
Un ziditor de suflete 


Virgil Oniţiu 
(1864—1915) 


de Horia 'Teculescu 


VIII. 


Şi cum privesc la pacea aceasta 
sfântă, la armonia aceasta nobilă 
de colori line şi sgomote înăbușite, 
sufletul mi se umple de aceeași pace, 
de aceeaşi armonie. Gândurile mi 
se disling de fondul senin al su- 
fletului tot așa de clar ca vârfu- 
rile de brazi pe albastrul străve- 
ziu al cerului. Dar colorile de vis 
se spălăcesc. Norodul de idealuri 
dispare cu încetul. Rămân numai 
eu cu duioşia. La mă alinlă, ea mă 
mângăie, ea este poezia cea mai 
înaltă a vieții mele. 


V. Oniţiu 


T. Maiorescu, în studiul despre V. Vlad-Delamarina (Critice 
III. pag. 171), după ce constată că tinerimea română din Ardea! 
„se înfăţişează deodată cu deplina aptitudine de a simţi şi de a 
întrupa frumosul în formele literare“, aminteşte pe 1. Popovici- 
Bănăţeanu, apoi, alături de Coşbuc, pe V. Oniţiu: „Nu pot fi tre- 
cute cu vederea nici alte încercări novelistice, de ex, cele din 
urmă ale lui V. Oniţiu din Braşov“. Deasemenea, II. Chendi 
(Familia, Mai, 1897) îl apreciază pe Oniţiu ca prozator „cu ale 

cărui nuvele putem să ne mândrim“. lar d. N. lorga îl introduce 
în Istoria literaturii contemporane (vol. II., pag. 77): „Din vechea 
generaţie, în acest timp Oniţ tipăreşte la Braşov, sub pseudonimul 
de „Sorcovă“, volumul „Clipe de repaus“. 

Cele dintâi încercări literare ale lui Oniţiu sunt din tinereţe. 
Apele primăverii îşi revarsă prisosul de simţire, şi'ncep ciripirile 
sentimentale. Deşi bănuim că inspiraţia i-a fost mai bogată, în 
revista teologilor dela Sibiu (Musa, No. 9, 1884/5) găsim o sin- 
gură poezie semnată V. Oniţiu, întitulată „Când vâjăe vântul“, în 
care observăm o adiere eminesciană, deşi ritmul e coşbucian: 


IL. 


Când vâjăe vântul prin rami de stejar, 
Bătrâna pădure de vuet răsună 
Ş'a geme se pare, ca inima bună 
In piept, de-al durerii veşnic pojar. 
II. 


Când vântul s'opreşte de-a bate prin rami, 
Când vuetul, gemetul, toate înceată, 
Galbene frunze se văd aşezate 

Sub paltini uscați de ger şi de ani. 


II. 


Ăst crivăţ iernatic îs crunte dureri, 

lar codrul ce geme sunt zilele mele ; 
Aproape e timpul când ş'aste ş'acele 
Vor trece cu mine, ca frunze de ger. 


In aceeaşi revistă (No. 3, 4 şi 5, 1882) găsim şi prima lui 
încercare în proză, o „nuveletă“: O intrigă cu bun sfârşit, evi- 
dent, cu toate stângăciile începătorilor. E vorba despre profeso- 
rul Dr. Laurenţiu Pârlea, de care elevii săi „tremurau când îi 
auziau paşii greoi ca şi de apropierea unei furtuni grele“. Inaintat 
în vârstă, melancolic şi posomorit, cu inevitabila deformare pro- 
fesională, Pârlea îşi compune cuvântarea de cerere în căsătorie 
astfel : „Căsătoria e un morav vechiu, care mai cu seamă la Elini 
şi Romani se serba cu mare pompă“. 

Schiţele şi nuvelele şi le-a adunat în două volume: De toate 
(1897) şi Clipe de repaus (1901). 

Sunt pagini de umor şi duioşie, aspecte din viaţa dela ţară, 
reminiscenţe din clipele de repaus ale tinereţii (vezi: Clipe de 
linişte, de Vlahuţă), povestiri, în genul lui Slavici. Astfel, mărun- 
tele frământări ale fruntașilor unui sat în vederea aranjării unei 
serate „literară-muzicală-declamatorică“ (O serată în Şunturug). 
E satul lui Slavici şi felul lui de-a scrie: „Şi deoarece crivățul 
bate des prin sat şi clopotele dela biserică se trag în fiecare zi 
de câteva ori, dispoziţia muzicală s'a furişat în sufletul Şunturun- 
genilor ca din senin“. Mai bine conturat e profilul învățătorului 
|. Berilescu, gata la orice cu refrenul: aşa zice Herbart! La se- 
rată, evident, el îşi începe discursul „mânecând din principiul pe- 
dagogic al lui Herbart: desvoltarea armonică“. 

Amărăciunea unui tânăr care-şi vede risipit visul de iubire 
o găsim în nuvela: „Fără nume“. Narațiunea e stângace, iar de- 
scrierile urmează fidel clişeele romantismului: „Luna vibrează lin 
prin frunziş. Şopotul părăului...“ Uneori isbuteşte să prindăn 
farmec de frază nouă natura : „Amurgul... la marginea orizontului 
se mai vedea o rană trandafirie... Şerpi roşii de foc alunecă prin 
văzduh“, 

In „Epistula ad Corobetium“ satirizează apucăturile gazeta- 
rilor cari exagerează orice calitate a Românului. „Inainte de toate, 
deci, trebue să ai nestrămutata convingere, că Românul e născut 
poet, artist şi savant, scurt că el este perfecţia creaturii... suntem 
fiii lui Traian, sânge din sângele lui şi carne din carnea lui“. 
Ironia lui Caragiale este evidentă: „misiunea noastră civiliza- 
toare în orient... s'a constatat în viața popoarelor, că ranele lor 
se vindecă de sine, dacă le ignorăm“. 

„Praf şi cenuşe“ este o nuvelă romantică, cu inevitabilele 
suspendări dramatice de viaţă. Bine prins ne pare bătrânul Geli- 
nescu, care: „mulțumit de fericirea generală, şedea câte o după 
amiază întreagă în umbra verandei, cu ciubucul în gură şi cu 
„Tribuna“ în mână, până ce adiat de boarea lină a zilei şi obosit 
de cetit adormea în fotoliul său“. Privitor la conştiinţa de rasă a 
Ardelenilor găsim o prețioasă observare: „Abia există vr'o ţară, 
unde să se pună atâta fond pe sentimentele de rasă ale oameni- 

lor, ca la noi în Ardeal. Dacă întrebi pe cineva ce om e cutare, 
primul răspuns este, că-i „bun naţionalist“, ori un „prăpădit“. 

»Tempi passati” cuprinde amintiri din tinereţe, cu broderie 
de reflexii schopenhauriene: „Lumea-i după cum e omul. Omul 
îşi poartă lumea în sufletul său“. 

Interesantă şi vie ne pare figura „Notarului Scurtu“, care, 
trecut pe la teologie, s'a făcut dascăl şi apoi notar. Fără a în- 
ţelege rostul vremurilor noi pentru neam, are încredere neclintită 
în viitor: Românului nu-i strică decât trăsnetul lui Dumnezeu şi 
ăsta numai dacă-l nimereşte oblwn cap... când n'a mai rămânea 
decât un singur om pe lume, acela trebue să fie Român, dar nu 
de cei învăţaţi, ci nație, care nu ştie face reforme, numai mămă- 
ligă şi copii.“ 

„Amintiri din viaţa de student“ cuprind fragmente auto- 
biografice, petreceri naive, cari uneori alunecă în obscenităţi, do- 
minate de spiritele studenţilor întârziaţi şi de stângăciile începă-. 
torilor, cari cred că la Viena e ca în satul lor, la Mag, unde dacă 
strănuţi în capul de dincoace al satului, îţi răspunde jitarul, din 
celălalt capăt: „Să-ţi fie de bine domnişorule !“ 

Din schiţele umoristice (Deputaţia mea la băile din Noro- 
ioasa) mai isbutită ne pare „Linda Raia“. Scrisă la 1899, are 
motivul asemănător cu cel din „Invingătorul lui Napoleon“ a lui 
Pătrășcanu, cu deosebirea că aci chinul cumplit nu-i pentru amin- 
tirea unui nume, ci pentru a afla, cine a fost Linda Raia? Nu- 
mele ficei celui din urmă rege maur al Grenadei, din poezia lui 
Alecsandri, alungă tot seninul conştiinţei, dominând tiranic şi 
scormonind întregul suflet: „Mă cuprinse o nelinişte grozavă. Imi 
era teamă să rămân singur acasă. Căci, îndată ce se făcea tăcere 
în jur, apăreau în auzul meu cadenţele ritmice ale cuvântului 
Linda Raia. Şi cugetul frământat înzadar caută să-i afle prove- 
nienţa. Creerii mi se oboseau, tâmplele îmi purtau poveri mari 
şi autocraţia cuvântului tainic era deja aproape de tirănia unei 
idei fixe“. 

„Dintr'o carte din anul 1999“ este o satiră adresată unor 
„autori juvenili“ de poeme în proză, pe cari le admiră şi le adu- 
nă profesorul de la Universitatea din Burdujeni Dr. Tranquil Bou- 
rean, care face vaste cercetări ştiinţifice, utilizând şi contribuţia 
unui savant dela Universitatea din Poplaca. 

Amintiri din tinereţe, povestite cu mult umor, cuprind schi- 
țele „Vodă Dospitu“ şi „Un căţel şi un bal“. Firul faptelor e tors 
cu dibăcie, cu o căldură asemănătoare paginilor lui Creagă: „Fu- 
geam de carte ca satana de lumina zilei. Se luase de gânduri 
părinţii cu mine. Nu era zi lăsată de Dumnezeu să nu fac 
vre-o blăstămăţie. Şi mai în toată săptămâna veneam când cu 
capul spart acasă, când cu altă rană în vre-o parte a trupului. 
Căci eram un bătăuş... La şcoală rămâneam de regulă repetent 
şi dacă nu erau lacrămile mamii şi rugămințile tatii pe la domnii 
profesori, la cari aranjau bieţii părinți an de an câte 2—3 pele- 
rinaje, apoi nu ştiu zău eu, dacă nu m'aş fi imortalizat în vre-o 
clasă a gimnaziului inferior.“ 

Aspecte ale vieţii din Ardeal, cu prilejul adunării Societăţii 
pentru fond de teatru român la Şimleu (Mister William Sorcovă), 
însoţite de-o grandelocvenţă ameţitoare şi de ridicarea unor mă- 
runte întâmplări la'nălţimea unor evenimente covârşitoare („ban- 
chetul dela Şimleu inseamnă o epocă nouă în constelațiunea po- 
litică a Europei“), sunt prinse cu iscusinţă şi înfăţişate cu subti- 
litatea ironiei lui Caragiale. La aceste festivități culturale „însu- 
flețirea idealistică“ a oaspeţilor s'a manifestat printr'un „imens 
apetit“, pe care cei din Șimleu nu l-au uitat multă vreme, iar 
activitatea literară a culminat în ceva specific românesc : toastul. 
E vrednică de reţinut definiţia acestei noţiuni: toastul este un 
scurt discurs ocazional, care nu se poate rosti decât numai 
între următoarele neapărate condițiuni: a) trebue să fii la masă 
înconjurat de mâncări şi beuturi, b) trebue să ai paharul plin, 
c)trebue să fii numai pe jumătate mâncat, adecă la mijlocul mesii, 
d) trebue ca toți să te asculte şi e) să strige cât îi ia gura „tră- 
iască“! Obiectul toastului poate fi luat din orice parte a regnului 
animalic, din istorie, din tradiţie, din prezent, din viitor, scurt, în 
punctul acesta, toastul la Români este genul literar cel mai libe- 
ral. O seară de cunoştinţă fără toaste la Români este ceva im- 
posibil... Şi se pune un pond deosebit pe acest obiceiu naţional 
în părţile locului. Un domn a toastat despre baccili, altul a ana- 
lizat erupţiunile vulcanice, unul a închinat peniru Anteu și Hercul 
şi aşa mai departe. 

„La băile din Noroioasa“ este nuvela umoristică cea mai 
cunoscută. Dar nu înşirarea peripeţiilor într'o staţiune balneară 

primitivă este mai de preţ, ci prezentarea atmosferei din familie 
în preajma plecării şi descrierile pline de farmec. Sunt câteva 
rânduri cari ne documentează o'ndemânare de adevărat prozator : 
„Trenul ropotea ritmic şi nepăsător, iar căldura ne dogorea în 
progresiune geometrică. Stâlpii de telegraf treceau rând, unul 
câte unul, pe la ferestri şi păreau nişte paznici grăbiţi, cari în 
treacăt aruncau priviri pline de curiozitate în cupeul nostru. Şesul 
ce ne împrejmuia se mişca şi el ca o mare pânză mobilă, iar 
căldura dogorea pe suprafaţa lui şi părea o materie înă de ju- 
mătate fluidă, de jumătate aeriformă, care ondula şi vibra ridi- 
cându-se de pe pământ în vălurele lichide şi transparente, cum 
se ridică părticelele de zahăr pornite a se topi de pe îundul unui 
pahar de apă“. 

Nouă şi interesantă ni se pare povestirea întâmplării din 
„Opidul săsesc Hoanchichul-mare din comitatul Târnavei-mari“, 
în nuvela: Răsbunarea lui Sănducu. Sandu, însurat după o bur- 
lăcie îndelungată, cu greu suportă tutela soţiei, care şi-a aliat 
paznicii (Saşi) de noapte ai comunei pentru a afla precis ora când 
se'ntoarce acasă bărbatul. Dar Sandu-şi răsbună cumplit pe aceştia. 
Ispitindu-i cu beutură, îi duce'n miez de noapte în satul vecin, 
unde, trezindu-se, încep să sune din corn ora 12. Săcuii din săt, 
socotind că-şi bat joc de ei, ie traseră o sfântă de bătaie şi, k- 
gându-i cot la cot, îi duseră dimineaţa în Hoanchichul-mare. AFi 
i-a mai aşteptat amenda primarului şi închisoarea, pentru părăsirta 
serviciului. Intâlnind pe paznici, sub mustaţa lui Sănducu „juca 
un zâmbet îndrăcit“. 

Proza literară a lui Oniţiu cuprinde multe pagini smulse din 
realitate. „Fidel după natură“, notează el alături de titlul urei 
nuvele, iar într'alta precizează că „cele povestite aci s'au petre- 
cut“. Era concepția estetică a vremii sale, ca o reacțiune împo- 
triva romantismului, credinţa că arta trebue să pornească dintr'o 
realitate. De aci abundența de note biografice în scrisul său, de 
iapte cari n'au fost distanțate până la aparența obiectivă, cari, 
deși s'au întâmplat, mau câştigat, numai din acest motiv, farmecul 
adânc al artei, care să le facă oricând posibile de retrăire. Dar, 
în ceeace scrisul lui a pierdut ca artă, a câștigat ca document a; 
vremii, pentru una dintre cele mai interesante prefaceri sufleteşti 
a Românilor din Ardeal. 

Se ştie că, în partea a doua a veacului al XIX-lea, Ardealui 
a fost bântuit de-un val puternic de maghiarizare. Sufletele de 
stâncă au rezistat, cu trăinicia Carpaţilor în faţa furtunilor, dar au 
fost şi destule suflete-frunze vânturate de întâiul viscol. Pădurea 
cea mare a neamului românesc avea şi uscături... 

Această fază a sbuciumului din Ardeal ne-o înfăţişează, în 
parte, proza lui Oniţiu şi scrisul lui Goga. E cunoscut „Străinul“ 
întors într'o Duminecăn sat, care plânge închinându-se la crucea 
din deal şi: 

Spune că nu-i păcat mai mare 
Decât să-ţi lapezi legea ta. 


E, cu adevărat, înstrăinatul de neam, trădătorul sângelui, Dr. 
leronim Blezu, Românul renegat, care s'alege deputat guverna- 
mental cu ajutorul altui trădător tipic „Domnul notar“ Traian 
Văleanu, din Lunca. 

E Niţă Sfredel din nuvela lui Oniţiu „Un om al situaţiei“. 
El îşi trage originea dintr'o familie lipsită de „tradiţii etice“, 
exploatând acest fapt. Bursier de pretutindeni, linguşitor faţă de 
piotesori, ajungând doctor în drepturi, întrerupe relaţiile chiar cu 
părinţii. Cu mare trecere în faţa Ungurilor, ajunge „stăpânul ab- 
solut al vieţii publice din oraşul său natal“. Sprijinit de guvernui 
din Pesta, se va alege deputat, sau va ajunge fișpan. Urgisit din 
partea Românilor, Niţă Sfredel merge "nainte, căci în viaţă „nu 
Ştiinţă ne trebue, ci diplomă, care-ţi dă dreptul de-a stoarce bani 
din toate stâncile, căci banul are să fie în viaţă Domnul şi Dum- 
nezeul tău, afară de care pe alt Dumnezeu nu vei cunoaşte“. 

Dar, în afară de şovăelnici şi dezertori, se mai găsesc Ro- 
mâni de inimă, cari nu-și uită niciodată de neam. lată-i pe cei 
doi studenţi, din nuvela „Un signal de foc“, veseli c'au întâlnit 
„în prăpăstenia asta de oraş unguresc un slujbaş care să îndrăz- 
nească a vorbi româneşte . E Toader Căciulă din Hundrubechiu 
de pe Hârtibaciu (jud. Târnava-Mare), care, refuzând să-şi schimbe 
numele „pe ungurie“, e scos dela poliţie şi încredințat cu paza 
toişorului de foc. La el se mută cei doi studenţi, urcând 237 de 
trepte, după ce-şi încarcă „în buzunarele pardesielor toată averea 
mobilă şi imobilă“. Izolaţi în înălțimea turnului, liberi de toţi cre- 
ditorii, je zâmbea perspectiva terminării studiilor. Dar, pe nea- 

şteptate, lucrurile au luat o altă întorsătură. Ministrul de interne 
sosia în oraş. 

— Hai să le amărim şi noi odată bucuria, cum ne amărăse 
ei zi de zi sufletul, îşi ziseră cei doi studenţi, trăgând signalul 
de alarmă. La auzul alarmei, trăsurile o luarăn goană nebună 
spre îoişor, se produse o'nvălmăşeală oarbă, iar ministrul, indignat, 
a plecat din oraş. In urma acestui fapt, reacţiunea împotriva au- 
torităţii de stat a fost aspru pedepsită. Bietul Căciulă şi-a pierdut 
postul, iar cei doi studenți au fost eliminaţi din toate universită- 
țile ţării. „Ne-am luat într'o zi tus-trei calabalâcul în spate și am 
plecat din oraşul afurisit, ca să ne căutăm alte plaiuri“... In drum, 
evident, spre Ardeal, nenea Toader își scoase pipa şi zise, zâm- 
bind: „Paguba ca paguba, da-mi plăcu cum mearse !“ Plăcerea 
estetică, spune autorul de *ncheiere, i-a mai rămas bietului Român, 
dar noi vedem în vorbele acestuia tot optimismul rasei, care, 
isgonită pe drumuri, înfrunta toate greutăţile vieţii, cum zâmbet 
superior de isbândă. | 

lată sufletele aprige, neşovăitoare, elementele de  trăinicie 
ale neamului. Români dintr'o bucată, pe care nu-i descurajează 
nici o vijelie. 

Dar procesul sufletesc al acestei epoci în Ardeal e şi mai 
complicat. Sunt suflete de Român cari, deşi alunecate o clipă, îşi 
revin, printr'o admirabilă convertire la neam. Sunt conştiinţe ador- 
mite, pentru deşteptarea cărora trebuia să bubuie tunurile la 
Griviţa. . . 

După cum vedem, proza literară dovedeşte unele calități 
de observator al vieţii, dar stilul e prea didactic, încărcat cu re- 
miniscenţe din Biblie, de proverbe latineşti şi germane, de expresii 
din popor şi din cronicari. (pag. 108: La multe de ale lui m'am 
prilegit însumi“; vezi Letopiseţul lui M. Costin, cap. XVI: „în 
cari mai la toate ne-am prilejit singuri“). Expresiile din popor > 
pot înviora scrisul, prin plasticitatea lor, dar unele cuvinte regio- 
nale (şod, foale, paciență, bumbuşcă, a spesa, măşine) şi cele 
latineşti în deosebi ne transpun în vorbirea zilnică, prozaică. Nota 
didactică i-a stânjenit inspiraţia, sau n'a avut îndemânarea de-a 
scormoni mai adânc în suflete. O singură dată a reuşit să scoată 
un accent mai puternic de viaţă, în nuvela: „Sărmanul Fekete 
loska“, o vagă anticipare a „Pădurii spânzuraţilor“, de L. Re- 

breanu. Este deosebit de impresionantă moartea, în atacul dela 
Griviţa, a unui fiu de preot din Bihor, trezit la conştiinţa naţională 
de războiul României pentru neatârnare. 

Ştim căn tinerețe Oniţiu scrisese nuvela „Asaltul Griviței“. 
Este, probabil, o'ncercare mai veche asupra aceluiaşi subiect. 
Eroul nuvelei s'a născut întrun sat din fundul Bihorului, în fa- 
milia unui preot român. Dar preoteasa fiind „corcitură“ (Ungu- 
roaică după mamă), satul în majoritate unguresc, stăpânirea un- 
gurească, în jur tot orizontul unguresc, în casa preotului se vorbia 
ungureşte. Terminând la oraș cele patru clase de liceu, copilul 
preotului uitase de jumătate limba românească. După moartea 
tatălui său, intră scriitor la notarul din sat, apoi diurnist la co- 
mitat în Oradea, în sfârşit funcţionar la judecătoria din Kecske- 
met, în inima maghiarimii. Amintirea originii româneşti se stinse în el. 

In toamna anului 1875 guvernul începe vânătoarea după 
funcţionarii români, mutându-i în Ungaria. Astfel ajunge la. 
Kecskemet „transferat“ judecătorul Nicolae Burza dela Sibiu, care 
nu ştia ungureşte. Fiul preotului din Bihor, Fekete Ioska, ajutorul 
lui în cancelarie, începu să-l îndrăgească, cucerit de amabilitatea 
acestuia. Şi, ne spune autorul, în același timp niște accente uitate, 
curioase, străine începură a se ridica în internul său, întâi în mod 
sporadic şi timid, şi în urmă tot mai des şi mai pronunţat. Era 
glasul conștiinței româneşti, care se trezia..." Constatând durerea 
şefului său, aruncat printre străini numai fiindcă era Român, în 
sufletul lui Fekete se trezi revolta împotriva acestei nedreptăţi : 
„Românii nu-s oameni ca alţii, nu-s şi ei cetăţeni ai acestui stat?“ 
Dar clipa de lumină, în conştiinţă, entunecată în grabă de oportu- 
nism: „Proşti sunt că nu se lapădă“... de neam. O nouă licărire 
de lumină: „Dar dacă omul a crescut numai între Români, dacă 
părinții şi fraţii săi sunt Români... s'ar. putea să nu ţie la neamul 
său ?“... Intre astfel de gânduri, ne spune autorul, se frământa su- 
fletut feciorului de popă românesc şi, cu cât săptămânile şi lunile 
treceau, cu atât mai mult se desmorţia conştiinţa latentă româ- 
nească din el. L-a impresionat mai ales frumseţea limbii româneşti, 
umplându-i sufletul de fericire. „Par'că a scăpat de o povară 
grea ce-l apăsa neîncetat“. Incepu să-i pară bine că e şi el Ro- 
mân şintruna din zile îl salută pe şeful său româneşte, mărturi- 
sindu-şi originea. Acum se însufleţia de orice manifestaţie româ- 


OBCU CLUJ 





— 116 — 


nească, dar era şi mai departe Ungur. Anui 1877 îi surprinse în 
această „bifurcaţie a conştiinţei“. Pălmuind pe un Ungur care bat- 
jocuria pe Români „dedublarea personalităţii sale a încetat... cu 
palma asta a stârpit din sufletul său pe acel al doilea om, care 
s'a format în el prin creştere“. 

Acum era întradevăr Român cu conştiinţă naţională. Din 
ziua aceea îl cuprinse „o ură neagră“ faţă de ce-l încunţura şi'n 
acelaşi timp „un dor nesfârşit după lumea românească“. 

Prin lulie 1877 dispăru din Kecskemst. Pe drumul dela 
Predeal, înaintând nerăbdător, zări la graniță întâiul dorobanţ... 
„Fekete stătu câteva momente nemișcat. Ochii lui ieşiţi din orbite 
rămaseră ţintă la dorobaţ, părea că i se curmă răsuflarea. Deodată 
două lacrimi de extaziată fericire țâşniră din ochii săi şi... îşi luă 
pălăria de pe cap, se plecă şi sărută pământul liber al neamului 
românesc, cu atâta ardoare şi cu atâta intimitate, ca un copil ce-şi 
revede mama după ani îndelungaţi de rătăcire“. 

La 30 August, în asaltul dela Griviţa, căzu şi voluntarul ar- 
delean losif Negru, tare, în scrisoarea către judecătorul Burza, îi 
mulţumia că l-a adus „la calea cea dreaptă... să poată lupta pentru 
binele naţiunii româneşti... şi să moară pentru libertatea Românilor“. 

IĂ. 


In mijlocul preocupărilor zilnice, 
trebue să ne găsim ceasuri de li- 
nişte, în cari să stăm de vorbă cu 
sfinții şi martirii noştri de prin 
veacuri, să le cunoaştem faptele şi 
să ne însufletim de jertfele lor, 
fără de cari nu s'ar fi ales din 
noi ceeace suntem azi. 


V. Onifiu 


„Răscolind totul, am constatat că dela tata, fie iertat, n'a ră- 
mas nici un manuscris“, mi se scria în 27 lulie 1935. Mi-a fost 
cu neputinţă să cred acest lucru, de aceea am stăruit mereu în 
căutarea lor, căci un burghez nu moare fără testament, dar nici 
un intelectual fără nanuscrise. Şi iată că stăruința mea a dus la 
rezultat, aflându-se o serie de manuscrise, dintre cari cele mai 
multe conținând preţioase pagini inedite. 

Intâiul manuscris (8 pagini) cuprinde „retlexiile unui cititor“ 
în legătură cu apariţia ziarului „Drapelul“, la Lugoj. Decepţionat 
de forma întâiului număr, constată distanța mare între vis şi rea- 
litate. In legătură cu acest fapt, aminteşte două întâmplări: cum 
şi-a închipuit Viena, şi cum era în realitate; apoi, cum era în 
realitate fiinţa care i-a răspuns, la un anunț de căsătorie, că este 
„de 18 ani, foarte frumoasă, drăgălaşe, casnică şi solidă”. 

„Un plocon de examen“ (5 pagini) este o amintire din 
viața şcolară. Pe vremuri, în preajma examenelor, curgeau plo- 
coanele pentru profesori. Ca să-şi salte odrasla peste examenul 
de bacalaureat, Moise Gârdan, negustor de porci, trimite unui 
profesor trei exemplare. Reuşind băiatul la examen, negustorul 
şiret isbuteşte să scoată din ograda profesorului cei trei porci, 
mulțumindu-i pentru găzduirea de câteva zile, spre uimirea pro- 
fesorului rămas de pagubă şi de batjocură. 

„Pildele lui Solomon“ (9 pag.) sunt o serie de spirituale 
Observaţii ale unui profesor de muzică (G. Dima), în cursul unei 
repetiții de cor, cu un prolog de 18 și un epilog de 7 versuri. 

»Un portret: Petru Trucă“ (4 pag). Autorul mărturiseşte că 
vrea să dea icoana psihică a Românilor pe timpul conferenţei 
naţionale dela Sibiu (1893). La adunare, cel mai însufleţit este P. 

Trucă din Câmpeni, care într'un discurs înflăcărat îndeamnă po- 
porul „să glăsuiască prin fapte“ și să lupte „până la ultima pică- 
tură de sânge pentru desrobirea naţiunii“. Chemat la jurământ, 
poporul se arată rezervat față de iniţiativa lui prea îndrăsneaţă. 





7 

Doar trei tineri universitari din România strigară: Jurăm! Decep- Ă 
ționat, Trucă se coboară dela tribună. Schița ne ilsutrează „fluc- 5. 
tuațiunile psihologice“ ale Ardealului, de torentul însuflețirii (1893)  -4 
la „apatia plină de decepții“ din 1894 şi 1895. E 
„Tragedia unui om“ (schiță, neterminată, 3 pag.) este po-  .î 
vestea tristă a unui tânăr bolnav, a cărui viață e o „agonie con- j 
tinuă“, 4 
Din „Plan pentru editarea unei biblioteci literare“ (4 pag.) ; 


se vede că era ispitit de gândul editării clasicilor noștri „cu ad- 
notarea cuvintelor mai grele și la noi neuzitate“. 

„Terminologia străveche latină a limbii române “(4 pagini) cu- 
prinde note, poate, în vederea unei lucrări mai mari. 

„Patru lucrări model de L. română, pentru cl. IV.liceală“ (12 





pag.). Se ştie, că Oniţiu cerea profesorilor să facă lucrări de mo- 
del, pentru a arăta elevilor cum ar fi trebuit ei să lucreze su- & 
biectul dat. A 


Manuscrisul cel mai extins (89 pag.): „Program de învăţă- 
mânt pentru Limba şi literatura română în institutele pedagogice 
gr. ort.“, cu data de 16 August, 1914, este scris la rugarea me- 
tropoliei din Sibiu și a rămas nepublicat. Proiectul este lucrat 
amănunțit, cu sentimentul răspunderii omului care-şi dă seama că 
pregăteşte pe viitorii luminători ai poporului. Pe lângă instruc- 
țiunile necesare, lămureşte scopul studierii limbii şi literaturii ro- 
mâne şi dă metodica de lipsă. Acest studiu, zice el, nu este un 
învățământ de forme și de scheme, ci un isvor, cel mai propriu 
isvor, de cultură adevărată pentru noi. E! se va întemeia pe „in- 
tuiția literară, adecă lectura din autorii noştri cei mai de seamă“. 
Trebue să ridicăm la un grad cât se poate de înalt nivelul cul- 
tural al viitorilor învățători şi să le dăm cunoştinţe precise şi 
organic (logic) legate. Invăţătorul viitor trebue „să ştie şi mult şi 
bine“. 

Cunoştinţele şi le va agonisi prin lecturi, prin îndrăgirea 
cărții româneşti. Rezultatul anilor de şcoală trebue să fie „în- 
demnul fără de astâmpăr după cunoştinţe nouă, prin muncă ne- 
încetat înoită.“ 

„Umorul poporului român“ (3 pag.). E un studiu fragmen- 
tar, care nu ştim dac'a fost terminat, deşi promite că va „reveni 
în cele uimătoare mai pe larg“ asupra umorului din strigături. In 
întroducere arată originea cuvântului „umor“, caren limba latină 
însemna „lichid“ ; era părerea, că trupul omului are nevoie de o 
cantitate de lichid, pentru a condiționa sănătatea şi buna dispo- 
ziţie. Definiţia nu are rigoare ştiinţifică: „Umor înseamnă o voie 
bună, care caută în viață momente ridicole, se manifestă prin râs 
senin și produce râs vesel în alții“. 

Omul cu umor este totdeauna optimist. Mai rar un popor, 
zice el, în firea căruia să fie umorul o notă atât de esenţială, ca 
poporul român; un moment fericit acesta, căci el înseamnă că 
Românul are idealul nizuințelor omeneşti, are „mens sana in cor- 
pore sano“. Umorul nu părăseşte pe Român nici în momentele 
de încercare şi se manifestă chiar şi în nopțile de priveghere a 
morţilor. 

Cele mai însemnate pagini manuscrise cuprind o scrisoare 
neterminată, fără titlu, în 11 pagini. In mijlocul secetei literare, 
prietenul (probabii V. Branisce) îl îndeamnă să scrie în foiletonul 
„Patriei“, care apărea în Bucovina, 1897, în legătură cu părerile 
unui „Domn Elp“ (păcat ca murit Bogdan Duică, singurul care 
nvar fi putut lămuri, cine este acest Elp.), baciul critic dela „slâna 
iiterară“ a „Dreptăţii“ din Timişoara. Acesta afirma că „mişcă- 
mântul literar“ a încetat în Ardeal, de când nu mai scrie V. Ranta 
Buticescu. Sunt cunoscute mirozeniile „literare“ ale acestui scriitor, 
despre care Oniţiu, înzestrat cu spirit critic şi trecut prin școala 
lui Maiorescu, spune: „Eroii lui sunt spectri fără sânge... fantasme 
anemice, imposibili ca psihologie“, cari vorbesc în tirade retorice. 

Dar opiniunile emise de administratorul lui Buticescu sunt 
numai un pretext, pentru a limpezi o problemă care se vedea că-l 
frământa : neprielnicia mediului românesc pentru scriitor. Sunt 
admirabile pagini, de dureroasă spovedanie, cari ne desvăluesc 
un suflet de artist copleșit de împrejurări nefavorabile şi o con- 
Ştiinţă literară foarte adâncă. De ce nu mai scrie? Trecut-au, zice 
el, acele vremuri neuitate, când tot sufletul mi se revărsa în scri- 
Sul mcu... trecut-a poezia sufletului tânăr care da seva scrisului 
meu. Pricinile pentru cari nu mai scriu, şi acele împrejurări în 
Cari odinioară scriam, sunt tipice pentru întreaga mişcare literară 

delia noi. Eu şi toţi cei de seama mea scriam până când eram 
mai tineri, până când viața nu ne încărcase cu sarcinile grele de 
muncă profesională. Azi suntem legaţi cu toţii de cancelarie, de 
catedră, de daraveri încurcate, de rubrici, de cifre, de forme. lat 
în aceste ateliere, în cari intră avântul poetic al junelui talent li- 
terar, aerul e greu și nădufos, lumina e gălbue şi veștejitoare. In 
aceste localuri, cu mirosul lor mucegăios de acte, cu praful lor 
vecinic, nu există poezie. Muza fuge de aici. Ei îi place la lumină, 
la aer, la verde. 

Apoi, arată o altă iature a tragicului din sufletul unui scrii- 
tor: Nu putem trăi după munca noastră literară. Publicul cititor 
ne lipseşte. "Toată literatura noastră este o creațiune de distracţie, 
produsă de oameni tineri, cari mai au răgaz. Forţa bărbăţiei, pri- 
ceperea profundă a problemelor vieţii, seriozitatea, iată ce ne lip- 
seşte în creațiunile literare. Efemeride, lectură de canapea e tot ce 
se produce. Până când creațiunea literară nu va deveni şi la noi 
o profesie, după care să poți trăi, orice avânt literar mai puternic 
este exclus. 

La 'ncheierea acestor admirabile pagini își arată admiraţia 
față de scriitorii dela „Convorbiri Literare“, cari au pus mai pre- 
sus de ameţeala entuziasmului naţional adevărul şi cultul lui. 

Ș'apoi, de ce n'am aminti și acest fapt, l-a muşcat şi pe el 
şarpele calomniei, şi, pe lângă munca de birou, care l-a "'mpie- 
decat să scrie, a mai risipit multă energie în lupta împotriva rău- 
tății oamenilor, a „cerculul strâmt“ în care trăia. Aceste amără- 
ciuni au străbătut în schița: „Moravuri contimporane“. Am voit, 
spune el, să lupt cu sobolii pismei şi ai urei... Oamenii de bine 
m'au lăsat să mă bălăbănesc eu singur cu haita ce subminează 
ordinea vieţii sociale la Români. Ponegritu-m'au prin ziare, de- 
făimatu-m'au, calomniatu-m'au. Dar nu e dreptate în lumea asta? 
Nu sunt merite, nu sunt jertfe, cari să te scutească de o așa 
soarte ? 

Un strop de noroi, adăugăm noi, a murdărit şi haina ima- 
culată a Mântuitorului. 

Ă. 


Fiori de fericire mă cuprind şi 
în zare văd dragoste de popoare 
înfrățite, libertatea sfântă a po- 
poarelor, libertate egală pentru toţi?! 
Trecutul şi viitorul mi se deschid 
deopotrivă : acum trăesc în Roma, 
acum mă văd stăpân pe munții 
liberi şi românești. 


V. Oniţiu 


Trebue cunoscut mai de aproape „omul“ ale cărui visuri sem- 
pletesc în cadența „Cântării României“, povestind limpede vre- 
murile de azi. 

L-am avut în cl. IV ca profesor de L. română. Par'că-l văd 
Ș'acum... păşind demn, judecând cu cumpăt şi rostind grav și 
răspicat îndemnuri înțelepte pentru viață. Pedepsind cu iertarea, 
sau îndreptând cu mustrarea, înțelegând svăpăierile adolescenţei 
noastre, răspândind încredere şi optimism, păstrând un zâmbet 
mântuitor şi pentru cel mai descurajat elev. S'apropia de noi cu 
atâta dibăcie psihologică, cu o revărsare de iubire senină, care ne 
deschidea sufletele. Nu opera cu noţiuni nesigure sau necuno- 
scute, stăruia asupra fiecărei chestiuni cu răbdare, nu înainta cu 
materialul până nu se convingea că fiecare elev a "'nțeles totul, 
desluşit. Imi răsună şacum în urechi tonul lui sentențios: Cine 
nu ştie scrie corect, nu va trece clasa; cine n'a cetit pa Slavici, 
să maştepte notă de trecere! 

Spirit pătrunzător, cunoştea până'n adâncuri conştiinţa umană 
şi o 'nfăţişa plastic, cum arată însemnarea păstrată din discursul, 
nepublicat, dela *nceperea anului școlar 1912/13: Sufletul e ca 
pământul. Primeşte în el şi sămânță bună și sămânță rea. ŞI, 
precum şi în pământul care rodeşte de toate, se sporesc mai tare 
buruienile, aşa și în sufletul nostru pătrund şi prind rădăcini mai 
repede relele şi ispitele. Dar, precum ţăranul lucrează toată viața 
pentru ca să nu sporească și deci să stârpească buruiana, așa și 
noi trebue să ne trudim pentru stâpirea ispitelor şi relelor. 

Aceeași înțelegere clară a sufletului omenesc, cu luminişurile 
şi umbrele lui, reiese din paginile scrise în amintirea prof. V. 

Micula (mort în răsboiu), cari cuprind ultimele sale rânduri aşter- 
nute pe hârtie: Fiinţa noastră, a celor mulţi, a tuturor aproape, 
este un amestec bizar de însușiri sufleteşti unele mai frumoase şi 
mai bune, altele mai puţin frumoase şi mai rele; elementele sunt 
aceleaşi la toți, e același aluat sufletesc, numai proporția ameste- 
cului e alta: la unii mai multă făină albă, la alţii mai multă 
tărâţă, 

Ceeace-i creia prestigiul era farmecul vorbei, privirea senină, 
umorul înviorător, simpatia care radia din toată ființa lui, căldura 
inimii, iar ceeace-i înălța autoritatea era cultura lui, puterea de-a 
ceti în suflete, hărnicia lui, energia dârză şi accentuatul sentiment 
al răspunderii. La moartea lui, d-l N. lorga i-a fixat portretul în 
liniile fundamentale (Oameni cari au fost, vol. II, pag. 180): „Om 
cu nesiârşită iubire pentru școala sa, spirit limpede şi voință ho- 
tărită, el a adus nepreţuite servicii învățământului românesc din 
Ardeal. A compus cărți de şcoală în spirit modern şi a scris şi 
opere literare, într'o limbă frumoasă“. 

A fost o personalitate complexă: profesor, orator, istoric li- 
terar, scriitor, animator al societăţii, factor de conducere cu spirit 
de organizare şi cu putere de inițiativă, adânc şi expeditiv în 
acelaşi timp, care punea probleme şi da soluţii, V. Oniţiu a fost, 
mai presus de toate, dascălul înțelept, educatorul: iscusit, după 
chipul şi asemănarea lui G. Lazar. Nu "'nzadar afirma G. Bogdan- 
Duică (în conferința dela 28 lunie, 1925), că ideea înființării gim- - 
naziului din Braşov a fost ideea unui coleg al lui Lazăr (episcopul 
Moga); deci fapta lui Lazăr a creat îndemn, iar duhul lui a plutit 
şi peste această școală. Trăinicia școalei dela Braşov este asi- 
gurată, jertia de temelie este sufletul lui V. Oniţiu. In el sa în- 
trupat tipul social curat: dascălul (E. Spranger, Lebensformen, 
pag. 202), omul care nu trăește nemijlocit, prin sine însuşi, ci 
prin alţii şi a cărui faptă de temelie este iubirea, fără de care 
educaţia nu este posibilă (Spranger, o. c. pag. 378). Dascălul, ca 
formă de viaţă, întrupează iubirea activă, pedagogică, indispen- 
sabilă pentru răspândirea culturii în noile generaţii, ceeace nu- 
mim educaţie. Şi omul de stat şi  predicatorul și artistul pot îi 
socotiți între educatori, dar pasiunea pedagogică la ei n'a devenit 
„Viața în viața lor“. (Spranger, o. c. pag. 378). El a realizat 
idealul vieţii, legea fundamentală a raţiunii pure practice, precizat 

de Kant în paragraful 7 al celebrei „Critica raţiunii practice“ : 
„Lucrează astfei încât maxima voinţei tale să poată oricând sluji 
în acelaşi timp şi de principiu al unei legiuiri universale“. Viaţa 
lui Virgil Oniţiu a fost o viaţă sfântă de dascăl, o luptă nobilă 
pentru un ideal, o faptă senină de iubire pentru neam. 





In dreapta : Casa în care s'a născut V. Oniţiu (Calea Mihai Viteazul Nr. 89) 
In stânga: „Şcoala primară din Reghin. 

XI. 


Nimic nu înalță sufletul omului 
ca săvârșirea unei fapte bune. Cel 
mai mic şi mai trecător bine, ce-l 
săvârșim pentru allul, ne înalță 
sufleteşte şi ne ridică peste nivelul 
oamenilor de rând. O faptă mare 
de dragoste este ca soarele, care 
încălzeşte pe toți deopotrivă, 


-V. Oniţiu 


Vorbind despre prof. D. Almăşeanu, Oniţiu precizează tipul 
dascălului din Ardeal (anuar 1897), caracterizat prin idealism şi 
sărăcie ; martir al culturii româneşti, care-și cheltueşte „stolul . de 
idealuri“ pentru neam. Aceasta e linia dreaptă a vieţii lui Oniţiu, 
devotamentul față de neam prin împlinirea datoriei față de şcoală. 
Implinirea datoriei, problemă care se strecura mai în toate di- 
scursurile lui. N'am să uit niciodată profunda impresie pe care a 
produs-o asupră-mi, sublinierea ei, întrun discurs, nepublicat, 
prin povestirea unei întâmplări din viața lui Shakleton. Explora- 
torul polului nordic ne mai având vre-o nădejde, pierdut în 
imensitatea de zăpadă şi ghiaţă, aşeză întrun loc, pentru cazul 
Car pieri, ultimul său cuvânt... şi acest testament cuprindea numai 
o povaţă, cătră copiii lui: împliniţi-vă datoria. implinirea datoriei 
e legea supremă a conştiinţei şi forma cea mai nobilă a înde- 
plinirii obligațiunilor față de neam. 

Și timpul în care a muncit Oniţiu îl aştepta. 

Spre sfârşitul veacului trecut, luptele politice în Ardeal 
ajunseră la oboseală. Pasivitatea descurajatoare, desiluzia Memo- 
randului, aduseră o temperare a agitaţiunilor politice. In schimb 
s'a intensificat mișcarea culturală cu caracter naţional: şi organi- 
zarea economică, puterea de viață a neamului neputând fi oprită 
în revărsarea ei. 

E vremea de prosperare a băncii „Albina“ (şi se va face 
odată dreptate factorului hotăritor al vieţii economice care a fost 
P. Cosma), de avânt al liceelor din Ardeal, când la orizont ră- 
sare „Luceafărul“ iar soarele pentru toti Românii apare la Bu- 
curești. Cu credința în puterea salvatoare a culturii, în fruntea 

mișcării culturale apare chipul senin al dascălului dela Braşov, 
stegarul profesorimii române din Ardeal, cum l-a numit prof. G. 
Precup dela Blaj. Vederile lui sunt asemănătoare cu ale d-lui N. 
lorga, pe care-l aminteşte cu admiraţie de mai multe ori, şi ele 
au format credeul generaţiei din preajma întregirii neamului: Tre- 
buia realizată mai întâi unitatea culturală, legătura sufletească care 
să ducă la întregirea neamului. Intre frânturile unui neam, zicea 
d-l N. Iorga, cultura singură poate realiza acele legături cari nu 
se văd şi nu se pot împiedeca. 

Neîmpiedecat de prejudiţii regionaliste strâmte, Oniţiu s'a 
aruncat în valul cel mare al sufletului românesc, care a dus [a 
ziua cea mare dela 1 Dec. 1918. Astfel a luptat, prin cultură, 
pentru desrobirea neamului, de care se simția nedespărțit din 
copilăria'n care văzuse traiul chinuit al plutaşilor, pe Mureşul care 
tocmai la Reghin iese din strâmtoarea munților şi saltă *n largul 
libertăţii câmpiei. 

Credinţa lui în propăşirea neamului a răsărit din optimismul 
lui viguros, rezultat din Biblie, din folclor şi din cronicari, care 
l-a ajutat să'mpace idei adverse într'o concepţie unitară de viaţă. 
Tradiţionalist, care primeşte bucuros inovațiile sănătoase: Şcoala 
nu trebue să închidă uşile în fața mişcărilor noi, dar, dacă e 
vorba să se facă răsădirea cu succes a acestor idei la noi, trebue 
studiate cu temeinicie. Intr'alt loc condamnă „teama de noutăţi“ a 
Românului. Deci nu 'ncremenia cu tradiția moartă, dar nici nu 
era pentru realizările pripite. Primia propășirea, controlată de ele- 
mentul moderator al tradiţiei, cum precizează M. Eminescu. 

Apoi, încă un . fapt care l-a împins spre cârma societăţii: 
îndemânarea de-a cobori din seninul idealului în praful realităţii. 
Intro fericită armonie, s'a împletit în sufletul lui idealismul dacic 
cu spiritul realist al Romanului. Astfel de 'nsușiri sunt proprii 
oamenilor predestinaţi creaţiunilor cari rămân. lar, dacă astăzi, în 
plină înflorire culturală, suntem datori să ne cinstim precursorii, 
să ne amintim mereu c'a fost odată un dascăl luminat, care, din 
adâncul realității, sa *nnălțat pe culmi de suflet românesc, cu 
Ochii îndreptați spre ideal. Şi vulturii își iau avântul sborului de 
pe stânci, pentru a se înălța în albastru, cu ochii țintă spre soare. 

XII. 


Datu-ne-a Dumnezeu nouă oa- 
menilor un leac care tămăduește, 
intăreşte și ne ridică biruitori peste 
necazuri şi nenorociri.  Leacul 
acesta este munca. Cel ce mun- 
cește nu are vreme să se gân- 
dească la nenorocirile cari l-au 
ajuns, cel ce munceşte are mân- 
găiere în munca lui, căci munca 
întăreşte trupul și sufletul şi în- 
viorează inima omului, Omul har- 
nic e senin ca soarele și birueşte . 
toate năcazurile, 


V. Oniţiu 


„ Gâcitură numerică, Nr. 4 al Nouei Bibl. Române, Brașov, 1882 
„ Netero, după C. Oppel, Nr. 6 al N. B. R., 1882 

„ Quo usque tandem, Telegraful Român, 10 August 1382 

„ Gâcitură, în Nr. 8 al N. B. R. 1882 


Gâcitură epigrafică, Nr. 10 al N. B. R. 1882 
Dinaintea Griviței, nuvelă istorică, N. B. R. 


„O intrigă cu un bun sfârșit, nuveletă, N. B. R. 1883 

, Colecţiune de poezii poporane din satul Amnaș, N. B. R. 1883 
, O zi din viaţa regilor vechiului Egipet, N. B. R. 1883 

„ O corespondenţă din Lipova, Telegraful R. 11 August 1833 

+ O glumă, nuvelă, Familia, August 1883 

, Ursita mea, nuvelă, Familia, Sept. 1883 

„ O corespondenţă din Poplaca, Telegraful R. Oct. 1883 

, Deian, nuvelă, Familia, Martie 1884 

.„ O corespondenţă, Telegraful R. 12 August 1884 

„ În feriile Paştilor, amintiri de călătorie, Telegr. R. 18 Oct. 1884 
. Colaborare la revista Musa, Sibiu 1883—85 

„ Redactarea revistei Roza fără ghimpi, Budapesta, 1883 

„101 istorioare morale, trad. din |. germ,, de un prietin al copiilor, Bra- 


şov, 1891 


. Plan de 'nvățământ pentru L. română, Braşov, 1893 

+ Straturi în poezia poporană, Vatra, Bucureşti, 1893 

. Carte de cetire, cl. 1—IV, Braşov, 1893 

, Elemente de filologie, Brașov, 1894 

. De toate, schițe și nuvele, Braşov, 1897 

. Țiganiada lui B. Deleanu, revizuilă și retipărită, Brașov, 1900 
. Conferinţe pedagogice 1, Brașov, 1897 


» i II, Brașov, 1900 

„Din cele trecute vremi, studii literare, Arad, 1912 
, [storia literaturii, litografiată, Brașov, 1909. 


Poezia epică a lui V. Alecsandri, Transilvania, Sibiu, 1900 
In sat la Tângueșşti, teatru i 
Pentru ochii lumii, teatru, după Labiche 


„ Articole, în ziarul Tribuna, Arad 


Articole, în ziarul Românul, Arad 


. Articole, în Drapelul, Lugoj 

„ Articole, în Gazeta Transilvaniei, Braşov 
„ Articole, în Dreptatea, Braşov 

„ Recensii, în Revista Teatrală, Brașov 

„ Anuarul liceului din Brașov 1895 


n » n „1896 
» » » „1897 
N Da „1898 
» » „1899 
» » » „1900 
n PI n „ 1901 
» » » „1902 
n Pe „1903 
î SE» „1904 
» » » n 1905 
n n» » » 1906 
» n » » 1 907 
„ » p „1908 
» » » „ 1909 
» » » „ 1910 
» » n „1911 
» » » „1912 
» » » 1913 
n » » „1914 

1915 


. Pildele lui Solomon, portret, ms. 1908 

+ Un plocon de examen, schiță, ms. 

. Tragedia unui om, schiţă, ms. 1896 

„ Primul număr al Drapelului. ms. 

. Petru Trucă, schiță, ms. 

„ Scrisoare, fără titlu, ms. 

. Insemnare despre articolele scrise în 1882—84, ms. 
. Plan pentru editarea unei biblioteci, ms., fără adresă. 
. Pedagogia naţională, discurs, 1904, ms. 

. Umorul poporului român, 1892, ms. 

„ Patru lucrări tip, la L. română, ms. 

. Note privitoare la originea limbii române, ms. 

72. Greşeli de limbă ms. ă 

73. Să ne îndreptăm limba (Note în rev. „Transilvania“ din 1903/904, repu- 
blicate în broșura „Pentru limbă“, împreună cu „Câteva spicuiri din 
dicționarul greşelilor noastre de limbă“ de Ax. Banciu, Brașov, 1910. 

74. Program de învăţământ pentru L. română, 1914 ms. 


Sfârşit şi lui Dumnezeu laudă! 
Sighişoara, 24 Octomvrie, 1935. 


Rugăm pe domnii cari posed scrisori de ale fostului director al lic. 
ort. român din Braşov Virgil Onițiu, să binevoiască a le trimite d-lui Horia 
Teculescu, directorul lic. „Principele Nicolae“ din Sighişoara, asigurându-li-se 
restituirea lor, dupăce se vor copia părţile care pot fi de interes pubiic. E 
păcat să rămână tăinuite, câtă vreme multe din ele pot fi de nebănuit interes 
pentru cunoaşterea şi înțelegerea oamenilor şi a evenimentelor din trecut. o 


Red. 

Un document important relativ la geneza 
„Tribunei“ din Sibiu 


— O scrisoare din 2 Martie 1884 a lui 
Eugen Brote cătră Aurel Mureșianu. — 


de Aurel A. Mureşianu 


Se ştie că, mai ales dela anul 1877, de când a luat direc- 
țiunea „Gazetei Transilvaniei“, după îmbolnăvirea tatălui său 
lacob, n'a existat între Românii din Ardeal un stăruitor mai 
energic pentru inființarea unui cotidian românesc, ca Aurel 
Mureșianu. Incă în 1881 reuși să tipărească „Gazeta Transil- 
vaniei“ de trei ori pe săptămână. O corespondență din Braşov 
a revistei „Familia“ lui losif Vulcan, Nr. 30 din 1880, ne vor- 
bește încă de atunci despre planurile publicării cotidiane a 
„Gazetei“ cu ajutorul fondului „șincaian“ (înființat la 1861 de 
Iacob Mureșianu pentru sprijinirea Gazetei). Se şi ivi la Braşov 
un om bogat, Diamandi 1. Manole care să-și ofere sprijinul său 
material pentru înființarea acestui cotidian, dar cu dorinţa ca el 
să se mute la Sibiu, sediul mitropoliei ortodoxe a Românilor 
din Ardeal și Ungaria și fostă capitală politică, pe timpul stă- 
pânirii austriace, a Transilvaniei. Dar Diamandi Manole doria 
ca direcțiunea noului cotidian să se încredințeze tot lui Aurel 
Mureşianu, pe care, între alţii, Societatea „Tinerimea Română“ 
din București, îl numea în diploma de „membru onorific“ al ei 
din 25 „Martiu“ 1885: „cel mai aprig luptător al cauzei Româ- 
nilor subjugați“. In 1884 noul „consorţiu“ îi și oferi lui Aurel 
Mureșianu prin persoana membrului său fondator Eugen Brote, 
direcția viitorului ziar, însă cu condiția fuziunii lui cu „Gazeta 
Transilvaniei“, care trebuia să înceteze, precum şi a mutării lui 
Aurel Mureșianu la Sibiu. In urma acestei învitări Aurel Mu- 
reşianu a avut consfătuiri cu fondatorii consorțiului ziaristic, 
atât la Brașov, cât și la Sibiu. La una din aceste constătuiri a 
luat parte și loan Slavici, care voia să ia el direcția noului ziar 
Și care „fusese luat în vedere“ și de „consorțiu“ ca director al 
viitorului ziar, dar — precum o spunea însuşi Brote lui Aurel 
Mureşianu — „mulți erau de ideia ca această misiune onorifică 
să fie încredințată lui Aurel Mureşianu.“ (Vezi autobiografia lui 

Aurel Mureşianu în numărul jubilar al „Gazetei Transilvaniei“ 
din 1908, pag. 4). loan Slavici scrie despre tratativele care au 
avut atunci loc cu Aurel Mureșianu şi la care a luat și el parte, 
între altele : 

„După discuţiuni îndelungate a fost deci luată hotărîrea, 
ca să se facă un fel de fusiune cu „Gazeta Transilvaniei“, în- 
ființându-se sub direcțiunea lui Aurel Mureșianu un ziar, la 
care să colaborăm noi cei ce colaborasem mai "nainte la „Te- 
legraful Român“. In deosebi eu urmam să dau pe lângă colabo- 
rarea literară și câte două articole pe săptămână“. 

„Am plecat deci împreună cu Eugen Brote la Brașov, unde 
împreună cu Diamandi Manole, cu Ghiţă Pop și cu Dr. Neagoe 
am luat cu Aurel Mureșianu înţelegerea în ceeace priveşte con- 
diţiunile fusiunei... După fremântări urmate în timp de două 
zile învoiala s'a făcut apoi, ceeace numai un om ca Diamandi 
Manole a fost în stare să scoată la capăt“. 

„Ziua următoare am primit însă la Sibiu o depeşă, prin 
care Aurel Mureşianu declara, că-şi retrage subscrierea. A în- 
ceput apoi să publice „Gazeta Transilvaniei“ ca ziar cotidian“. 

„Două tunuri, care se descarcă în fiecare zi! — a strigat 
Diamandi Manole..... “ (loan Slavici, Lumea prin care am trecut, 
în Convorbiri Literare, din Aprilie și Septemvrie 1930). 

Aurel Mureşianu scrie în autobiografia sa dela 1908 despre 
cauzele care l-au făcut să nu primească această „misiune onori- 
fică“ între altele : 

„La stăruinţele repeţite ale lui Diamandi Manole şi soți, 
m'am decis în fine a merge la Sibiu, la o convorbire cu ini- 
țiatorii întreprinderii, ca să mă pot convinge la fața locului 
despre toate. Am convenit acolo cu oamenii de încredere ai 
consorțului pentru înființarea unui institut tipografic şi a unui 
ziar de zi. Aceştia au primit toate condiţiile principiare, ce le 
puneam pentru cazul când naș putea decide de-a lua direc- 
țiunea nouei foi cotidiane, au pus însă două condiținni, dela 
cari nu voiau să se abată: 

a) cu întrarea mea eventuală la noul jurnal, „Gazeta Tran- 
silvaniei“ avea să' înceteze. Drept despăgubire pentru aceasta 
mi se oferea două mii de fiorini în numerar şi o mie fiorini 
în acţii de ale institutului tipografic. Totodată mi se asigura: 

b) că pentru cazul când direcţiunea mi-ar abzice contractui 
din orice motiv, sau sar disolva societatea, mi-se concede o es- 
contentare (despăgubire) de trei mii fiorini. 

„Aceste condițiuni m'au orientat pe deplin. Le-ar fi plăcut 
să delăture un organ ce exista de 46 ani şi era organul de 
frunte ai partidului naţional român, bucurându-se de deplina 
lui incredere, și să-i ia și abonaţii, pentru o  „escontentare“, 
dacă direcţiunea mi-ar fi abzis „din orice motiv“, de 3000 flo- 
ini, şi aceștia foarte nesiguri. | | 

„Trei săptămâni după aceasta „Gazeta Transilvaniei” a 
apărut cotidian, cu 9 luni înainte de ce avuse de gând să iasă, 
după cum pusese în vedere la 7 Ianuarie 1884.“ 

In ce privește colaborarea lui loan Slavici la „Gazeta 
Transilvaniei“ despre care se vorbeşte în scrisoarea lui Brote, 
putem constata dintr'o scrisoare a lui loan Slavici, păstrată din 
întâmplare între hârtiile lui Aurel Mureşianu, că el își oferise 
această colaborare încă la 25 Octomvrie 1883. lată această scri- 
soare, necunoscută până acum, a lui loan Slavici cătră Aurel 
Mureşianu : 


Bucureşti, 25 Oct. 1883. 
Iubite amice, 


Îți trimit alăturatul articol, ca să faci ce vrei cu el. Eu 
cred, c'ar fi bine să se publice — poate — nu venind ca din 
pârtea redacției, dar și așa. Dacă-i publici, trimit și un al 
doilea. 

In sfârşit, — vorba noastră, fă ce vrei. 

Salutare și dragoste frățească ! 

Al D-Tale devotat amic 
Slavici 


Dacă vrei, m€ poți iscăli, fie cu iniţiale, fie cu numele în- 
treg, fie cu X,, cum vrei.!) 





1) Nu găsim în Gazeta nici un articol semnat în condiţiile de mai sus. 
Ar putea fi însă al lui Slavici articolul Positiunea Romanilor in statulu un- 
garu, apărut în „Gaz. Trans.“ Nr. 128 şi 129 din 1883 cu următoarea întro- 
ducere a lui Aurel Mureşianu : „Atragem atențiunea cetitorilor noştri asupra 
următorului articol, ce-l primim dela un stimat compatriot şi amic al foaiei 
noastre, care apreciază situaţia noastră actuală cu multă cunoștință de cauză.“ 

Scrisoarea lui Eugen Brote 


Stimate amice ! 


Am primit stimabila D-Tale scris6re din 291. tr. şi am re- 
gretat că D-Ta nu poți să subscrii prospectul. Noi nu voim a 
stărui pentru acesta subscriere, deși ea ar fi pentru și intru in- 
teresul naţional ; D-ta faci aceea ce faci basat pe motive. 

Una Te rog inse și pentru acea (sic) și stăruesc. Dacă este că 
intre noi se se facă o ințelegere sau o combinaţiune, așa pre- 
cum avusem vorbă și dacă D-Ta serios intenționez (sic) o astfel 
de ințelegere, Te rog a grăbi cât se pote de tare cu venirea 
D-tale incâci, căci evenimentele noue nu ne dau regaz a aș- 
tepta, și n'am voi ca intențiunea (sic) noastră de compromis sau 
fusiune sau cum voiești a numi acesta lucrare impreună se se 
zădărnicească numai din causă că este prea târdiu. — Te rog 
dar incă odată grăbesce. 

Avem date sigure a mână, că intre Visarion Roman și 
Babeș respective partida naţională din Ungaria!) s'a fâcut 6re- 
care ințelegere și atmosfera n6stră de aici este incărcată cu 
faime de conferenţe politice „activiste“, „naționale“ sub condu- 
cerea lui Cosma, cu şi fără Ungureni etc. — jedoch etwas ge- 
Wisses weiss man nicht. Pentru a nu spăria lumea peana 
mironistă a lui Cosma a căpttat concediu. Precum se vede se 
lucră întracolo a turbura cu desevârşire situațiunea — cel mai 
bun mijloc pentru a slăbi şi mai tare puterea sermanului 
nostru popor. 

Slavici are cunoștință despre ideile nâstre „fusionistice“ 
şi dânsul consimte. În ce necs stă provocarea D-Tale adresată lui 
Slavici a culabora la „Gazetă“ cu acele ce am vorbit noi im- 
preună la Brașov ? 

Despre resultatul consultărilor n6stre de aici asupra celor 
vorbite intre D-Ta şi mine nu pot se-ţi dau alte informaţiuni 
decât, că noi așteptăm avisarea sosirei D-Tale aici; spesele că- 
l&toriei suntem gata a le purta noi.— 

Te salută frățesce 


al D-Tale stimătoriu i 
Eugen Brote 


1) E vorba aici de partida națională a Românilor din Banat şi Ungaria 
înființată la începutul „erei constituționale“, în 1861, de cătră deputații sau 
„anteluptătorii români“ din dieta Ungariei: Vincențiu Babeş, Gh. Popa, Vasile 
Buteanu, Aloiziu Vlad, Sigismund Popovici, Aureliu Maniu, iosit Pop și alţii. 
Andrei Mocioni, care voia „unirea Banatului cu Ardealul“ (vezi scrisoarea lui 
cătră laccb Museşianu din 16 Nov. 1860) şi „constituirea tuturor Românilor 
din Imperiu într'un singur corp național... ca ţeară cu tip şi caracter român“, 
a reiuzat să între în dieta dela Pesta „omoritoare a națiunei române“. De 
drept această partidă nu mai exista dela 1881, când s'a înființat partidul na- 
ional unitar al Remânilor din Ardea! și Ungaria, 

Protopopul Bratu Baiul 
(1760—1831) 


şi 
fiul său Nicolae („Coconu Baiu“) 
(1782—1855) 


de Candid C. Muşlea 


In acest timp cei trei funcţionari, — puși la cale, probabil, 
tot de Magistrat, — se plâng că Nicolae a tot amânat împărțirea 
moștenirii părintești, iar jalba lui nu e decât o calumnie. Ei au 
procedat corect, şi acum cinstea le e pătată. Cer deci să i se 
aplice o pedeapsă corporală, deoarece el a redactat jalba şi a 
scris-o cu mâna sa. Magistratul e de acord și cere: fie aplica- 
rea unei pedepse corporale, fie poena emendae lingvae. 1) — 

Către sfârșitul anului (1836) guvernul trimite cererea lui 
Baiul, adresată Curţii, pentru zidirea unei biserici nouă în Pre- 
deal-Bran. Aprobarea se dăduse la 1 lunie 1835 (No. 5572), cu 
condiția ca numărul preoților să rămână acelaşi, şi, îndată ce 
biserica cea nouă va fi terminată, cea veche, ruinată, clădită din 
lemn, să fie dărâmată. Totodată guvernul vrea să știe în ce 
constă dreptul de patronat, pe care Baiul pretinde că-l are 
asupra bisericii, şi cum îl exercită? şi cere să se facă o an- 
chetă cu comisari străini în chestiunea pretinselor şantaje ale 
preotului de acolo loan Tătuiea. După câtva timp, Magistratul 
raportează că Baiul nu are nici un mandat dela Predeleni, nici 
drept de patronat, și propune ca acestui „incorigibil jelbar“ să 
i se aplice o pedeapsă exemplară, silindu-l astfel să respecte 
legile și ordinele mai înalte. Tot atunci raportează și în chestia 
pupilului Aldulea, care — zice el — e cam încurcată. Bunicul 
copilului, Todorache Aldulea, fost preot în Moeciul inferior, a 
avut cu soţia sa Dobra, sora lui lon Răuță Tătaru din Şimon, 
patru copii: Todorache și Nicolae, care i-a urmat ca preot, apoi 
Catalina şi Paraschiva, care au rămas nemăritate, Cel dintâi şi 





N 1) Pedeapsă ce se aplica, în locul tăierii limbii, celor care calumniau 
Și insultau forurile judiciare. 

cel din urmă dintre copii erau cam idioţi. Părintele Todorache 
a murit în a. 1819, și în urma acestui fapt, soția lui și-a pier- 
dut minţile. A murit apoi şi ea în a. 1827, și nimeni n'a cerut 
împărţirea averii. In a. 1820 fiul lor Nicolae luase în căsătorie pe 
ludita (Neacşa !), fiica protopopului Baiul, care moare în a. 1826, 
dupăce avusese pe lon, iar soțul ei moare și el după cinci ani, şi 
nici de astădată nu s'a cerut și nici nu s'a făcut nici o împăr- 
țeală. Despre averea pupilului însă, şi despre felul cum a fost 
administrată, Magistratul nu amintește nimic. — 

Cu anul 1837 încep între moștenitori neînțelegerile, care 
durează ani îndelungaţi. lon Manole se plânge că cumnatul său 
Nicolae, în mânile căruia se află testamentul, amână împărţirea, 
şi e mai mult prin alte părţi. Nici acum nu e în Zârnești, dar 
imediat ce se va întoarce, va comunica acest lucru Ma- 
gistratului. 

(Dintre toţi moștenitorii, numai Nicolae se folosise până 
atunci de moștenire, ceea ce se vede dintrun act din a. 1836, 
unde se spune că i se dăduse 300 fl. avans, pentru învățarea a 
trei limbi ca student. Afară de aceasta, cumnatul său Dan îi 
plătise datorii de 109 îl. la Pesta, iar după moartea protopopiței, 
i-a mai trimis, la Viena, 325 fl.) 

In Noemvrie, întorcându-se acasă, Baiul acuză pe |. Ma- 
nole că împreună cu sluga acestuia, Stan Baiul, i-a furat din 
câmp două iepe şi trei mânji, închizându-i în grajd, și după ce 
cu ajutorul juraţilor i-a scos de acolo, i-a furat din nou și i-a 
dus în Săcele, de unde e de naștere, și-i ţine acolo. Pe de altă 
parte, sora sa Stana, soția lui Manole, forțând ușile, a pătruns 
în casa acuzatorului și i-a făcut pagubă. EI cere ca Manole să 
fie arestat şi pedepsit, și, fără învoirea sa, să nu fie liberat până 
ce nu va depune cauțiune, iar soru-sa să fie trasă la răspundere 
și pedepsită pentru cuvintele necuviincioase, pe care i le-a 
adresat. 

Magistratul dispune să se facă anchetă și să ise rapor- 
teze, ceea ce urmează abia la începutul anului 1838, când ius 
pectorul Schobeln comunică declaraţia lui Nicolae, că nu 
vrea să asiste la anchetă. Sora lui declară că vitele i-au fost 
date de zestre, înainte cu șapte anl, dar îratele n'a voit să i le 
dea. EI nu spune ce i s'a furat din casă, și nici ea. Procesul 

însă durează, și, cu altă ocazie, Stana declară că a întrat în casa 
fratelui cu o servitoare a sa, ca să caute testamentul, dar nu s'a 
atins de nimic. Magistratul însă nu lasă să-i scape nici prilejul 
acesta, pentru a-l arăta guvernului ca pe un om neastâmpărat și 
mincinos (.unruhiger und unwahrer Mann“), care de opt ani 
de zile amână în continuu împărţirea moștenirii. 

La 17 lunie 1839 Schobeln raportează că „deochiatul de 
Baiu!“, care în modul cel mai iresponsabil a căutat, prin tot felul 
de mijloace şi intrigi, să amâne împărţirea moștenirii, ar fi în 
Cluj, sub pretext că ar avea un mandat din partea comunităţii 
din Zârneşti, cu toate că i s'a interzis cu stricteță să se mai 
amestece în afacerile publice ale satului. Magistratui îi răspunde 
că va interveni la guvern pentru ca acest „male notatus colo- 
nus zernestiensis“ să fie adus sub escortă la Brașov. 

Fiind solicitat în acest sens, guvernul răspunde la 13 Au- 
gust că prin Magistratul din Cluj i-a pus în vedere lui Baiul 
să se prezinte la termenul fixat în Brașov, căci în caz contrariu, 
chiar în lipsa lui, se vor lua dispozițiunile necesare. Magistratul 
răspunde că de opt ani Nicolae administrează averea și nu dă 
nimănui socoteală; actele le ține sub zăvor la el acasă, și ori- 
decâteori e provocat, nu se prezintă. Oficiul trigesimal îl caută 
de doi ani de zile, ca să-i ia un interogator referitor la o pre- 
varicaţie de sare, Propune deci să fie adus cu ajutorul poliţiei, 
ca nu cumva să plece din nou în altă parte. 


La 7 Octomvrie guvernul ordonă din nou Magistratului 
din Cluj să-i aducă lui Nicolae la cunoștință să se prezinte la 
Brașov în fața oficiului trigesimal şi totodată să-și dea socoteală 
— începând cu a. 1831 — de moştenirea părintească, altcum va 
fi adus cu „șupa“. 

Intre timp — în numele său şi a! preoților din Zârneşti— 
Nicolae prezentase împăratului altă jalbă contra Magistratului, 
care, ca replică, îi înșiră din nou toate păcatele şi — prin in- 
termediul guvernului — cere împăratului să-l mustre cu asprime, 

Intraceea procesul cu sora și cu cumnatul lui ajungând până 
la Curte, aceasta respinge recursul lui Nicolae şi-l îndrumă să 
se contormeze dispozițiunilor mai înalte. 

Tot pe atunci el asistă pe sora sa Bucura, văduva lui loan 
Nic. Baiul jun., întrun proces cu Dobra Safiii, văduva lui loan 
Giurgiu, pentru un ogor, pe care tatăl ei, protopopul, i-l dăduse 
ca zestre, în „Obraţul din Calea Olarilor în sus“. 

(Chestia cu sarea, care data din a. 1836, privea mai mult pe 
servitoarea lui Nicolae, Dobra Boteanu, care adusese sare din 
Muntenia, ceea ce era strict oprit, și fusese amendată cu 4 fi, 
m. convenț. Nicolae făcuse însă recurs, arătând că îata e orfană 
şi atât de săracă, încât nu poate plăti amenda și nici în tabloul 
de contribuţie nu poate fi trecută. Cerându-se informații dela 
Zârnești, de acolo se răspunse că Nicolae nu e aproape nici- 
odată în sat, așa că nu poate fi interogat, fata însă în adevăr 
e săracâ.) 

Nicolae preferă să înfrunte el singur trufia și nedreptățirile 
Magistratului, şi aceasta mai ales pentru ca urgia domnului de 
pământ să nu cază și asupra altora, mai slabi de înger, sau 
mai necăjiţi. Nu odată însă, alături de el sau aflat umăr la: 
umăr și preoţii din Zârneşti, care i-au stat uneori în ajutur, și 
care aproape totdeauna au fost la înălțime. „Aproape totdeauna“, 
pentrucă în anii 1839—1840 — dacă cumva duşmanii lor şi ai 
lui Nicolae nu au denaturat şi atunci adevărul — şi-au uitat 
p:obabil că sunt preoţi. lată despre ce e vorba: 

O nouă jalbă fusese trimisă la Curte, și senatorii Friede- 
rich Fabricius și P. Lange, încredințați cu ancheta, raportează 
la 17 Februarie că au așteptat mult timp ca Nicolae, care e 
principalui acuzator și autor al jalbei, să se întoarcă acasă. 
Până atunci au ascultat pe arendaș și — prin juzii comunali — 
pe preoții Vlad Dan, |. Comșa, ÎI. Dan şi Nic. Baiul (vărul lui 
Nicolae). Sau transportat apoi la Zârneşti și i-au întrebat pe 
preoți dacă-și recunosc iscăliturile. loan Dan a declarat că de 
doi ani îi tremură mâna, și de aceea l-a rugat pe cumnatul său 
(pe Nicolae !) s:-l semneze. Vlad Dan n'a voit să-și recunoască 
iscălitura, până când loan Dan i-a spus, între patru ochi, că nu 
şi-o poate nega. Nic. Comşa însă a spus deschis că el l-a iscă- 
lit pe bătrânul său tată. Când cei doi senatori au voit să le 
citească jalba, preoţii au declarat că nu știu latineşte, și atunci 
li s'a tălmăcit textul în românește. Ajungând pe la mijlocul jal- 
bei, |. Dan a declarat... că el, personal, nu are nimic contra 
arendașului și a familiei aceluia. Vlad Dan a declarat că-și în- 

suşeşte cele scrise, dar nu vrea să dea explicaţii mai amănun- 
țite, căci el și colegii săi au cerut o comisie dela guvern. Nic. 
Comşa a declarat că va întreba mai întâi pe tatăl său .Au plecat 
apoi, spunând că a doua zi (10 Febr.) e praznic mare şi trebue 
să fie la biserică, cu toate că în calendar nu era vorba de nici 
o sărbătoare. Pe la amiazi s'au prezentat totuși, spunând că vor 
veni după amiazi, dar mau mai venit. In 12 Februarie, după 
repetate provocări, s'au prezentat loan și Vlad Dan, fără Nic. 
Comşa, care, cu toată promisiunea că va aduce răspunsul tatălui 
său, plecase la Bran. Cei doi au repetat că așteaptă să vină 
comisia promisă. Cerându-li-se să depună cauțiune, loan a de- 
clarat din nou că n'are nimic contra arendașului. Vlad a spus 
că are destulă avere, deci nu mai e lipsă de cauțiune. Atunci 
anchetatorii au cerut să fie chemat părintele 1. Comşa, dar spu- 
nându-li-se că nu poate umbla, de bătrân și slăbit ce e, sau 
dus ei la el și bătrânul le-a spus că nu are nimic cu nici un 
arendaș. Intrebându-l dacă e adevărată declarația fiului său, a 
răspuns : „Apoi, dacă el zice așa, așa va fi; eu nu-mi mai aduc 
aminte !* 

Din toate acestea — conclud anchetatorii — rezultă că 
jalba a fost făcută de Nicolae, căruia guvernul i-a interzis în 
atâtea rânduri să se mai amestece în afacerile altora şi să 
mai facă jalbe pentru alții, servindu-le drept avocat, iar Vlad 
Dan e tot acela, a cărui transferare din Zârnești guvernul a ce- 
rut-o dela episcopie încă din a. 1815 cu No. 5727, pentru că 
produce turburări în popor. 

Sfârșitul raportului dă însă şi mai mult de bănuit, căci 
iată ce se spune acolo: „Nu e adevărată învinuirea adusă 
Curiei, 1) că ar fi făcut un... closet în apropierea altarului (bise- 
Tica era vecină cu curia, ca și astăzi !) deoarece curia e des- 
părțită de biserică printr'un zid înalt, care nu lasă să pătrundă 
nici un miros până în biserică 1.“ 

% 


In a. 1841 neînțelegerile cu privire la moştenire iau di- 
menziuni şi mai mari, căci în proces întră și verii lui Nicolae, 


1) Sediul provizorului (funcţionar cu atribuții de judecător de plasă, 
Sire totodată supraveghea și administraţia) şi localul, de unde domnul de 
Pământ îşi exercita drepturile regale : dijmă, judecată, etc. 

copiii lui loan Bran, fostul notar, și ai lui Aldimir (Nicodim) 
Bran, fostul psalt, ca acuzatori în chestia unei dârste, care fusese 
proprietatea socrului lui Bratu Baiul, părintele lon al popii Mi- 
hail Bran. Copiii lui loan Bran: loan, Stanca (văduva lui Mih. 
Baiul), Maria (soţia lui 1. Bucur Şenchea) și Neacșa (soția lui 
Radu Voiculeţ), și copiii lui Aldimir Bran: Bucur și Stanca (a 
lui Bratul Dan) erau reprezentați prin loan Bran, care ajunsese 
avocat și a jucat un rol frumos în trecutul nostru apropiat, iar 
partea contrarie era reprezentată prin Nicolae. 

In acelaşi an, la provocarea de a se prezenta la Brașov 
în chestia sării din a. 1836, arendașul răspunde că Nicolae e 
dus din sat de câțiva ani. 

In anul următor, în legătură cu alte jalbe ale Zârneștenilor 
trimise la Curte și la guvern — prin intermediul episcopului — 
Magistratul face observarea că acest f:l de jalbe le-a întrodus 
protopopul Bratu, iar mai târziu au fost redactate în colaborare 
cu fiul acestuia, cu toate că prin şapte ordine aulice și guver- 
niale li s'a interzis de a mai prezenta jalbe false. Incepând dela 
sfârşitul veacului trecut, acești doi oameni au turburat fără în- 
cetare toate autorităţile superioare. Fiul nu se lasă acum mai 
prejos decât tatăl, și-și continuă opera cu tot felul de scripte 
inutile, care nu conțin decât bârfeli nerușinate, căci el nu e 
avocat, ci un scrib odios și cârcotaș („ein gehăssiger Winkel- 
schreiber und Rabulist“), care împreună cu preoții ignoranţi din 
sat, duce în eroare și instigă poporul. Propune deci ca urzitorul 
acestor jalbe, care, ca un om fără conștiință şi fără teamă, în 
felul cârcotașilor și denunțătorilor clandestini („ad modum Ra- 
bulistarum et Sycophantarum clandestinarum...!) turbură autori- 
tățile cu jalbe false și cu calumnii, iar pe preoții ignoranţi şi 
cu mintea orbită și întunecată îi îndeamnă să facă jalbe, de 
care partea cea mai mare a poporului nici nu are cunoștință, şi 
pe care în mod criminal îl instigă și-l duc în eroare, să fie 
făcut atent să-și păstreze pentru sine acele calumnii enorme. — 

In același an Nicolae adoptă o altă procedură, și arată 
guvernului că, deși s'a fost desvinovăţit de acuzele aduse de 
Magistrat, e posibil totuşi ca de atunci încoace duşmanii săi 
din Brașov să mai (fi ridicat contra sa astfel de învinuiri, de 
care însă nu are cunoștință; dar deoarece el trebue să se 

justifice în faţa forurilor competente pentru pagubele și injuriile 
ce i se aduc, roagă guvernul să nu dea nici o crezare eventua- 
lelor acuze ce i se aduc și i s'au adus după achitare, fie din 
partea Magistratului, fie a senatorului Schobeln sau a altuia, a 
arendașului Martin Dick, sau a lui Samuel Litschen, și să i se 
aducă și lui la cunoștință, ca să se poată apăra. 

El mai cere apoi ca, deoarece prin rescriplul preaînalt din 
23 lanuarie No. aulic 552/1833, şi guvernial 2071, Urb. 39/1833, 
sa hotărît ca în viitor nicio arestare și nicio pedeapsă corpo- 
rală să nu se execute înainte de a se aduce sentință definitivă, — 
contra căreia partea poate face recurs — guvernul să binevoiască 
a comunica Magistratului să nu-l jignească și să-l persecute sau 
să îndrăsnească a da ordin să i se aplice vreo pedeapsă cor- 
porală sau vreo amendă. 

Magistratul însă cere ca această jalbă, care e îndreptată 
contra sa, a senatorului Franz von Schobein, apoi contra aren- 
dașului actual şi anterior, fără a atribui unuia sau altuia vreo 
învinuire specială, să se dea, în original sau în copie, tuturor 
celor vizați, pentru ca în decurs de 15 zile să se declare asu- 
pra faptului: ce l-a putut îndemna pe Baiul să facă această 
jalbă ? 

Primul, care răspunde la acest nou atac, e Schobeln, şi 
Magistratul — candid ca totdeauna, — adaugă: „Din partea 
Magistratului nu i s'a făcut niciodată vreo nedreptate, nici nu 
i sa dat prilej să facă vreo jalbă. Nici injurii nu i s'au adus; 
așa că nu are de ce să se plângă“. Cere deci să i se respingă 
jalba. Dar tot el e cel care — abia după câteva săptămâni — 
zice despre Baiul: „Numai neliniştitul și deochiatul de Baiul 
le pune pe toate la cale Și de aceea ar merita o pedeapsă aspră“. 

Tot atunci cere şi guvernul ca Baiul să fie întrebat: cum 
de a îndrăsnit — contrar deciziunii preaînalte, care i s'a co- 
municat prin direcțiunea poliţiei din Viena încă în a. 1816 — să 
continue a ţinea agenție interzisă. (Nicolae făcuse un recurs 
pentru Moise Regman din Daneş!) 1 se răspunde însă că de 
câțiva ani lipseşte din sat, ca să nu dea seamă surorilor de 
moștenirea părintească. Când e în Cluj, cânde în Sibiu, în 
Făgăraş sau în Mândra, 

In sfârşit, în a, 1843, i se dă de urmă în Cluj. Else ju- 
stifică în faţa Magistratului de acolo, aducând în apărarea sa 
anumite circumstanţe, şi promițând că ceea ce susține va și do- 
vedi cu documente, așa că i se dă un termen de șase săptă- 
mâni, ca să prezinte guvernului acele dovezi. 

In același timp, Magistratul raportează că în absența lui 
Nicolae s'a făcut, încă în a. 1839, împărțirea averii imobile din 
moștenire, dar celelalte obiecte zac închise în casa |ui și se vor 
deteriora, dacă nu cumva vor fi furate. Ceilalţi moștenitori cred 
că el nu se va întoarce curând în sat, cer deci guvernului să-l 
cheme prin citație edictală, !) fixându-i un termen scurt, și dacă 
nu se va prezenta, să se dea Magistratului dreptul de a deschide 
casa cu forța, ca să se dea fiecăruia partea cei se cuvine. 
(Cererea e semnată de trei cumnaţi şi de nepotul Aldulea!) 
Magistratul îi întreabă dacă suportă ei spesele de imprimare a 
citației. Moștenitorii răspund — abia în a. 1844 — că nu se 
învoiesc, dar după câteva iuni se mai răsgândesc, și citația se 
tipărește. Astfel lui Nicolae i se acordă un termen de trei luni, 
ca să se întoarcă; în caz contrariu, i se va vinde averea mobilă 
și imobilă, și din preţul vânzării se vor da celorlalţi moștenitori 
părțile pe care are să le restitue. 

Pe când se afla în Cluj, Românii din Zârnești se hotărăsc 
să-și facă şcoală nouă, și în acest scop preoții cer să li se dea 
lemnul necesar din pădurea Măgurii, iar dascalul 1. Smedu Me- 
ţianu face recurs contra arendașului Dick, care întrun denunţ 
arăta între altele că rachieria lui Meţianu e un pericol pentru 
şcoală, care într'o bună zi poate să ia foc. Meţianu mai ceruse 
însă și urcarea lefii învăţătorilor, dar Magistratul i-a respins 
cererea, arătând că e unul din cei mai bogaț cărăuși din sat. 
E drept că nu are leată fixă şi — după obiceiul vechiu — pă- 
rinţii îl plătesc cum pot şi cum vreau, dar tot îi dau cei puțin 
un creițar pe săptămână. Inainte cu câteva săptămâni însă a fost 
în sat directorul școalelor neunite, Moise Fulea, şi protopopul 
P. Gherman, şi în înțelegere cu oamenii, i-au fixat câte 1 fl. 30 cr, 
de fiecare elev, pentru semestrul de iarnă. De altcum instrucția 


1) Făcută prin publicațiuni. 

durează 3—4 luni şi şcoala e neglijată. De catihet nu e lipsă, 

căci sunt patru preoţi, aşa că nu mai e nevoie și de al cincilea.— 

Cu toate că Baiul nu e în sat, totuşi — conclude Magistratul, 

care tot Baiul-eşti vedea în Zârneşti — mâna lui se simte și aici! 
* 


Văzându-se încolțiți tot mai des, diregătorii devin şi mai 
agresivi, iar preoţii și poporul, care știau că Nicolae le va sări 
oricând în ajutor, folosesc orice ocazie pentru a se răzbuna. 
Astfel, pe când arendașul Dick era în Sibiu, soția lui se plânge 
Magistratului că Românii și-au permis volnicia de a scoate din 
pășune 30 de vaci şi 180 de oi. Vinovaţii sunt: preotul N. 
Comşa, Smedu Meţianu, Bratu Dan, Nistor Meţianu și Radu 
Nişcov, care a doua și a treia zi de Rusalii au răsculat pe oa- 
meni, îndemnându-i să ia cu asalt casa domenială, iar când au 
scos vitele, preotul le-a spus că dacă ar veni judele, pârgarii 
sau arendașul să dea drumul vitelor proprite, să sară cu bâtele 
la ei. La sfârșit îşi aduce însă aminte că între cei care au in- 
stigat poporul era și preotul lon Nic. Baiul. — Ancheta nu întârzie 
şi când se termină, Românii — mai mult decât îndrăsneţi — 
cer Magistratului să atragă atenția lui Dick... să-și țină soția în 
frâu, cum se aşteaptă dela orice bărbat, și să n'o lase să se 
amestece în treburile bărbaţilor, care nu sunt pentru ea! 

Tot atunci Zârneștenii încep lupta și în contra notarului Alex. 
Molnăr, cumnatul arendaşului Dick. Ei se plâng că nu ştie ro- 
mânește, și astfe! nu se pot înţelege cu el decât prin tălmaciu, 
căruia încă trebue să-i plătească pentru serviciul făcut. Au însă 
un om potrivit pentru slujba aceasta, pe tânărul |. Aldulea, pe 
care din toată sărăcia lor l-au ajutat să-și termine studiile, ba 
a făcut Și practică la tabla regească. Acesta vorbește  pertect 
latineşte, nemțeşte, ungureşte şi româneşte, e născut și crescut 
între ei (de fapt era născut în Bran!) şi le cunoaște obiceiurile, 
Cura şi ei îl cunosc pe el, iar pentru sprijinul ce i l-au dat la 
învățătură, le-a promis că pentru contracte şi obligaţiuni nu le 
va lua mci un ban, mulțumindu-se cu salariul fix, ceea ce ar fi 
O mare ușurare pentru ei. 

| Cerându-se informaţii, Dick raportează că întro Duminecă 
diaconul |. Baiul i-a oprit pe credincioși în fața bisericii și le-a 

spus: „Oameni buni ! Ascultaţi, căci vreau să vă spun un lucru 
mare. Avem între noi un tânăr învăţat, care, spre mulțumirea 
noastră a tuturora, a terminat școalele înalte şi mai înalte, și care 
e de neamul nostru... El nu cere pe an decâtpatru creițari sim- 
brie dela fiecare gazdă, și toate contractele şi obligaţiunile vi le 
face fără să vă ia un ban... Veniţi la mine acasă şi iscăliţi ce- 
rerea“. Ca lămurire, Dick mai spune că Aldulea, care până 
atunci studiase la Târgul Săcuesc, e nepotul „faimosului Nic, 
Baiul“ şi locueşte de câtva timp la diaconul. Acesta trebue să 
fie tânărul „extraordinar de învăţat“, care vrea să îie notar în 
Zârneşti, căci de când e aici, nu mai încetează răzvrătirile ; zil- 
nic sunt turburări și neplăceri („Secaturen“) de tot soiul. Cere 
deci ca tânărul să fie îndepărtat din sat, pentru ca liniștea să 
fie restabilită ! 


E 


Spre sfârșitul acestui an (1844), se încurcă însă și treburile lui 
Nicolae, căci guvernul, cu adresa No. 6099 ]. din 28 Oct. ară- 
tându-i că nu s'a conformat obligațiunii ce-și luase în a. 1816, 
de a nu ținea agenţii interzise, și pentrucă nu prezentase în 
timp legal recursul lui Regman, ordonă să fie pus sub acţiune 
fiscală și să restitue lui Regman cei 50 florini. 1 se răspunde însă 
că Nicolae de mai mulți ani nu e nici în Zârneşti, nici în 
Braşov, și că ar fi în Cluj. 


La 16 lanuarie 1845 guvernul ordonă din nou Magistratului 
brașovean să intervină la cel din Cluj, ca să-i comunice lui 
Nicolae acţiunea pornită contra lui. Acesta nu aşteaptă să i se 
spună de două ori, ci scrie la Cluj, iar substitutului loseph 
Pflecker îi dă ordin ca imediat ce s'ar întoarce acasă, să-l pună 
sub urmărire fiscală și să facă tot posibilul ca să nu scape ne- 
pedepsit. Din Cluj se răspunde însă că Baiul a plecat de acolo, 
încă din luna Decemvrie a. 1844, şi s'ar fi dus la Târgul Săcuesc. 
Magistratul brașovean scrie şi acolo, dar la 26 lulie i se ră- 
spunde că a fost căutat din casă'n casă, dar n'a fost aflat, ceea 
ce se raportează şi guvernului, care la 25 Septemvrie cere să 
i se trimeată de urgenţă semnalmentele lui Baiul, pentru a fi 
publicate în toată țara. 

In zadar am întrebat în toate părțile, în Zârneşti ca şi în 
Brașov, dacă nu are cineva vreun portret al protopopului Bratu 
sau al „Coconului“ ! Doar bătrânii își mai amintesc de acești doi 
luptători pentru drepturi ai Românilor din Ţara Bârsei! Dacă 
frumoasa bibliotecă a venerabilei doamne Maria B. Baiulescu, 
harnica preşedintă a Uniunii Femeilor Române şi strănepoata 
lui Nicolae, nu ar fi fost distrusă în mod ruşinos de barbar în 
timpul războiului, poate că s'ar îi aflat ceva între însemnările 
şi amintirile familiare, păstrate cu multă venerațiune dela fericitul 
protopop Bartolomei Baiulescu, nepotul lui Nicolae. 

In lipsa portretului trebue să ne mulţumim cu „descrierea 
personală” a acestui bărbat, după care ne putem face totuși o 
icoană cât de palidă despre fizicul lui şi al protopopului Bratu: 


Descriere personală 


a lui Nicolae Baiul, care de mai mulți ani lipseşte de 
acasă, și care de prezent, pentru a se sustrage obli- 
gațiunilor fiscale, pornite contra lui pentru anumite 
delicte, își schimbă în continuu domiciliul. 

E născut în Zârnești, districtul Braşov, în vârstă 
de 63—64 ani, de religie neunită, de statură mijlocie 
și robust, pe față cu urme de vărsat. Are nasul mare 
și roşu, ochii cenușii, părul şi mustaţa cărunte. Poartă 
haine obișnuite, nemţeşti, şi vorbeşte româneşte, nem- 
fește, latinește, şi puţin ungurește. 

Acest individ să fie curentat, şi dacă va ji aflat, 
să jie adus sub escortă sigură la Magistratul Bra- 
şovului. 


Din şedinţa guvernului regal transilvan. — Cluj 
19 Dec. 1845. 


Aceste semnalmente fură trimese tuturor jurisdicţiilor din 
țară, precum şi comandamentului general militar, pentru a 
fi escortat la Braşov, unde imediat să fie supus acțiunii fiscale. 

Cum s'a scos din această urită încurcătură, nu ştim, căci 
în actele arhivei braşovene nu se mai pomenește de această 
acţiune ! Probabil însă că i-a servit de învățătură, căci de atunci 

încolo numai arareori îi mai aflăm numele printre cei certați cu 
Magistratul. 

Astfel, în a. 1846, Nic. Ţântea („Czinte“), cancelist guver- 
nial la Cluj, îl împrocesuează pe el și pe Bart. Meţianu, învă- 
ţător în Zârnești, apoi preot şi namesnic tot acolo, pentru niște 
bani, cu care i-ar îi împrumutat. Procesul durează până prin a. 
1857, și Ţântea, crezând că face o plăcere Magistratului, îl nu- 
meşte : „az esmeretes...“ (cunoscutul N. Baiul !) 

In anul următor (1847), Nicolae cere să i se dea voie a-şi 
face observațiunile întrun proces cu vărul său l. Bran, dar gu- 
vernul îi respinge cererea. 

Tot atunci jurații din Zârnești sunt — în două rânduri, — 
provocaţi să ia din averea lui Nicolae suma de 1 îl. 30 cr. şi 
să o verse ca taxă guvernială, iar dată nu au de unde să ia, 
să raporteze. Nicolae însă plecase din nou de acasă! 


(Va urma) 


Li 

Morminte proaspete de vlădici români 


Ce ne poruncesc ele? 


In răstimp de un singur an Biserica românească a pierdut 
şease ierarhi, şi anume : trei mitropoliți și trei episcopi. 

S'au dus pentru totdeauna din mijlocul nostru harnicul go- 
spodar şi erudit teolog din fruntea mitropoliei Blajului, Dr. Vasile 
Suciu, — om în floarea bărbăţiei, — a plecat din fruntea mitro- 
poliei Moldovei, inimosul Pimen, la o vârstă destul de înaintată,— 
a închis ochii pentru vecie blândul Nectarie, mitropolitul Bucovinei, 
—- a căzut ca un stejar falnic lovit de trăznet tânărul episcop al 
Aradului,Grigorie Comşa,—iar acum în primele săptămâni ale anului 
1936, s'a stins la adânci bătrâneţe, episcopul Roman Ciorogariu 
al Orăzii şi Nicolae Ivan al Vadului, Feleacului şi Clujului, har- 
nici luptători pe toate terenele de viaţă a poporului şi restaura- 
tori ai unor vechi episcopii, pe cari vitregitatea vremurilor părea 
a le fi risipit pentru totdeauna. 

Prin moartea lor, aceşti ierarhi, — ajunşi în înaltele lor 
slujbe în timpul dominaţiunii româneşti — au intrat în Istoria 
neamului, unii cu o aureolă mai mare, alţii cu una mai modestă. 

Când judecătorii obiectivi ai vieţii bisericii româneşti vor 

ajunge să-i scrie istoria, vor aşeza pe fiecare din aceşti slujitori 
ai Domnului şi ai Patriei la locul pe care l-au binemeritat prin 
silinţele şi prin jertfa ce au adus pe cele două altare în cursul 
păstoririi lor. Atunci, în perspectiva timpului, se va vedea mai 
limpede şi mai obiectiv ce a fost de adevărat preţ în viața lor şi 
ce a fost de valoare trecătoare. 
i Contemporanii, mânaţi de fireşti simpatii şi antipatii, se pot 
înşela adeseori asupra valorii adevărate a personalităților de cari 
au stat prea aproape — posteritatea, în schimb, judecând fără idei 
preconcepute şi fără alt interes decât acela al adevărului, este 
mai justă în aprecierile ei. 

Noi, cei de astăzi, nu putem scrie istoria vremurilor pe cari 
le-am apucat, în schimb putem aduce preţioase contribuţii pe 
seama celor ce, după noi, se vor încumeta să scrie această istorie, 
____Şi este bine ca, pe cât ne îngăduie împrejurările, să nu lip- 
Sim pe viitorii istorici de contribuţiile pe cari li le-am putea 
servi, despre figurile cari aparţin istoriei şi pe cari am avut pri- 
lejul să le cunoaştem mai de aproape în viaţă. 


Profiluri de vlădici plecaţi dintre noi. 


Soarta mi-a hărăzit fericirea de a îi cunoscut pe toţi ce, 
Şcase ierarhi plecaţi în ultimul an dintre noi, pe unii mai multi 

pe alţii mai puţin, şi să fi avut de a face cu unii din ei pe o linie 
întinsă şi timp destul de îndelungat. 

Dacă ar fi să aştern pe hârtie, tot ce ştiu din propriul meu 
contact cu ei, ar ieşi o carte mare, a cărei uţilitate, însă, poate 
că m'ar sta în raportul cuvenit cu osteneala scrierii ei. 


Aş putea scrie despre rnifropolitul Suciu amintiri din vremu- 
rile de dinainte de război, când răposatul deţinea importantul post 
de vicepreședinte al Astrei, în care calitate am avut uneori pri- 
lejul să lucrez împreună cu el, — aş putea reda desele convor- 
biri avute cu el în primăvara anului 1921, la Roma, unde se du- 
sese pentru întâia dată ca mitropolit şi unde a încercat să deter- 
mine cercurile înalte ale Vaticanului pentru o solicitudine specială 
faţă de Biserica română unită, — încercare care n'a reuşit decât 
într'o măsură destul de modestă, — şi aş putea da interesante 
amănunte despre activitatea lui la „Astra“ după război, până la 
demisia lui din Comitetul central al acesteia, la 1927, pentru mo- 
tive pe cari, cred, că nimeni nu le ştie atât de precis, cum le 
ştiu eu. 


Despre mitropolitul Bucovinei, pe care l-am cunoscut mai 
întâi ca episcop al Ismailului, amintirile mele sunt mai puţin nu- 
meroase şi mai puţin preţioase, în schimb, pe mitropolitul Moldovei 
am avut prilejul să-l cunosc foarte de aproape, mai ales în anii 
atât de zbuciumaţi ai războlului, la laşi, în 1917 şi 1918, în timpul 
când Basarabia se trezise din letargia sa seculară şi se realipi la 
trupul mamei sale, dela care fusese ruptă. Am avut în acea vreme 
multe întâlniri cu mitropolitul Moldovei şi nu un amănunt inte- 
resant aş putea da despre gândurile şi faptele lui din acele clipe 
pe cât de măreţe, pe atât de grele şi de pline de cumpănă. 


Pe Episcopul Grigorie al Aradului l-am avut elev la Semi- 
narul din Sibiu, în anul 1911. Mai târziu, l-au cunoscut ca func- 
ţionar la Consistorul arhidiecezan și, după război, subdirector în 
Ministerul Cultelor, iar mai târziu, după ocuparea Scaunului epi- 
scopesc, l-am văzut adeseori în oraşul său de reşedinţă, unde am 
avut discuţii cu privire la multe probleme bisericești, culturale şi 
naţionale. 


Pe episcopul Ciorogariu l-am cunoscut mai întâi la 1909, în 
Arad. In anul următor, am lucrat cu el în comisiunea însărcinată 
de Consistorul mitropolitan cu elaborarea nouei Programe anali- 
tice a şcoalelor primare ortodoxe, — el fiind preşedinte, iar eu 
secretar al co:nisiunii. Am făcut, apoi, parte din rândurile „tine- 
silor oţeliţi“. cari scriau la „„Zribuna“, inspirată şi condusă de el 
până la fuzionarea ei cu „Românul“. După război, l-am văzut de 
nenumărate ori la Oradea, la Cluj şi la Bucureşti şi am avut dese 
convorbiri cu e! în chestiuni importante. 

Episcopul Ivan mi-a fost profesor şi ocrotitor încă din anul 
1898, când l-am cunoscut mai întâi. Puţini paşi ai vieţii mele i-am 
țăcut, fără ca să nu-l fi avut pe el sfătuitor şi, adeseori, spriji- 
nitor. L-am cunoscut de aproape şi am fost unul dintre aceia, 
cărora şi-a deschis, în anumite clipe ale vieţii, întreg sufletul său. 
l-am simţit întreg zbuciumul ultimelor trei decenii, — l-am văzut 
în mijlocul celor mai mari greutăţi, stăpânind cele mai capricioase 
situațiuni cu un calm desăvârşit şi cu o adâncă pătrundere şi iz- 
butind nu numai să se strecoare printre greutăţi, ci, să ducă la 
izbândă tot ce şi-a propus să realizeze, conform unui program 
totdeauna clar şi real. 


Ce moştenire ni-au lăsat cei șease vlădici răposaţi ? 


Dacă am cerceta cu luare aminte moştenirea ce ni-a rămas 
după cei şease arhipăstori, cari au trecut în lăcașurile drepţilor, 
— dacă am judeca moştenirea lor în raport cu mediul şi cu tim- 
pul în care au trăit şi, mai ales, cu a idealurilor cari i-au animat 
faţă de patria întregită şi faţă de rolul acesteia în istoria viitoare, 
am ajunge nu numai la constatări nespus de instructive, ci şi la 
înţelegerea unor postulate, cari derivă ca necesitate din acea 
moştenire. 

Priviţi în această lumină, mitropolitul Suciu ni se prezintă 
ca un om preocupat exclusiv de nevoile momentane ale unei Bi- 
serici, care nu şi-a putut fixa timp de 235 de ani caracterul său 
specific în viaţa neamului şi care, în România ortodoxă, se vedea 
pusă în situaţiuni extrem de grele, pe cari mavu curajul să le 
înfrunte cu toată bărbăţia. Mitropolitul Suciu, a fost desigur o 
slugă credincioasă a Bisericii sale, dar ma fost un erou religios, 
cum Sar fi cuvenit să fie un om în situaţia lui şi în vremuri aşa 
de grele şi de mari — și :va tost nici un mare patriot care să fi 
Cuprins în sufletul său şi în mintea sa întreg neamul românesc, 
cu întreg destinul său actual! şi viitor. El şi-a salvat pentru mo- 
ment Biserica sa dintre Scylla şi Charibda, dar prin aceasta nea- 
mul său ma ieşit întărit, iar, după moartea lui, Biserica sa a 
ajuns într'o situaţie mai grea de cum fusese la început. Moşte- 
nirea rămasă pe urma mitropolitului Suciu înregistrează, ce e 
drept, o serie de instituţii şcolare şi caritative preţioase, şi un 
tar exemplu de muncă şi de jertiă pentru binele altora, dar aceste 
inSuşiri nu sunt deajuns pentru vremuri ca acelea în cari a trăit 
ȘI Cari cereau fapte eroice. 

„Pentru marea problemă a refacerii unităţii religioase a nea- 
nui românesc, — problemă care trebuia înfruntaţă de generația 
dar ue e sula ua și manitestat o atitudine binevoitoare, 
dreur. Spre „In : 0 şed inţă a Senatului, el mărturisea, ce e 

: „Eu toată învățătura bisericii mele o scot din cărţile noa- 

stre bisericeşti, cari s'au scris în sec. al IV, al V, al VII şi aj 
VIII. Prin urmare, cum se poate ca noi să fim diferenţiaţi în în- 
văţătură, dupăce una am fost? — Dar na avut îndrăzneala 
creştinească de a ieşi pe arena largă a luptei pentru refacerea 
unităţii religioase a neamului, aşa cum o cer imperios marile ne- 
voi de viaţă ale acestuia. 


După mitropolitul Pimen n'a rămas o moştenire prea bogată 
la laşi. Prezenţa lui intermitentă în capitala jidovită a Moldovei 
nu s'a manifestat atât prin fapte, cât mai mult prin discursuri, al 
căror fond era, ce e drept, totdeauna patriotic, dar cari prea 
arareori Sau tradus în realităţi. — A fost un om de o inteli- 
genţă mai scânteietoare decât a Mitropolitului Suciu, dar îi lipsea 
îndemnul spre iniţiative mari şi solide și spre creaţiune. N'a ştiut 
nici să crească oameni, nici să grupeze în jurul său forţe munci- 
toare, nici să prindă marile momente istorice pe cari i le-ar fi 
oferit timpul şi pe cari le-ar fi putut determina spre fapte hotă- 
rîtoare în viața Bisericii şi a Ţării. Când Basarabia sa unit cu 
Moldova, la 1918, era un momeut minunat pentru refacerea mi- 
tropoliei Moldovei până la Nistru, dar Pimen nu l-a înțeles. A 
preferit să lase să se înfiinţeze o mitropolie proprie a Basarabiei, 
care nu răspundea nici unei necesităţi, nici religioase, nici naţio- 
hale. În loc să fi făcut din laşi un mare centru moldovenesc, a 
lăsat Basarabia în ideologia ei moștenită de la Ruşi, neînţelegând 
nimic din întreg rostul ei, 

Mitropolitul Nectarie a moştenit, la Cernăuţi, o situaţie care 
avea cel puţin toate aparențele unei splendori: o reşedinţă ca'n 
poveşti, o Facultate teologică cu o reputație mai presus de cea 
din Bucureşti, un Fond religionar cu imense posibilităţi, o preo- 
țime cultă şi bine situată, un popor isteţ şi incomparabil mai mo- 
bil decât Moldovenii de „dincoace de cordon“ şi din Basarabia, 
A adăogat ceva la zestrea pe care o luase în primire dela ante- 
cesorul său ? l-a dat viaţă nouă ? 


Cu greu s'ar putea da un răspuns afirmativ la aceste între- 
bări. Mitropolitul a fost prea mult al familiei şi al gospodăriei 
sale, de cari se îngrijea cu tragere de inimă. Dar, reşedinţa era 
o simplă operă de arhitectură, rece, fără viaţă. Facultatea teolo- 
gică cu un număr mai mare de studenţi decât oricare altă facul- 
tate din lume, are abia 6 profesori, cari nu mai sunt în stare să 
susţină nici măcar vechea revistă teologică „Candela“, şi cari, în- 
cărcaţi peste măsură cu cursuri şi cu examene, nu mai ajung să 
fie nici pe departe ceeace fuseseră înaintaşii lor. Fondul religios 
a ajuns prilej de căpătuire pentru tot felul de oameni lipsiţi de 
cuviința necesară faţă de înaltele scopuri religioase, iar preoțimea 
bucovineană, care nici în ţrecut nu excelase atât de mult pe te- 
renul vieţii spirituale, nu pare a fi făcut nici subt Nectarie vre-un 


OBCU CLUJ 


— 149 — 


pas înainte. Ca şi la laşi, şi la Cernăuţi, creştinismul nu se re- 
simte aproape deloc de influenţa mitropoliei româneşti. Capitala 
Bucovinei româneşti îţi face astăzi o impresie mult mai depri- 
mantă din punct de vedere românesc şi ortodox, decum o făcea 
Cernăuţul austriac ! Acolo stăpânesc astăzi Evreii, Rutenii, Nemţii 
şi Polonii. — Un localism și un regionalism strâmt bucovinean, 
care în timp de 17 ani n'a ajuns nici măcar până la moldove- 
nism, necum până la românism. 

|. P. S. Nectarie, care fusese mai întâi episcop la Ismail, 
după ce a ajuns mitropolit al Bucovinei n'a mai avut nici o solu- 
citudine faţă de Moldova dintre Prut şi Nistru, Aceasta era pentru 
el, Bucovineanul, o simplă Basarabie. 

Tânărul episcop al Aradului n'a dus cu sine, în scaunul său, 
tradiția genuină dela Sibiiu, ci mai mult un amestec dintre aceasta 
și spiritul postbelic călit în atmosfera dela Bucureşti. Deşi mai 
învățat decât toți ierarhii Ardealului de până aci — era doctor în 
în drept şi teologie, — Grigorie Comșa ma reuşit, în cei 10 ani 
de păstorire, să-şi traseze o cale dreaptă şi solidă spre scopuri 
mari, religioase şi naționale. El dibuia încă, înşelându-se adesea 
în privința valorii vorbelor, a cărţilor şi a banilor. A scriso mul- 
țime de cărţi şi broşuri, uitându-și că chemarea unui episcop nu 
poate îi aceea de a se lua la întrecere cu erudiţii și cu iterații, 
Ci aceea de a creea în jurul său o atmosferă de înalte sentimente, 
— de a descoperi inimi mari şi talente deosebite pe cari să le 
ajute să se urce cât mai sus, — de a aduna în jurul său oameni 
de jertfă, de muncă şi de pricepere, pe cari să-i pună în situația 
de a putea fi alinători de suferinţe, cultivatori de idealuri, realiza- 
tori de fapte la înălțimea exigenţelor vremurilor. După episcopul 
Grigorie au rămas o sută de cărți, scrise cu multă râvnă, dar pe 
Cari nu multă lume le va mai citi de aici încolo. Distanţa dela 
carte la viaţă, el n'a străbătut-o şi această viață el n'a aprofundat-o. 
A atins sute de probleme, dar din toate a îmbrățișat una singură 
ȘI nu pe cea mai însemnată; problema sectelor, în care a rămas 
insă mai mult un teoretician sectar, decât un luptător. Peste marile 
ȘI palpitantele întrebări ale timpului a trecut în grabă. Nu ştiu 
dacă, trăind mai mult decât a trăit, episcopul Grigorie ar îi găsit, 
cu timpul, drumul bătătorit de vechii episcopi ardeleni, cari deşi 
cu mai puțină învățătură, au înțeles poruncile vremii mai adânc. 

P. S. S. Roman Ciorogariu, a ajuns în Scaunul de episcop 
al Orăzii la o vârstă destul de înaintată, de aproape de '70 de ani, 
după ce trupul îi fusese schilodit în atentatul dela Senat, din De- 
cemvrie 1920. y 

„____ Era invalid, care nu se mai putea servi de mâna dreaptă, 
NICt pentru a binecuvânta, nici pentru a scrie. Venea în fruntea 
unei eparhii ale cărei tradiţii, întrerupte cu 220 de ani în urmă, 

ici colo câte un istoric dacă le mai ştia. Oradea era un mare cen- 
tru unguresc, evreesc şi catolic. Trei alți episcopi creştini îşi aveau 
acolo rostul lor. Ortodoxia abia pâlpăia. Şi Ciorogariu a făcut rost 
de un palat episcopesc strălucit, de un local pentru Consistoriu, 
de o Academie teologică, de o tipografie eparhială şi de un organ 
al diecezei, cu un titlu mai expresiv decât un întreg program: 
Legea românească. 

Din câţi ierarhi români am cunoscut, nici unul m'a izbutit 
să fixeze în forme atât de plastice caracterul religiei noastre, cum 
a făcut-o P. S. S. Ciorogariu. Pentru el, nu ortodoxia vagă era 
nota precisă a credinții noastre, ci „legea românească“, în care 
s'a născut, a crezut. a trăit şi trăieşte neamul nostru. In clasicul 
său testament moral, pe care i-a lăsat urmaşilor, P. S. Roman ac- 
centua, în locul „ortodoxiei“ — „legea străbună“, „preotul român“, 
„conştiinţa naţională“, „limba şi moravurile străbune“, „apostolia 
ideii naționale“, „inima creştină“, „poporul meu iubit“, „patria 
românească“, necesitatea de a face religie „din patriotism“, „slujba 
dumnezeiască şi națională“, „întărirea Bisericii şi Patriei române“, 
— culminând în porunca sa de evanghelist român: „fiți buni 
creştini şi buni Români, căci acestea două una sunt“. 

Dacă episcopul Ciorogariu mar fi făcut nimic în cei 15 ani 
de episcopat, decât să fi scris paginile de o clasică frumuseţe şi 
de un biblic avânt și adevăr pe cari le-a risipit prin diferitele 
publicaţii, încheind cu eroicul său testament creştinesc, cum nu 
se găseşte altul în întreaga noastră istorie bisericească, — el me- 
rită să fie aşezat în galeria marilor ierarhi români ai tuturor tim- 
purilor. Nici un ierarh ma prins în Cuvinte atât de minunate 
evanghelia creștinească și românească, cum a făcut-o el. Urmașii 
lui dela Oradea sunt datori să strângă la un loc întreaga operă 
literară a acestui mare scriitor şi s'o publice într'o ediţie coră- 
spunzătoare cu importanța ei. Această operă trebue dată în mâna 
întregului tineret al ţării, care se pregăteşte pentru a întra în slujba 
Bisericii şi a Patriei. Ea trebue să se găsească în casa fiecărui 
Român conştient. 

Eu cred, că episcopul Ciorogariu face parte din acei puţini 
trecători prin această lume, cari abia prin moarte a trecut la viață. 
EI va trăi mai mult de acum încolo, prin Biblia națională pe care 
a lăsat-o posterității. 

Pe episcopul Nicolae Ivan l-au caracterizat foarte complet cei 
cari l-au parentat cu prilejul plecării lui pe planurile veşniciei. Am 
spus şi eu, atunci, ceeace am văzut la el în curs de aproape 40 
de ani, decând l-am cunoscut mai întâi. 

Dacă Ciorogariu a fost omul gândului, Ivan a fost omul 
faptei, unul realiza în duh, celălalt în piatră, în cărămidă, în 
oameni strânşi la un loc pentru împlinirea anumitor scopuri de 
stringentă necesitate şi actualitate. 

Vai de eparhia Clujului, dacă cel ce va veni acum în fruntea 
ei, va avea să fie numai un bun administrator în ceeace a luat în 
primire dela antecesorul său! Vai de acel urmaş, în ceasul în care 
Istoria îl va asemăna cu Nicolae Ivan! 

Căci, cel ce va voi să fie pentru viitor ceeace P. S. S. Ivan 
a fost pentru vremea sa, va trebui să-şi puie din ceasul cel dintâi 
în gând restaurarea complectă şi definitivă a Bisericii românești 
din Ardealul bântuit de atâtea minorități etnice şi coniesionale. 
Această restaurare, pe care o cer şi considerațiuni religioase cre- 
ştine mai înalte, şi necesităţi superioare de ordin național şi chiar 
internațional, nu poate pleca nici dela Alba-lulia vechilor şi ma- 
rilor tradiţii, nici dela Blaj, nici dela Sibiu, ci numai din capitala 
Ardealului, pe care P. S. S. Ivan a pregătit-o în măsură aproape 
suficientă pentru a-și putea lua asupra sa acest mare rol. Pe 
temelia episcopiei Vadului, înființată de Ştefan cel Mare şi restau- 
rată, la Cluj, de Nicolae Ivan, trebue să se aşeze de către ur- 
mașul acestuia mitropolia românească durată de Mihai Viteazul la 
Alba lulia şi fărămiţată de Habsburgi în două părţi, cari încă nu 
s'au putut reintegra până azi în sfânta lor unitate. Moise al acestei 
opere a fost P. S. S. Nicolae Ivan, care şi-a pregătit poporul 
pentru intrarea în pământul făgăduinții. Trebue să vie acum noul 
trimes al Domnului și să-i îndeplinească testamentul. Mitropoliile 
de Blaj şi de Sibiiu trebuesc socotite ca simple epizoade necesare 
în evoluția poporului nostru, după cari trebue să intrăm în epoca 
de glorie a creştinismului românesc, bazat pe jertfirea ambițiilor 
personale, pe dragoste frățească, pe devotamentul pentru Christos 
şi pentru Patrie! 

Dacă generaţia de astăzi nu va înțelege acest postulat al! 
vremurilor viitoare, e păcat de tot trecutul nostru. 

__Dar, eu cred că se va găsi Cineva în aceste vremuri de 
adânci prefaceri, care să înțeleagă porunca vremii. 

___ Oare duhul Sfântului dela Putna, care acum aproape o ju- 
mătate de mileniu, a putut înființa în Ardealul îngenunchiat de 
Regii unguri, o episcopie românească, — şi duhul mucenicului 
dela Turda, care a înființat Mitropolia dela Alba Iulia, în pofida 
Impăratului dela Viena — să nu se coboare, în ceasurile de taină 
ale zilelor noastre mari şi decisive, asupra gândurilor Celui ce 
Cârmueşte astăzi destinele urmaşilor lor dintre Nistru şi Tisa, po- 
Tuncindu-i să îndrepte cursul istoriei româneşti, pe care duşmanii 
noştri l-au mânat spre prăpastii, din fața cărora trebue să ne 
Smulgem acum cu orice mijloc? 


Pe urmele lui Constantin cel Mare 
In Ardeal sunt vacante astăzi trei scaune de arhierei români: 

Oamenii mărunți ai zilei fac calcule mărunte de persoane: 
cine să fie numit colo, cine să fie ales dincoio? 

Dar, oare, la fel o fi socotind şi Domnul nostru Isus Cristos 
capul şi întemeietorul Bisericii? Şi el o fi preocupat, ca şi frun- 
taşii români, de gândul: cum să căptuşească pe fiii săi români cu 
o dublă garnitură de arhierei, vecinic pe poziții opuse? 

lși pune cineva întrebarea aceasta ? 

Eu cred că întrebarea aceasta nu este străină de Majestatea 
Sa Regele Carol II, Căruia sunt convins că Provedinţa divină i-a 
rezervat sarcina istorică de a desăvârşi întru toate opera marelui 
Său Părinte. 

Regele Ferdinand 1 a refăcut unitatea politică a poporului ro- 
mân, Augustului Său Fiu îi revine misiunea refacerii unității reli- 
gioase a neamului întregit. 

Ca un al doilea Constantin cel Mare, Regele Carol II trebue 
să convoace la un Sinod comun pe conducătorii celor două frac- 
țiuni ale Bisericii românești şi să-i pună de acord asupra unei 
formule unitare menite a îi imediat înfăptuită. 

Lucrul acesta este mai ușor de cum se crede, Celor sceptici 
le aduc aminte următoarele declarații făcute în şedinţa dela 20 
Martie 1928 a Senatului, de către actualul episcop gr.-cat. dela 
Oradea, |. P. S$. Valeriu Tr. Frențiu : „Unirea credinţii tuturor Ro- 
mânilor o dorim şi noi. Cred că ar fi mai bine, cum a recunoscut-o 
şi |. P. S. mitropolit al Sibiului, ca să ne adunăm întrun Sinod 
comun și acolo, cu istoria şi cu evanghelia în mână, în dragoste 
frățească adevărată a lui Christos, să facem o biserică românească... 
Nu noi suntem de vină că acel Sinod încă nu s'a ţinut“. Adaog 
şi cuvintele episcopului gr. cat. de Cluj, Dr. Iuliu Hossu, spuse în 
aceeaşi ședință... 

„...„Şi eu am făcut de aici propunerea ce s'a făcut din partea 
|. P. S. Sale Frențiu dela Oradea: pentruce nu ne adunăm întrun 
Congres, ca să căutăm căile cari să ne unească?“ 

[n adevăr, pentruce până acum nu s'a convocat acel Sinod ? 

Răspunsul este simplu: când, la 1929, se cerea, din ambele 
tabere, un Sinod comun, n'avea cine să-l convoace. Țara era con- 
dusă de o Regenţă, lipsită de autoritatea şi de obiectivitatea ne- 
cesară într'o chestiune de o importanță aşa de mare. 

Dar azi, ac-st neajuns nu mai există. 

Majestatea Sa Regele are întreaga cădere de a convoca un 
asemenea Sinod și de a face ceeace Impăraţii bizantini au făcut 
dealungul unui întreg mileniu pentru buna îndrumare a bisericii 
creştine din ţara lor. 

Nădăjduim că ceasul istoric nu va trece fără urmările impe- 
rios cerute şi că în locul sfâşierii fratricide, puse la cale de duş- 
mani, se va sălăşlui unitatea vrută de toți şi binecuvântată de 


ț 
Dumnezeu ! Onisifor Ghibu 

Dascălii ardeleni din Principate și 
mișcarea din 1848 
de Mih. Popescu 


Mişcarea naţională din 1848, care se datorește numai inte- 
lectualității românești, a atras, fireşte, şi pe dascălii de pe la di- 
feritele şcoli din Principatele Române. 

Printre dascăli se găsea însă, un foarte mare număr de da- 
scăli ardeleni veniți dela vestitele școale din Blaj. Aceştia nu pu- 
teau să rămână streini de mişcare, cu atât mai mult cu cât ei 
erau oțeliți în ideile naționale; majoritatea lor își părăsise doar 
aşezările de acasă, părinţii şi rudele, tocmai din princina acestor 
idei. Ajutorul dat mişcării de dascălii ardeleni a fost destul de 
important, unii din ei răspândind cu multă râvnă ideile revolu- 
ționare în masa poporului, alții mergând în streinătate ca soli, 
spre a căuta să câştige de partea mişcării Românilor simpatia 
acesteia. 

Sprijinul acesta le-a fost tatal însă, pentrucă s'au luat îm- 
potriva lor măsuri de represalii din partea guvernului, care hotări 
depărtarea lor din slujba ce ocupaseră. 

Pe noi, din măsura luată atunci ne interesează lista ce s'a 
alcătuit cu acea ocaziune şi în care se cuprind numele tuturor 
dascălilor ardeleni ce se aflau atunci în Principatul 'Ţării-româ- 
neşti, arătându-li-se totodată şi starea lor civilă. 

Porunca Căimăcămiei 1) către Departamentul Credinței, de 
care depindeau şcolile, spune : 

„Chibzuirea cinstitului Departament, din adresa No. 3288, 
pentru depărtarea din posturile de profesori ce ocup[ă] cei anume 
însemnați prin lista alăturată pe lânga zisa adresă, pe temeiul cu- 
vintelor rostite acolo, se aprobă. 

„Este poftit dar acel cinstit Departament, ca să îngrijească 
prin cinstita Eforie a şcoalelor, a se completa, după rânduiala 
cerută, toate acele posturi de profesori, cari acum rămân vacante, 
Cu oameni destoinici de dânsele, pentru a lor ştiinţă şi morală, 
fiind pământeni români“. Porunca este iscălită de caimacam, care 
era Constantin Cantacuzino. 

Departamentul Credinţii cere imediat Eforiei școalelor să 
execute această poruncă. „Cu cinste se îndreptează pe lângă 
aceasta în copie porunca cinstitei Căimăcămii cu No. 3412, ca 
văzând cinstita Eforie ceiace i se poruncește pentru depărtarea 
din slujbă a profesorilor celor ce prin alăturata listă să cuprinde, 
Cari s'au dovedit că au luat parte la cauza revoluţiei și a se 
————————— 


1) Căimăcămie == locotenență domnească. 

orândui în locul acestora alți oameni rumâni cu știință, morală şi 
destoinicie de aceste posturi“. Ca şef al Departamentului sem- 
nează Constantin Belu. 

Lista despre care se vorbeşte în ambele adrese este urmă- 
toarea : 


Profesorii transilvăneni depărtaţi din școli: 
Şcolile elementare 


1. Pifar loan Truţescu, 1) prufesor la şcoala din Caracal, pentru 
clasa I-a. E căsătorit în țară cu o pământeană. 

2. Zaharia Boerescu, profesor la şcoala din Giurgiu, pentru 
clasa I-a. Deasemenea căsătorit cu o pământeană. 

3. Dimitrie Piţu %), profesor la școala din Brăila, pentru 
clasa a II-a. 

4. Pitar A. Fortunati, profesor la școala din Focşani, pentru 
cl. l-a, căsătorit cu o pământeană. 

5. Ioan Filimon, profesor la şcoala din Buzău, pentru clasa a 
Il-a, la fel căsătorit cu o pământeană. 

6) Vasile Urăescu*), profesor la şcoala din Roşiorii de Vede 
pentru clasa I-a. 

i 1. Ioan Codrea, profesor la şcoala din Ploeşti, pentru clasa 

a I-a. 

8, D. Almășanu, profesor la şcoala din Vălenii de Munte. 


Școala centrală din Craiova: 
Clasele elementare 


1. loan Puianu, profesor la şcoala elementară din Craiova, 
căsătorit cu o pământeană. 


Ciasele gimnaziale 


1. Pitar Constantin Lecca, profesor de desen şi caligrafie, 
căsătorit cu o pământeană. 

2. Serdar lon Maiorescu, inspectorul şi provizorul şcoalelor 
din Valahia-mică. 


1) Greșit scris de V. A. Urechea: Istoria Școalelor vol. Il. pag. 348 cu 
Grozescu, caşi Piţu, Pizu. 

2) idem, trecut ca fiind căsătorit cu o pământeană, în actul original 
nu se găsește această însemnare. De unde va fi iuat aceasta Ureche, nu știu. 
i, a la Ureche toți dascălii ardeleni sunt trecuți ca fiind căsătoriți cu 
pământene. 


3) La Ureche, op. cit. trecut greșit Urzescu, ca și „căsătorit cu o pă- 
mânteană“, 


OBCU CLUJ 


— 155 — 


Scolile elementare din Bucureşti 


1. Costache Petrovici, profesor la clasa l-a, căsătorit cu o 
pământeană. 


Clasele colegiului din Radu- Vodă 
1. V. Maiorescu, profesor de istoria universală. 


Administrația școalelor 


1. Medelnicerul Florian Aaron, revizorul şcolilor de prin 
judeţ. 

2. A. Laurian. 

Erau deci cincisprezece profesori transilvăneni cari au suferit 
rigorile acestei hotăriri, rămânând fără slujbă. 

Dintre aceştia doi au protestat, că nu sunt ardeleni. loan 
Puianu, a susținut și a dovedit că este craiovean şi Costache 
Petrovici deasemenea a susținut că este Român născut în ţară. 
Nu poate dovedi, spune, fiindcă i-au ars actele la 23 Martie 
1848, când a ars şcoala elementară dela Sf. Gheorghe-Vechiu 
din Bucureşti. Fiindcă Departamentul Credinţii, recomanda Eforiei 
şcoalelor că „de va socoti îndestul această dovadă, că este Român 
pământean, atunci să-l prenumere printre profesorii pentru clasele 
începătoare“. Petrovici a fost numit profesor la şcoala elementară 
de la Biserica Lucaci, unde funcţionează până târziu. Au rămas 
dar numai 13 profesori cari au fost pedepsiţi şi aceştia însă nu- 
mai până în 1852 când, redeschizându-se toate şcolile, îi găsim 
din nou numiţi pe la diferitele şcoli din capitale de judeţ. 

Din cercetarea listei mai aflăm că o parte din profesori au 
fugit ei. Aceştia sunt următorii: loan Codrea dela Ploeşti, D. Al- 
mășanu dela Vălenii de Munte, serdarul loan Maiorescu de la 
Craiova, trimis în Germania, iar dela Bucureşti găsim pe V. 
Maiorescu, pe medelnicerul Florian Aaron şi pe A. Laurian. 

„Au fost depărtaţi din slujba şcolii și Români pământeni. 
Numărul acestora se ridică la 12. Am putea deci spune: jumătate 
pământeni şi jumătate transilvăneni. 

„Aceştia sunt martirii cauzei naţionale din anul 1848, cari se 
iii ss cu drept cuvânt, să fie trecuţi în cartea de aur a neamului 
stru, 

Spicuiri limbistice 
de N. Porsenna 


Articolul de faţă are de obiect fenomenul limbistic, atât de 
frecvent în toate graiurile din lume, în puterea căruia se schimbă 
forma cuvintelor ori de câte ori cuvântul capătă un înțeles nou, o 
nuanță nouă, sau când sensul trece dela abstract la concret — şi 


- viceversa. Modificarea intelectuală cere întotdeauna o modificare 


formală, de câte ori, fireşte, limba o permite. Această tendință a 
limbii este atât de vitală, încât ea se manifestă atât în cuvintele 
neaoșşe, cât şi în neologisme; iar modificarea este adusă nu de 
învăţaţi — care au pornirea statică şi coroctă dea conserva forma 
așa zisă gramaticală — ci de omul simplu, din popor, care fără 
nici o preparaţiune şcolară, fără să cunoască semantica (ştiinţa în- 
țelesului cuvintelor) are instinctul limbii moştenite dela generaţiile 
care au creat-o printro evoluţie milenară. 

Dăm ca exemplu câteva cuvinte, care, odată cu sensul, își 
schimbă pluralul: din masculin feminin, sau viceversa, dând sau 
răpind substantivului caracterul său ambigen. 

Incepem cu neologismele : 

Corp face la plural corpuri; însă corpi cereşti. 

Termen: plural termene (de judecată, soroace), însă termeni 
injurioşi. 

Motor, motoare, însă în mecanică motorul abstract primeşte 
plutaiul motori. 


Element, elemente, însă radiatorul de calorifer se compune 
din elemenți. 

Buton, butoni (de manșetă), însă butoane de sonerie. 

Curent, curente (de opinii), însă curenți electrici de aer, etc. 

Timp, timpuri, însă muzica cere doi, trei, patru timpi. „Doi 
limpi şi trei mişcări“. 

Tip, tipuri (în abstract), însă concret şi pejorativ tipi. 

Vapor, vapoare, însă vapori de apă. 

Suport, suporturi, însă suporţi de beton, fier, etc. 

Raport, raporturi (sociale), însă rapoarte cu înțeles de referat. 

Secol, secole şi secoli (poetic). 

Cilindru, cilindre (în geometrie), însă cilindri de automobil, 

Plan, planuri, însă aeroplane, iar nu aeroplanuri. 

Onoruri : singular onoare, însă în armată se dă onorul. 

Ordin (dela francezul ordre) însemnează poruncă ; dar când 
ordre se întrebuințează în sens de regulă, rânduială, devine ordine 
şi e ieminin fără plural. 

Reacţiune politică, însă reacție chimică, şi niciodată unul în 
locul altuia. 

Mediu, medii (ambianţă socială), însă mediumi în metapsihică. 


Cuvinte neaoșe: 


Grăunte ;: plural grăunțe; însă în fizica moleculară se zice 
grăunț-grăunți. 

Fragă, fragi, fragile, dar tot mai des se aude pluralul mas- 
culin fragii ! 

Bob, boabe, însă dai cu bobii, iar săniuța cu acelaşi nume 
primeşte pluralul boburi, 


Plumb, plumburi (la peceţi), însă plumbi cu înţeles de gloanţe, 

V's, vise, însă năzuinţele se chiamă visuri. 

Roată, roți, însă roate când sânt numai desenate, sau literar: 
roate de frunze, de nori ; roate de oşteni (companii, în Istoria Ro- 
mânilor), şi niciodată roți de oameni, de frunze, etc. 

Şcoală, şcoale, dar cu înţeles concret școli. 

Coală, coale (mari), însă cele mici sânt coli. 

Boală, boale, însă concret boli. 

Ochiul, ochii; dar ochiuri de ovă, de apă, de dantelă. 

Cap, capete; însă capi militari; capuri geografice. 

Corn, coarne (de animal), însă cornuri (pâinişoarele în formă 
de corn), şi corni (arbori). 

Lapie, nume colectiv fără plural, primește pluralul lăpturi, 
când arată varietățile de lapte; lapții peştelui au numai plural. 


Icre, nume colectiv fără singular ; dar pământul bun de ară- 
tură e icră, 


Ajutor, ajutoare, însă ajutori de comandanţi de regiment. 
Piept, piepturi, însă piepți de cămaşe. 
Muc, muci, însă mucuri de lumânare. 
| Pom, pomi; am auzit însă la un servitor expresia, greşită 
fireşte : „două pomuri de Crăciun“. Instinctul limbii îl făcea să 

diferenţieze forma, după sensul schimbat : sărbătoarea, iar nu co- 
pacul în sine. 

Rol, roluri; însă actorii numesc role acelea pe care le joacă, 
spre deosebire de rolurile sociale ale oamenilor, etc. 

Robinet, robinete; însă varietățile de robinete, în abstract, 
primesc în limbajul technic pluralul robinefi. 

Ghid, shiduri (Carte, îndreptar); însă ghid-călăuză sau cice- 
rone face pluralul ghizi. 

Este regretabil că puţinele noastre dicționare româno-române, 
indicând sensurile omonime ale aceluiaşi cuvânt la singular, nu 
indică niciodată pluralurile schimbate. Poate că autorii nu s'au 
gândit la acest fenomen. Ar fi o operă interesantă pentru filo- 
logi să caute foate cuvintele din limbă, care își modifică forma. 
Noi indicăm numai pe cele observate personal până azi. 

Ca normă generală, este de reţinut că cele mai adesea sub- 
stantivul ambigen, la singular masculin, iar la plural feminin, se 
masculinizează complet când sensul cuvântului devine din abstract 
concret, ori se aplică unei persoane. În limba română, ambigene 
sânt numai numele de lucruri sau abstracte, niciodată de ființe 
sau persoane umane. De aceea, ambigenul nostru împlinește rolul 
neutrului din alte limbi (latină, germană, engleză). Femininul e un 
gen de mică importanță, uneori de dispreț. Un semn minor. In 
limba germană femeea e neutră: das Weib. 

Fenomenul exemplificat de noi în articolul de față se observă 
— în alte forme, fireşte — în toate limbile. In englezeşte bună- 
oară, numele de lucruri sânt totdeauna neutre, şi primesc articolul 
it (în nemţeşte es sau das; în latineşte id). Insă obiectele cărora 
li se acordă o importanță deosebită sau o simpatie puternică, 
precum ar fi corabia, maşina etc. devin feminine (niciodată ma- 
sculine: ar fi prea mult!) şi li se aplică articolul feminin pentru 
persoane umane: she. 

Mulţi autori întrebuințează torma greşită a scii, noi scrim, 
voi scriți, prin analogie cu verbele de conţugarea a patra, care au 
un i final la infinitiv, ca și când ar trebui să tacă a scri-scrire. 
In realitate el e de conjugarea a treia, are infinitivul a scrie-scriere, 
și deci indicativul prezinte trebuie să sune: noi scriem, voi scrieți. 

In vorbirea obişnuită se aud expresiunile î/7 genere, în cor- 
pore; corect ar îi în, cu î. nu cu î. căci expresiunile străine (la- 
tine în speță) se citează exact. 

A repeta se aude des, și se scrie de unii autori de seamă, 
sub forma a repeti sau a repeți, prin analogie cu repetiție şi cu 
sens frecventativ: în repețite rânduri. 

Verbele de conjugarea întâia, care, înaintea lui a final de la 
infinitiv, au vocala i (a învia, a îmbiă, a mlădiă, a deviă, a adiă, 
a muiă, a despuiă, a spoliă, a sfoliă, a radiă, a tăiă, a îmbăia, a 
impăiă, a încuiă, a abreviă, a oliciă, a impuid, a înfiă, etc.) fac 
forma substantivală a infinitivului ca verbele de conjugarea a doua 
Cu -ere, nu cu -are, cum ar fi regulat. Bunăoară: înviere, îmbiere, 
mlădiere, etc., iar nu înviare, îmbiare, mlădiare, tăiare. Unele din- 
trânsele pot primi însă şi forma regulată! De pildă: deviare se 
aude mai des ca deviere; muiare, iar nu muiere; despuiare şi de- 
spuiere; spoliare, sfoliare, îmbăiare, împăiare, înfiare se aud de 
asemeni aproape exclusiv. Cea mai mare parte din aceste verbe: 
având persoana întâia singulară a indicativului prezinte terminată 
cu sutixul -ez (înviez, mlădiez, deviez, etc,), au şi persoana a treia 
plurală conjugată regulat: înviază, mlădiază, deviază, etc. după mo- 
delul clasic: laudă, poartă, mănâncă, cu sufixul -ă. Cele care, în 
loc de ez primesc un i final (moi, despoi, tai, încui) în loc de ază 
primesc un ie: moaie, taie, despoaie, încuie. 

Sânt erori limbistice răspândite de scriitori, fie din neatenţie, 
fie din ignoranță, în cazul autorilor minoritari. Semnale „0 eroare 
gravă, pusă în circulaţie de d. F. Aderca în traducerea sa din 
Axel Munthe: Cartea dela San Michele. Trec asupra faptului că 
însuși acest dela din titlu, corect poate, este cacofonic şi sună 
cam ca „verişoara dela Moriţ“ sau „fratele dela Roza“; ar îi fost 
mai nimerit lui sau din San Michele, ca în originalul englez, care 
zice: of (lui) iar nu from (dela). Dar în sfârşit: ajung la eroarea 
de limbă. Domnul F. Aderca întrebuințează forma specială: eu 
fugi, eu iubi, eu turti, în loc de fugă, iubi, turtii, etc. Dsa nu 
aude pe i scurt, şi formează persoana întâia singulară a perfec- 
tului simplu a acestor verbe la fel cu persoana a treia. Greșala 
este enormă, şi pe traducător nu-l scuză faptul că e minoritar: 
trebuia să-şi lase cartea corectată de un Român. 

Cu acest prilej, ţin să protestez cu toată energia împotriva 
scoaterii lui i scurt și îi scurt din ortografia română. Aceste vo- 
cale consonantice există realmente în limbă, şi deci trebuiau deo- 
sebite printrun semn, iar nu confundate cui plin șiu plin, 


OBCU CLUJ 


— 160 — 


dintr'o considerație pe care mi-e imposibil s'o pricep. Este ca și 
când s'ar fi desființat semnele de pe ă şi î! E de datoria filo- 
logilor şi publiciştilor să intervină pe lângă Academia Română 
pentru repararea acestor greşeli ale lui Titu Maiorescu. 

O expresiune barbară, pusă în circulație de publiciștii israe- 
liți, și adoptată în mod inconştient de mulți Români, este așă un, 
dela germanul so ein: aşă un om bun, aşă o carte frumoasă, etc, . 
Corect româneşte este: așă, fără un; un astfel de; sau un om 
alât de. 

Tot publiciştii israeliți se feresc de câtva timp de cuvântul 
dejă, pentru al cărui abuz au fost ironizaţi, fiindcă îl puneau în 
frază ca pe nemțescul schon. Şi cu toate că deja este intrat în 
limbă şi are un rost bine determinat, ei îl înlocuesc pretutindeni 
cu de-acum ! De daia aceasta greşala e boacănă, de oare ce deja 
notează o acţiune terminată, deci din trecut, pe când de-acum in- 
dică cevă ce trebue terminat de-acum înainte, deci din viitor!... 

Contopirile de adverbe sânt de asemeni greşite, şi în această 
greşală am căzut şi cădem cu toţii, când scriem: dela, depe, cași, 
decând, etc. când în realitate sânt două cuvinte distincte: de ia, 
de pe, ca şi, de când. Când limba a vrut să contopească, a făcut-o 
singură, scoțând pe din, din de in. 

În privința lui de la, care indică mişcarea şi direcţia de unde 
vine cinevă, semnalez formele speciale: de acasă, de afară, de 
acolo, de aici, iar nu de la acasă, de la afară, etc., de oare ce a 
incipient din acasă, afară, acolo, aici, însemnează tot la, şi este 
abreviarea (sau abrevierea) latinescului ad. 

O formă greşită este de asemeni pluralul cari, de la care: 
formă pur gramaticală, căci limba nu cunoaşte acest plural, ci un 
Simplu care pentru toate timpurile și genurile, cu excepțiunea ar- 
haicului: Tatăl nostru carele eşti în ceruri. 

Discurs la încheierea anului școlar 
în 27 lunie 1904*) 


de Virgil Oniţiu 


Ziua încheierii anului școlar este unul dintre rarele prile- 
juri, în care ne este dat, nouă, școalei, a sta puțin de vorbă cu 
părinţii, amicii și protectorii școlarilor noștri și a sămăna câteva 
săminţe de idei, cari trebue să prindă rădăcini la noi, dacă 
este, ca școala și societatea mare să meargă mână 'n mână şi 
să se ajutoreze reciproc, 

Pe elevi îi avem 10 luni dearândul, pe d-voastră, stimaţi 
părinți şi amici protectori ai elevilor noștri, vă avem abia odată 
sau de două ori pe an în fața noastră. lată de ce în deosebi 
cătră d-voastră mă adresez de astă dată, voind cu d-voastră îm- 
preună să clarific o chestiune mare și frumoasă, 


* ui % 

Pedagogia, adecă știința creșterii copiilor şi a tinerilor întru 
„oameni'“,în înţelesul cel mai înalt și mai nobil al cuvântului, 
este de bună seamă o ştiinţă. Ea este o știință, întru cât ne 
prezintă într'un întreg sistematic rezultatul teoretic al experien- 
țelor pedagogice ale veacurilor. Dar, în acelaşi timp, ea este şi 
O artă, care se arată la punerea în practică a teoriilor știinţifice- 
pedagogice. Este același raport între pedagogia-știință și peda- 
gogia-artă, ca și între știința retorică și arta oratorică, ca și 
între ştiinţa poetică şi creațiunea de artă a poeziei, ca și între 
teoria picturii și arta picturii. Toată teoria pedagogică, adecă 
toată știința pedagogiei în sine, nu ne-ar fi de nici un folos, 
dacă în aplicarea ei, în realizarea ei, adecă în creșterea tne- 
rimei, nu am fi artiști. Știința este baza, este isvorul din care 
Scoatem apa limpede a cunoștințelor pedagogice, — iar practica 
este arta, este edificiul ce clădim pe baza dată, este meşteşugul, 
cu care folosim apa cea limpede spre adăparea cu măsură, cu 
Tost şi la timp, a odraslelor ce avem să creștem. 


În 0 a 
E *) Discurs care wa fost publicat şi din cauza căruia a fost tras la 
răspundere de ministrul maghiar al instrucţiunii. — H. T, 

De aci se vede, că în pedagogie ştiinţa face foarte mult, 
dar că arta face totul. — 

Arta aceasta a creşterii își are greutatea sa principală în 
împrejurarea, că obiectul educaţiunii, oamenii viitori, nu sunt 
păpuși la fel, ci sunt individualități, cari, deşi se aseamănă 
între olaltă, totuşi se şi deosebesc, după etate, sex, temperament, 
vigoare fizică, capacitate intelectuală, creștere de acasă, aplecări 
născute, deprinderi însuşite etc., formând tot atâtea unităţi, cari 
reclamă proceduri pedagogice individuale. 

Dacă așa este la indivizii singuratici, așa trebue să file — 
socotesc eu — şi la individualităţile colective sau etnice, adecă 
la popoarele diferite, considerate ca unități individuale. Căci ade- 
vărat este, că oameni suntem cu toții, după chipul şi asemă- 
marea lui Dumnezeu, dar cu toate acestea ne și deosebim între 
olaltă, după rassă și după naționalitate, în sute și sute de in- 
dividualități etnice, în tot atâtea tipuri speciale. Şi câtă deose- 
bire nu este între tipul german, spre pildă, și între tipul unui 
popor -canibal din Africa centrală. 

Cum arta pedagogică trebue să fie individuală în genere, 
— un lucru peste orice îndoială, — urmează dela sine, că ea 
trebue să fie și națională, adecă să țină seamă în munca edu- 
caţiunii, de tipul specific naţional, care este întrupat în firea 
fiecărui elev. 

Fiind pedagogia practică o artă, este numai firesc, dacă 
i se impune a fi națională ; este deci numai firesc, dacă noi 
Românii ridicăm postulatul unei pedagogii naţionale române. 

Căci toate artele își au tipul lor național, după popoarele 
prin cari ele s'au creiat, și. iarăși, fiecare popor consideră drept 
culmea stăruințelor sale, în artă, ținta de-a imprima acesteia 
stampila specifică a individualității sale etnice, adecă, pe scurt, 
a-i da : un caracter național propriu și original. lar că acest 
caracter specific şi propriu, prin care popoarele de deosebesc 
întrolaltă, există, asta o ştie toată lumea, o știa și acel Bulgar 
din secolul al XIII, care dând o descriere zoomoriică a popoa- 
relor învecinate, a zis: Bulgarul e bou, Grecul e vulpe, Sârbul 
lup, Ungurul panteră şi Românul pisică. 

Pe cât de justificat este a se vorbi de o pedagogie naţio- 
nală în genere și în special de o pedagogie naţională româ- 

nească, pe atât de adevărat este, că această chestiune la noi nu 
este încă clarificată îndeajuns. 

S'a vorbit la noi mult și bine despre o „educaţiune naţio- 
nală“, în acel înțeles, că se fixa drept problemă a creșterii iu- 
birea de neam, de limbă, de tradițiuni naţionale, pe scurt, cul- 
tivarea unei vii conștiințe naţionale. Acest postulat rămâne 
vecinic și neștirbit, iar îndreptăţirea lui este de o evidență ac- 
siomatică, Dar aceasta este numai o parte din noţiunea peda- 
gogiei naționale; despre o altă parte a ei, neglijată până acum, 
voiu să vorbesc de astă dată. 

O individualitate etnică, un popor, formând un tip aparte 
şi bine distins de al altor popoare, se compune dintr'o serie de 
însușiri fizice, psihice și morale, într'un anumit grad de amal- 
gam, întocmai aşa ca ființa specifică a unui individ singuratec, 
a unui singur om. 

Colectivitatea aceasta tipică fiind obiectul muncii educa- 
tive a pedagogului practic, el se află în aceeași situaţie, ca și 
față cu complexul sufletesc individual al unui singur elev. 

Urmează, deci, că dacă e să-și exercite educația puterea sa 
nivelatoare şi nobilitătoare asupra obiectului de educat, peda- 
gogul trebue să cunoască cât se poate de bine acei complex de 
însușiri fizice, psihice și morale, cari constitue ființa acelui 
obiect. In cazul nostru deci, primul postulat al pedagogiei na- 
ționale române este : trebue să cunoaştem complexul de însușiri 
fizice, psihice și morale, cari constitue tipul poporului românesc 
în genere, al celui dela noi în special. 

lată prima greutate, pe care, analizând-o mai deaproape, ne 
vom convinge, că încă nu am trecut cu pedagogia noastră naţio- 
nală nici peste prima şi cea mai elementară premisă a ei. 

Tipul fizic, psihic şi moral al poporului român. Este e! fixat? 
Suntem noi cu toţii de acord asupra acestui tip? S'au făcut în- 
cercări de a-l fixa. Dar încercările s'au făcut sau unilateral, sau 
eronat, fapt e că nu suntem azi de comun acord încă asupra 
acestui tip. 

Şi e un lucru din cale afară anevoios să fixăm acest tip, 
câtă vreme obiectul observaţiunilor este identic cu subiectul obser- 
vator. Avem să ne caracterizăm calm şi obiectiv noi pe noi; este 
Cazul cel mai greu de observațiune dintre toate câte cunoaștem în 

ştiinţă. Preocupaţii chiar inconştiente, afecțiunea înăscută, ambiția 
națională, etc. etc. ne întunecă vederea şi, astfel, se creează o gamă 
întreagă de pretinse tipuri ale poporului românesc, cari au răsărit 
toate din judecăţi mai mult sau mai puţin preocupate. 

Străinii?! Ce-i arde pe străini de o judecată obiectivă asupra 
noastră ? Şi în cele mai multe cazuri ei ne judecă fals, sau fiindcă 
ne iubesc, sau fiindcă ne cunosc prea puţin. 

Cu un cuvânt, este încă o problemă a viitorului fixarea de- 
finitivă a tipului ființei Românului, fără de care pedagogia naţio- 
nală este lipsită de chiar primul ei punct de mânecare. 

Cu toate acestea, asupra unor însuşiri obștești ale neamului 
nostru, am ajuns cât de cât a avea vederi identice. Dintre însu- 
şirile acestea, bune şi rele, îmi iau voia a reţinea câteva şi, dacă 
voiu Stărui cevaşi mai nerezervat asupra celor rele, este nu că-mi 
iubesc neamul mai puţin decât aceia cari vor să ignoreze relele 
noastre moştenite, ci că doresc, ca ele, cu o zi mai curând, să se 
îndulcească, să se corecteze prin munca mare a pedagogiei na- 
ționale. 

Românul se caracterizează prin aceea ce zice Latinul mens sana 
in corpore sano, minte sănătoasă în trup sănătos. Craniul, mușchii, 
scheletul, nervii şi organele vieţii fizice în general la Român sunt 
pline de vigoare şi ofer cea mai sigură bază pentru mintea sănă- 
toasă ce-l împodobește. Inzestrat astfel cu un trup viguros şi re- 
zistent, Românul este cel mai rezistent și cel mai inteligent dela 
fire dintre toate popoarele cari locuesc cu el şi pe lângă el; să 
fiu bine înţeles: nu cel mai instruit, nu, el bietul e cel mai puţin 
instruit poate, dar repet: este cel mai inteligent dela fire. El ob- 
servă exact, pricepe ușor și subit, judecă clar și corect, e cum- 
pănit şi prevăzător. Iată un teren bogat pentru pedagogia naţională, 
iată o muncă relativ ușoară, pentrucă are de-aface cu un element 
intelectual atât de fecund pentru învățătură. 

Defectele principale ale Românului sunt în moralul lui, 
acest product al unor factori seculari de suferințe, de nedrep- 
tăţiri, persecuții, umiliri şi îngenuncheri. 

El e timid şi neîncrezător, şi — în deosebi față cu străinii 
— nu-și face scrupul de-a îi rezervat şi chiar nesincer. Oh, şi 
cum ar putea îi altfel ? El care a fost totdeauna cel mic și cel 
strivit, cel neîndreptăţit și cel huiduit — e!, care și-a făcut sin- 

teza experiențelor seculare în vorba din bitrâni, că „dreptatea 
umblă cu capul spart“ și „capul plecat sabia nu-l taie“, — el a 
trebuit să devină timid, neîncrezător în alţii, prea puţin conştiu 
de drepturile sale, și, deci, umil. 

Tot trecutul, cu impilările sale seculare, ne explică, de ce 
Românul nostru este invidios și certăreţ, de ce vrajba, această 
vorbă importată la noi dela Slavi, a ajuns să exprime o noțiune 
az! specific românească. 

Insuşirile născute nu se prea pot schimba prin creștere, 
dar însuşirile contrase, deprinderile agonisite se pot modifica 
prin o educațiune rațională. lată dece, nu mă tem că o peda- 
gogie cât de neromânească va ruina vre-odată inteligenţa firească 
a Românului şi iată dece sper și aştept, dela o pedagogie ro- 
mânească naţională, ca, printr'o lucrare sistematică și rațională, 
să curețe sufletul Românului cât de cât de buruiana relelor de- 
prinderi morale, ce le-a contractat în secolii de urgie şi pe cari 
le-a păstrat, drept tristă suvenire, și în zilele mai senine de azi. 

Care va fi deci problema specifică a pedagogiei naţionale 
române ? 

Cu cât inteligența firească a Românului îi înlesnește peda- 
gogului român munca de învățământ, cu atât mai greu i se 
impune lui sarcina, ca pentru stârpirea relelor deprinderi morale, 
contractate după vremuri, să lucreze după un plan bine chibzuit, 
sistematic întocmit Și artistic executat. 

E clar, că acest plan sistematic nu se poate întocmi, decât 
dupăce ne vom fi fixat definitiv tipul Româuului nostru, cu toate 
calităţile și defectete lui. 

Dar, și până atunci, pedagogul român, și subpedagogii ro- 
mâni, înţeleg şi pe părinţii cu adevărat inteligenți, va trebui să 
lucreze din răsputeri şi cu tact ca scăderile morale tipice ale 
neamului nostru, relevate mai sus şi în deobşte recunoscute, să 
se corecteze prin educaţie. 

Pe lângă leacul universal al pedagogiei moderne, leac in- 
dispensabil și de efect în toate cazurile mai grave de educație, 
Care este: exemplul viu al educatorului, care va trebui să se crea- 
scă întâi pe sine întru o personalitate energică, resolută, conştie 
de sine și de drepturile sale, neînfricoşată și iubitoare de adevăr, 

— zic de lângă acest leac universal, indispensabil, socotesc, că ar 
trebui să se ţină în deosebi seamă încă de următoarele lucruri : 
Pedagogul român trebue să rupă odată și pentru totdeauna 
cu sistemul intimidării. Odraslele tinere ale neamului nostru în 
genere sunt atât de modeste, sfivase și chiar timide, încât un 
sistem de intimidare la noi se prezintă ca brutalitate și în același 
timp ucide orice emancipare sufletească, orice întărire a con- 
științei de sine — lucruri, mai cu seamă la noi, indispensabile, 
Postulatul acesta nu se poate accentua îndeajuns la noi. 

Căci pe cât de firesc este el, pe atât de puţin se observă în 
practica familiilor şi școalelor noastre. Cauza este îndoită. Intâi, 
că stăm cu taţii, părinţi şi dascăli, sub presiunea mediului în 
care mare parte am crescut și ne-am desvoltat. lar mediul acesta 
în ţara noastră are ca principiu de viață intimidarea; intimida- 
rea la noi este sistem, atât în şcoală cât și în viața publică. 
Nimic mai firesc, deci, dacă facem şi noi la noi acasă şi lanoi 
în școală, cum vedem că se face pretutindeni în jurul nostru 
şi cum s'a făcut și cu noi la timpul său. Este o deprindere pe- 
dagogică moştenită și impusă de mediul ce ne impresoară. Una, 
Și mai este un moment psihologic, care dificultează părăsirea 
sistemului de intimidare în pedagogia românească. Multă, puţină, 
câtă o fi, dar avem și noi, dascăli și părinţi, o doză de energie, 
de putere, de voință, care vrea să se afirme; mediul vieţii pu- 
blice în care trăim, în cele mai multe cazuri, nu ne lasă să ne 
afirmăm această energie. Dar, ea trebue să se manifeste undeva, 
cumva și, astfel, se întâmplă, în cele mai multe cazuri, că această 
energie înăbușită se descarcă, cu toată furia sa elementară, acolo 
unde nu i se oferă aproape nici o rezistență, adecă în școală 
şi în familie : față cu copiii, pe cari avem datorința a-i crește, 
lată dece zicem, că pe cât de firesc este postulatul, ca sistemul 
intimidării să se elimineze din casa și şcoala română, pe atât 
de anevoios se poate pune în practică. 

Al doilea postulat al pedagogiei speciale române va trebui 
să fie cultul cel mai intens al iubirii de adevăr şi lupta cea 
mai aprigă contra minciunii și a falsității. Şi aici, ca în toate, 
e de sine înţeles, că persoana educatorului trebue să fie mode- 
lul viu al elevilor. Un tată sau un dascăl mincinos zadarnic în- 
cearcă a crește copii, cari să iubească adevărul. Pedagogul ro- 

mân să facă pe copilul mincinos să simtă răceală, înstrăinarea 
sa indignată de imoralitatea ce rezidă în minciună şi, în același 
timp, să cuprindă cu razele calde ale simpatiei, dragostei și 
protecțiunei sale părintești pe copilul iubitor de adevăr, sau pe 
cale de a se desbăra de deprinderea rea a minciunii. In această 
privință se reclamă iarăşi multă precauțiune. Copiii se servesc 
de minciună, de obiceiu, când au comis o faptă vinovată, de ale 
cărei consecinţe neplăcute speră astfel să scape. Pe cât de 
greșit ar fi, ca pedagogul să ia minciuna drept bani buni și ele- 
vului să-i succeadă, astfel, prin minciună, de-a. scăpa de pe- 
deapsă, pe atât de primejdios ar putea să fie, dacă prin o apa- 
rentă și imediată mărturisire de adevăr, elevul ar ajunge la 
același rezultat, adecă dacă educatorul, acum drept recompensă 
fiindcă a spus adevărul i-ar ierta pedeapsa. 

O astfel de procedare ar putea să aibă drept urmare ca eie- 
vul mai rafinat să spună, când e strâmtorat, câte un adevăr relativ 
Sau aparent, nu din iubire de adevăr, ci din calcul, de a scăpa 
astiel mai ușor și mai cu cinste de consecinţele faptelor sale rele. 
In ambele cazuri scopul dorit nu s'ar ajunge. Căci, în cazul prim, 
elevul are să devină mincinos, deoarece vede că, unde nu mai e 
altă scăpare, minciuna tot îl mai poate scăpa, iar în cazul al doilea 
nu va ajunge în viață niciodată la acea putere morală, ce o admi- 
răm la bărbaţii de caracter, adecă: să poarte cu demnitate şi fără 
nici o şovăire concesințele faptelor proprii. Deci, pedepsirea faptei 
vinovate se impune în ambele cazuri. Deosebirea va fi numai în 
grad, în modul de executare și în atitudinea educatorului, cari 
toate nu se pot fixa, ci depind de gradul până la care a ajuns el 
să fie artist de pedagogia practică. 

Un al treilea postulat al pedagogiei noastre naţionale va fi: 
să dăm prilejul ca energia, conştiinţa de sine şi de drepturile sale, 
Cari în germeni plăpânzi se află în sufletul copilului, să aibă teren 
de a se manifesta și afirma. 

O cale indirectă spre acest scop este tratarea umană și dreaptă, 
Şi rezerva educatorului, de a nu-şi impune voința sa și procesul 
gândurilor sale elevului, ci să urmărească cu răbdare formarea şi 
manifestarea acestora din partea elevilor. 

O cale directă mi se pare că este a se căuta în conducerea 
rațională a gimnasticei și jocurilor gimnastice, iar în clasele supe- 

rioare ale gimnaziului în introducerea scrimei. Gimnastica măreşte 
şi agerește forţele fizice, iar un corp viguros, cu muşchi elastici, 
mișcări sprintene şi uşoare, este condiţia fizică a energiei psihice, 
a conştiinţei de sine. Jocurile gimnastice, cu regulele lor precise şi 
inviolabile, impun jucătorilor datorințe şi le dau anumite drepturi, 
datorinţe pe cari nu le pot neglija, drepturi cari nu se pot călca, dacă 
e ca jocul să aibă un fost. Ele, deci, pe lângă că ageresc fiziceşte, 
în același timp cultivă sentimentul de datorinţă şi afirmă conştiinţa 
de drept în sufletul tinerimii. Bine alese și rațional conduse, jocu- 
rile gimnastice sunt un factor nepreţuit de educaţie, oferind un 
larg teren de manifestare a energiei, a conştiinţei de sine, a 
sentimentului de datorință şi a conştiinţei de drept din sufletul 
tinerimii. 

In fine, fixez, ca al patrulea postulat al pedagogiei naţionale, 
lupta de exterminare ce are s'o poarte ea contra vrajbei, a certelor 
răutăcioase dintre copiii noștri şi în contra bazei lor psihologice, 
invidia şi nesaţiul. Una dintre cele mai grele probleme! Nu pentrucă 
nu ar exista procedeuri şi remedii pedagogice în contra acestui 
rău, dar pentrucă răul acesta, la noi, este atât de lăţit, încât oferă 
zilnic pi de vii copiilor, pilde cari împiedecă orice acţiune pedagogică. 

Vrajbă e în pressă, vrajbă e în viaţa bisericească, vrajbă e 
între vecini, vrajbă e prea de multe ori în casă, între membrii 
familiei; dar ce să mai zici, dacă vrajba se încuibă şi între dascălii 
aceleeaşi şcoale, un lucru care, la noi, nu se numără între rarități. 

Deaceea, aci, în prima linie, se cere să ne educăm noi înşine, 
noi cei mari. Până când nu se vor îndulci raporturile dintre noi, 
în viața publică şi privată, şcoala nu va putea să facă aproape 
nimic în acest punct. 

Craiul munților 


Poem dramatic 
de Al. Ceuşianu 


ACTUL al IV-lea. 
Baia de Criș. 


Casa lui loan Stupină. In dreapta, o vatră burtoasă — cu 
prispă; de-asupra, poliţă cu felurite tigăi, coşuri, coveţi. In stânga, 
masă simplă, scaune şi o laviţă din mesteacăn alb — coloare 
naturală. 

Pe geamul din față bat zorii dimineţii. Ușa e larg deschisă 
înspre foișor; printre pălimarele cioplite în stil românesc, un 
crâmpei de privelişte muntoasă. 

Inceput de toamnă. 

Tăcerea mocnește surd şi apăsător.. 


Scena la. 
Nimeni pe scenă. 


Un Moj: (glas îndepărtat). Ciubere — cobilițe — cercuri... 
Alt glas: Frate, 

Ce preţ ceri pentru marfă? 
Moțul : Jumătate 

Din preţul ce-l primesc în târg, jupâne. 
Jupânul : Opreşte | 


(In prag a apărut, venind de-afară, o femee; nevasta covrigarului 
Stupină). 

Fermeia : Vine ciubărarul. (După un moment de 
atenţie, se duce înspre dreapta, rânduind lucrurile de-acolo — 
apoi se apleacă sub prispă şi scoate un ciubăr vechi şi 


stricat). 
Jupânul : (de-atară) Mâne, 
Când te rentorci, vom mai vedea. 
Moțul: (rugător) De-ţi place 
Copaia, cumpăr'o, jupâne. 
Jupânul ; (răstit) Pace! 


Moțul: (apropiindu-se de-afară) 
Ciubere — cobilițe — cercuri... 


Femeia: (ieşind în uşă) Vino... 
Badie "'ncoa! 

Moțul: (de-atară) De ce mă chemi, creştino? 

Femeia : Să fii atât de bun să-mi cercui doaga 
Dela ciubăr. 

Motul : Imi priponesc dârloaga 


De gard şi vin îndată, jupâneasă. 
(Apare Moțul — în tradiționala lui înfățișare de muntean. E un 
bătrân. şi dă pletele cărunte din față şi-acum are dintr'odată o 
faţă cunoscută. E Iacob) 


Femeia: De vreme-a trebuit să pleci de-acasă. 
Iacob: (înclinându-şi capul uşor) 

Odată cu seninul stelelor. 
Femeia : (arătându-i ciubărul stricat) 

Şi ce să-ți dau pe lucru? 


Iacob: Un ulcior 
Cu lapte şi-o frântură de mălai 
Să-mi stâmpăr foamea (s'așează greoi, pre- 
gătindu-se de lucru) 
Coborînd pe plai 
Mi-am petrecut privirea peste vale 
Şi m'am cutremurat de-atâta jale. 
(oftând)  Frunzişul rugineşte — parc'ar arde 
Văpaişte de rug în deal departe. 
Tac munţii... N'auzi nici o ciocârlie, 
De crezi că ţara "ntreagă e pustie. 


Femeia : (privind cum lucrează) 
Nu te slujeşti decât cu mâna stângâ 
La lucru. 


Iacob: (înfundat) Dreapta mi-au ciuntit-o lângă 
Părăul Ştiuţ — pe vremea lui Avram... 
Acu-s vre-o douăzeci şi trei de ani. 
Femeia: (încet) L-ai cunoscut? 


Iacob: II văd în fața mea 
Năpraznic ca un fulger... Iți părea 
Că-i un arhanghel întrupat în om... 
Glas de-oţel — blândeţe de amvon 
Şi dârz în luptă. N'a dat îndărăpt 
Din faţa nimănui... Ținea în piept 
Toată urgia ungurească, maică, 
De s'a mirat o lume 'ntreagă. 


(Dârzenia amintirii îl face să-şi uite de iucru, uneltele îi scapă din 
mâini — şi ciubărul i se rostogoleşte la o parte) 

Stai că 
Ți-aţut... 


lertaţi-mă, nu mi-e 'ndemână 
Să lucru, când mă cuget ce păgână 
Ursită ne-a ajuns (apucându-se din nou să 
lucreze) 
Vezi, a câte-odată 
Imi pare rău de vremea de-altădată. 
inchişi în munţii noştri — zăvoriţi 
De lumea din afar' eram feriţi 
De volnicia stăpânirii... Pușca 
La ochi şi gându "'ndâriit... In cuşca 
Strâmtorilor de munte am dăât gata 
Oștirile lui Hatvani şi-armata 
Lui Kemeny Lupu. Strâns-am în inele 
De foc pe Vasvâry la Fântânele, 
De ma mai îndrăznit de-atunci suflare 
De Ungur să ne între pe hotare. 


De mult s'a stâns scânteia de lumină 


Și stăm sub jug şi pravilă străină 
Ca şi'n trecut. 


Iacob; (cu un suspin adânc) Ba poate şi mai rău... 


Femeia : 


Iacob: 


C'am stat pe loc — nădăjduind mereu 
Că s'a'mplini făgăduinţa dată 

De împărat — doar lupta-a fost purtată 
De lancu să apere împărăţia 

Şi tronu "'mpărătesc de vijelia 

Răscoalei ungurești. 

(cun gest de profund regret) Am aşteptat 
Zadarnic... Impăratul ne-a uitat. 

Când a fost lancu să-i aduc'aminte 

De jertfe, suferințe şi morminte, 

Măria Sa s'a hotărît să-i dea 
Răsplată-un fluture de tinichea. 


De-atunci nu se mai poate deștepta 
Din supărarea lui. 


Vai cât aş vrea 
Să-l văd... să plâng alăturea de el, 
Să-mi blastem naşterea. Să simt la fel 
Durerea fără margini ce-l frământă 
Şi să-i şoptesc că îl binecuvântă 
Poporu 'ntreg... 

Scena I-a. 
Ion Stupină: (de-afară) Femee ! 
Femeia : (iese 'n prag) Ce-i? 
Stupină : E-acasă ? 


Te-aud vorbind cu cineva... Ar vrea să 
Vorbească preasfinţia sa cu dânsul. 


Jacob: (surd) De cine "'ntreabă? 
Stupină : Mă, al cui e mânzul 

Acesta priponit de gard...? 
Femeia : E-aici 

Un ciubărar la dres de vase, 
Stupină : (depărtându-se) Zici 


Că-i ciubărarul?... 
Femeia: (nu răspunde — se 'ntoarce'n casă) 


Iacob : lacă-am isprăvit. 
Femeia : Să-ţi dau acu mâncarea. 
(i pune o strachină de lapte şi mălai pe-o mescioară în fața lui) 
Iacob : (încordat) Aţi vorbit 
De cineva. 
Femeia : Sa "'ndatinat, că vine 
Din când în când la casa noastră. 
Iacob: (sugrumat) Cine? 
Femeia: De ce să-i pomenim slăvitul nume 
Doar ştii că-i bolnav,... 
Preotul: (a apărut în cerdac. E un om mai în vârstă — tip co- 


mun de preot, fără să semene cu vre-o figură a trecutului) 
Femee ! Toate cele bune. 
Femeia: (înclinându-se) Sărut mânile, părinte. 
Preotul : Unde-l găsesc? 


Iacob: (mormăind) In cântecele sfinte 
Ce-i preamăresc trecutul, 


Preotul: (intrând) Nu-l zăresc. 
Iacob: (cevaşi mai tare) E pretutindeni unde locuiesc 
Români. 

Preotul: (priveşte lung — încurcat) Să fie...? 
Femeia: (dând din cap) Nu-i aici! 

Iacob: (s'a aşezat din nou la mâncare) Aşa-i! 
Peotul: (nedumerit) Ce are? 


Iacob : Lângă-un codru de mălai 
Mai rupi câte-o frântură de-adevăr, 

Femeia: l-am dat să-mi dreagă-o doagă la ciubăr. 
Preotul: (mereu nedumerit) Să fie el?... 
Iacob: Nu mă cunoşti.., Nu-s el... 


Nu poți găsi pe-al doilea la fel 

Cu dânsul, nici la faptă nici la chip. 
Preotul: (întorcându-se din nou către femee, care însă a ieșit ne- 

observată din casă) Dar cine-i? 

Iacob : Un grăunte de nisip 

Din arinişul unui neam de slugi 

Trăind între morminte făr' de cruci. 
Preotul : Cât de ciudat vorbești... 
Iacob: (pierdut în viziunea lăuntrică) Când sui la munte, 

Urcând pietriş spre culmile cărunte, 

Simţi par'că adiind un zvon de jale 

Şi crezi că-i apa care curgen vale; 

lar vântul poartă şoapta de suspinuri 

Dinco' de stânci şi dincolo de clinuri, 

- Sporind în mii de glasuri tânguirea 
Atâtor morţi (apăsat) pierduţi din amintirea 


Urmașilor. 
Preotul: (s'apropie) Ce ţi-am putut greşi? 
Iacob: Mie? Nimic (continuându-și firul) 


Ce bucuros aş fi 
De-ai sta să vezi la margini de pădure 
Cum strălucesc tăișuri de secure 
Şi câte-odat' ce limpede răzbate 
Ropot de gloanţe prin singurătate... 
Să-l vezi pe lancu *n fruntea mândrei oști 
Pe-Avram, pe care nu îl mai cunoşti... 
Preotul : Nu-l mai cunosc? 
Iacob: (aspru) Nu-l mai cunoaşteţi voi 
Cari îl lăsaţi să piară în noroi 
Hulit de Unguri... părăsit de-ai săi 
Ca ultimul mişel între mişei, 


Preotul: Eu nu port nici 0 vină, 
Iacob: (neînduplecat) Fiecare 
E vinovat (văzând protestul scurt al preo- 


tului) 
Zadarnică "'ncercare 
Părinte... Incepând cu domnii mari 
Şi pân” la cel mai umil opincar 
Toţi l-am lăsat 
Preotul: Ești prea pornit. 

Iacob : Cu toţii 

Ne-am lăpădat de el. 
Preotul : Te 'nşeli. Preoți: 

II pomenesc în sfânta liturghie. 
Jacob : Numai în şoaptă, ca să nu se ştie 


De cine-i vorba; (cu pumnii încleștați) 
lar pe împărat 

II pomeniţi cu glasul înălțat 
Căci s'a purtat cu noi par'c'am îi câni, 
lar noi îi lingem talpa de stăpân. 
(zmâncindu-se cutremurat de durere) 
S'a 'nfipt durerea jertielor de ieri 
In pieptul Iancului. Un singur creer 
S'a zbuciumat setos după dreptate 
Pâm' şi-a văzut nădejdile *nşelate, 

Preotul: (încercând zadarnic să-l întrerupă) Dar noi... 

Jacob : l-aţi fost tovarăşi la *nceput 
Şi i-aţi fost credincioşi... fiindc'aţi crezut 
in steaua lui... Pe urmă-aţi obosit 
Şi v'aţi retras... El însă m'a clintit 
Din cererile lui către *mpărat 
Să ne 'ntărească dreptul câştigat... 

(sacadat) Iancu biruitor de totdeauna 

Cerşea dreptate şi i-au pus cununa 
De spini în cap — atunci când în sudălmi 
Pandurii Curţii îl luau la pălmi... 
Ştia că cei cari îl lovesc, se ?ntrec 
Să umilească ?n El — poporu "'ntreg 
(cu infinită durere) 
Noi am tăcut alături și-am privit 
Ruşinea unui neam nenorocit. 


Scena Ill-a. 


Sunetele unui fluer s'aud impresionant de aproape. Modu- 
lări triste pătrunzătoare 
Iacob : (după un răstimp de încordare) E doina Iancului. 
Femeia : (a reapărut în prag, împietrită şi dânsa în ascultare) 
Preotul : (încet) Nu știi de unde 
S'aude fluerul 2 
Iacob : (izbucnind) Tăceţi ! 
(Fluerul încetează brusc) 
Femeia : S'ascunde 
Când simte om străin în casă 

(către lacob) Mergi 

Desleagă murgul dela gard! 

(întorcându-se către preot, în timp ce 
lacob iese) 


De 'ncerci 
Să-l chemi... sau dacă-l cauţi..., fuge. 
Glasul lui Iacob: Ciubere... cobiliţe... cercuri... 


(glasul se îndepărtează. O umbră sa 
aşternut peste odaie, adâncind tăcerea). 


lancu : (de-afară) Muge 
Vifornița... săriţi feciori! 

Femeia: (aproape șoptind) Aseară 
Cânta din îluer. Lumea pe afară 


S'a strâns în faţa căsii să-l asculte. 

Și cum doinea... un zvon din cele multe 
Prindea putere: lancu-şi ia rămas 

Dela popor.... şi c'o să moară azi. 


Iancu : (apropiindu-se) __ Cureţi la vale!... 
(Vorba auie prelung — încordarea devine opresivă) 
Preotul: (tresărind) Strigătul de luptă 


De odinioară. 
Femeia: (se "'nfivară arătând spre arborele din curte) 
Uite creanga ruptă 
In creştetul gorunului, părinte... 
Ai crede că-i o cruce! (şi în adevăr jocul 
de umbră şi lumină înfățișează chipul unei 
cruci în frunziş) 


lancu : (foarte aproape) Inainte 
Băeţi! 
Femeia : (cu glas şi Azi dimineaţă-am auzit 
mai scăzut) Ciocănitura cobei. 


(In foişor a apărut brusc, ca o nălucă, Avram lancu. Are 
aerul sobru, deşi picioarele-i slăbite abia îl ajută. E zdrențuros şi 
se clatină. Piete umede de sudoare îi acoperă fața răvășită de 
durere, Numai ochii mari pironiţi în gol — scânteiază). 


Scena IV-a. 


Avram Iancu: L-am izbit 
Pe Kemeny (rânjind) Qooh... (cu o privire 
teribilă) 
Nu întră lupwn stavă 
Așa ușor cum crede. 

Preotul: (înmărmurit) Ce grozavă 
Infăţişare are! 
Avram Iancu: (par'c'ar privi într'o prăpastie) 
Mişcă vierme, 
Indoaie-ţi trupul... te strivesc în perne 
De stânci (rânjind) Oooh! 
Clopotul cu glas de tun 
Te-a 'nspăimântat şi acuma-mi fugi din drum 
(prinzându-se de cap cu amâdouă mâinile) 
Cum sună peste dealuri şi ponoare.... 
(cu o bruscă întoarcere) 
Merg să mă rog,.. e zi de sărbătoare. 
Femeia : (apropiindu-se îmbunător) 
Eşti obosit... Nu vreai să mânci ceva ? 
Prea te trudeşte amintirea. 


Avram Iancu: (pierdut în sine) Ba! 


Femeia : (rugătur) O leacă de hodină. 
Avram lancu : (tremătând) Eu hodină ? 


Şi munţii gem de jale — valea-i plină 
De Unguri (răcnind par'c'ar da comandă) 
Stăviliţi puhoiul, măi!... 
Ard vetrele aprinse de călăi.,.. 
(agitat)  Abrudui a căzut, — dacă străbat 
Pân' la Câmpeni, suntem pierduţi. 


Preotul: (emoţionat) Păcat 
De el. 

Avram Iancu: (cu privire fixă) Ţi-e roşie da sânge mâna, 
Părinte. (scrâșnind) Oooh... Lupu credea că 


stâna 
Nu e păzită de ciobani? Credea 
Că nu-i va sta 'mpotrivă nimenea (cu ge- 
sturi mari) 
Catapeteazma cerului s'a frânt 
Atunci şi Dumnezeul cel sfânt 
S'a arătat norodului. (cu privirea'n sus) 
Ce soare 
Strălucitor!,.. E zi de sărbătoare 
Şi slujba cea cumplita început (poruncitor) 
Veniţi cu praporii!... Pământu-i ud 
De sânge... la cădelniţa, părinte, 
Şi crucea! "nvălmășeala e fierbinte 
Şi auie viforul în spazm năpraznic.... 
Par'că ne chiamă mii de voci la praznic. 
(rânjind) li place Lupului să mânce gras... 

(teribil)  Veniţi să-i dăm colac de parastas! 
(scrâşnind)  Oooh popă... 
Preotul: (înfiorat) lancule ! 
Avram lancu: (bănuitor, privind întrun colţ) 
Cine mă chiamă?... 
Nu-s lancu!... Incruntata mea sprânceană 
Nu mai trudeşte somnul nimănui, 
(cu infinită durere) 
Eu nu sunt lancu — numai umbra lui, 
(se clătină). 


Scena V-a, 


Iacob: (a revenit cu o clipă'n urmă — a auzit cuvintele și acum 
sare să-l sprijinească pe Iancu) 


Femeia: Domol.... domol. 
Jancn: Ooooh,.. codrul şi pădurea 
Şi munţii mei (bolboreseala nu se mai în- 
țelege) 
Preotul : Vorbeşte întraiurea. 


Iacob : (cu profundă simţire) 
Pe Moţii tăi de ce nu-i pomeneşti? 
Tu, Făt-Frumosul nostru din povești, 
De ce ne laşi orfani şi nevoiaşi 
Sortiţi să fim de-apururea clăcași ? 
Noi ţi-am urmat porunca totdeauna. 
De ce vrei să ne părăseşti acuma 
Când ne-asupresc scursorile străine 
Și ştii că nu te avem decât pe tine? 
Iancu: (pierdut în sine) E zi de sărbătoare. 
Femeia: (s'apropie încet către locob) Nu mai ştie 
De sine... 
Avram Iancu: (a tresărit brusc, — ochii ficşi spre femee) 
Tu eşti, maică Palaghie? 
Leoaică răscolită din culcuş.,, 
Vin Ungurii din nou... Vin dinspre Cluj 
Cu Vasvâry... (Poruncitor) Femei, întâmpi- 
nați-i 
Cu-alai de foc, să tremure turbații 
De groază, când s'or înâlni cu voi, 
(Sălbatic) 
Să nu-şi mai afle caiea inapoi 
Nici o suflare de Ungur. (Privind concen- 
trat — cu arătătorul înfipt în goi. Uite-l văd 

Pe Vasvâry şi 'ntregul său prăpăd 
La Fântânele... 


Preotul : (murmurând) N'a scăpat nici unul 
Din câţi au fost acolo. 
lancu: (impresionant) Vuie tunul... 


Se umilă glasurile... (De-odată se opreşte.;. 
caută în aducerea aminte; șoaptă solemnă) 
*Nsufleţirea 
Cine ţi-o dă? (încordat) Cum zici ? 
(iluminându-se) lubirea!... 
Te-am căutat — mireaso — pretutindeni 
Şi nicăiri nu te-am găsit... (duios) Intinde-mi 
Mânuţa ta..., e pentru "'ntâia oară 
Că te revăd de-atuncia... 

(Nu mai poate vorbi..., emoția îl copleşește şi aproape in- 
voluntar îşi duce fluerul la buze. E cântecul de lebedă. In timp 
ce doina lancului răsună pătrunzător — afară trece o turmă de 
oi, cu tălăngi. Femeia a 'nceput să plângă molcom. Preotul şi-a 
dus mâna la frunte. Cuvintele abia se mai aud). Înimioară, 

Te-ai despletit în cântece de dor 
Și jale... să te dărui tuturor. 
(apoi de-odată, strident) 
l-am spulberat pe Unguri din hotare... 
(rânjind) Celor rămaşi... le punem sărindare.., 
(Se prinde de cap) Mă junghie!... 
Preotul : (cu profundă compătimire) Ai crede că-și presimte 
Sfârşitul. 
Iancu : (descompus de durere) Ooooh.!... 
Femeia: (tresărind înspăimântată) Se chinue, părinte! (un clopot 
de departe a 'nceput să sune ca un cântec de 'ngropare) 
Aprind o luminare. 
Iancu : (gemând) Măi Butean, 
De ce mă chemi 2... Părinte Balint... am 
Răspunderea (gâlgăie vorbe neînţelese) 
Preotul: (s'apropie de căpătâi și începe rugăciunea pentru muribunzi) 
Tu Doamne, care eşti 
In cer... 
Iacob: (cu durere) Pe Moţii tăi nu-i pomenești? 
Pe credincioşii-ostaşi de-odinioară 
intotdeauna pregătiți şă moară 
Pentru pământ și neam, pentru dreptate... 
Glotașii tăi, cari te-au urmat la toate; 
Noi cari am smuls izbânzi după izbânzi, 
Zdrobiţi de trudă, chinuiți, flămânzi, 

Noi cari purtam pe lancu ?n suflet. Eşti 
Doar întruparea sfintelor nădejdi 

De mâne... De te-ar părăsi cu toţii... 

Cei cari stăm vecinic lângă tine, 


Iancu : (slab, cu o sclipire de mândrie) 'S Moţii. 

(lacob i-a sărutat mâna — în timp ce preotul continuă rugăciunea) 

Preotul ; Şi iartă-l, Doamne !.... 

Iacob: Ne-am săturat de pace.... Vrem război, 
Nu mai putem trăi sub silnicia 
Asupritorilor. 

lancu : (siâşietor) Oooooh, nebunia... 


(Flacăra vieții se mai zbate înc'odată cu putere lucidă) 

Las' să mă creadă lumea că-s nebun, 
Sub mantia zmintelii pot să spun 
Tot ce mă doare, tot ce mă frământă. 

(profetic) Pot să visez de libertatea sfântă, 
De vremuri noi cu mult mai fericite, 
De ţara cu hotarele *ntregite... 
Eu nu-s decât simbolul pătimirii.... 
Sunt lancu... Vestitorul desrobirii. 

(Vemeia cu lumânarea lângă el — preotul a făcut o cruce 
mare — în timp ce lancu moare — drept — cu ochii pironiţi în 
viitor). 

(Cortina) 

Baia”) 


In biserica din Buda 
Șapte popi își dau azi truda 
Să-i alunge visul chin 
Caiului de faimă plin 
Fiu al lui loan Corvin. 
Regele ungar Matia 
A făcut şi el prostia 
De-a călcat odat' duşman 
Tara Marelui Ştefan, 
N'avrul, mândrul, să primească 
Mâna-i dreaplă prielenească. 
Socolia de slăbiciune 
Solia cu vorbe bune 
Ce venea dela Suceava, 
Ca să nu verse degeaba 
Sânge tânăr, voinicesc, 
Scumpul sânge creștinesc. 
S'a lăsat ademenit 
De-un frumos vis, împletit 
Din vorbele lui Aron 
Care-i da fara plocon. 
Şi cu patruzeci de mii 
De ostași, aleși copii: 
De Maghiari cu lungi lulele 
Dar puțin tutun în ele, *") 
Si de Saşi bine hrăniți, 
Cu hatâruri ghiftuiți, 
De Săcui 
De cei fudui, 
Spre Moldova se porni. 

Cât trăi o pomeni?,.... 


A uitat craiul astut 
Că puterea de temut 
Nu s'arată'n mii, nici sute, 
Ci'n puțini, tari de virtute! 


Abia lasă Oituzul, 

Viscolul le ia auzul... 
Parcă s'au unit toți dracii 
Cu strigoii, vârcolacii, 

Să-i înfunde văile, 

Să-i ascundă căile, 

Orbind oameni, orbind cai, 
Orbind zarea 'ncotro dai. .. 
Și aşa, cu grea zăbavă, 
'Naintează spre Suceavă, 
De semne rele 'nsoțiți 

Și de ger încăruntțiți, 
Ne'ntâlnind prin sate, stâne, 
Barem un lătrat de câne... 
Pân'ce foamea şi-oboseala 
Le opri în Baia, fala. 


Stefan loate le știa 
Și-oaspeților le gătia 

— Bun creștin precum era — 
Paturi calde, liniștite, 

De ger, de vânt ocrotite, 
Paturi sub folici de glie 

Cine s'a culca să şhie 

Că odihna-i pe vecie... 

Şi câte zile s'a 'ndurat 


*) Scrisă în 1917, cu ocazia aniversării a 450 de ani dela victora lui 
Ştefan cel Mare repurtată în vechea capitală a Moldovei asupra craiului 
ungar Matia. O dăm ca un document a! anului şi sentimentului în care sa 


zămislit. 


%*) „Hosszu pipâju, kevâs dohânvyu“ e propria lor zicală, 

Domnul de i-a mai lăsat, 
Dup'al soarelui apus, 

Ce-a văzul, el n'a mai spus 
Nimănui 

Dintre ai lui. . . 

Dar pe-aproape de Crăciun, 
Când îngheață apa tun, 

De când stă'n sicriu sculptat 
Somnu-i fuge speriat 

De vedenii alungat . . . 

La a focului văpaie 

Care 'ncinge 'ntreaga Baie 
Vede ghioage'n înălțime 
Aburind, de sânge pline, 
Capete mândre sburând, 
Sânge cald în sus proşcând, 
Trupuri dragi îngenunchind, 
Scrâșnele de luptă surdă, 
Pocnituri de strat de durdă, 
Feje de viteji strivite 

De-ale cailor copite, 

Răcnete 'nfiorătoare, 

Gemete de om ce moare, 
Sudori reci în foc de iad, 
Grinzi aprinse care cad 

— Inspăimântătoare torții — 
Îngropând viii cu morţii. . . 


Popii 'n jur mereu cădesc 
EI, tresare tot mai des. 

Popii, rugă după rugă... 

EI, se vede subt o glugă 

Cum, pe-o targă, pe furiș, 

Prin al codrilor desiș, 

Peste gropi și peste trunchi, 

Ingroziți până'n rărunchi 

Șase oameni îl strecoară 

Peste-a lui Ştefan hotară, 

Șase credincioși Săcui. 
Urla zarea'n urma lui),.. 

În biserica din Buda 

Popii-şi dau în van azi truda 

Să-i aline somnul-chin 

Craiului de faimă plin, 

Fiu al lui loan Corvin. .. 

Popi străini, 

Popi calvini, 

Papislași 

Tunşi şi raşi 

Și la Putna'n Bucovina 

Și-au uitat astăzi hodina 

Vrând să 'nnăbușe lumina 

Ce'ncunună maiestos 

Cripta Spadei lui Hristos, 

Care-a 'ngenunchiat trufia 

Craiului ungar Matia. 

Dar zadarnic, căci Dreptatea 

L-a'nfrăţit cu-Eternitatea ! 


$. Tamba 

Baladă 


A trecut uşor 
Vântul călător, 
Vântul doinitor 
Și-a adus o veste 
Peste 'nalie creste, 
Peste-adânci păduri, 
Peste munţii suri, 
Că la Moara Veche 
Şade o pereche 
Cunoscută lui, 

Lui, haiducului. 

Că sub umbra deasă, 
La aleasă masă, 

Cu vin gălbior 

Stă voinic fecior 
Cu fetita lui, 

A haiducului, 

A nebunului, 
Depărlatului! 


+ 


Codrii l-au uitat ? 
Munţii-au detunat? 


+ 


— Calule sirepe, 
Haide ş'om începe 
Cale nebătută, 

Goană ne'ntrecută. 
Fie noapte, zi, 

Noi n'om odihni; 
Fie zi ori noapte 
N'om asculta șoapte! 
Să mă duci uşor 

Ca un vântişor 

Și să nu mă 'doară 
Dor ce mă omoară, 
Gând ce mă'nfioară! 


Du-mă, să mă duci, 
Dorul să-mi usuci, 
Jalea să-mi alini? 
— Inimă, suspini ? 


* 


Calul scurt nechează, 
Zarea cercetează 

Și pornește lin 

Sub cerul senin; 

Și pornește seara 

lule cum e para, 
Noaplea ca o umbră 
Prin pădurea sumbră! 


Ea 


Cine l-a zărit 
Nu s'a dumirit 
De-i adevărat 
Un haiduc plecat 
Dup'un sărutat, 
După un păcat, 
Ori de-i umbră poate 
Plină de păcate, 
Toate neiertate 
Şi nerăsbunate 
Mereu căutate 
Și nemaiaflate ! 


* 


Hei şi 'n zori cu rouă 
Când lumina plouă, 
Mâna-i obosită 

Inima 'negrilă ?! 


Dar în seri cu lună 
Inima nebună 

Il alungă iar 
Nedormi! drumar! 


Şi-mi ajunge iată 
Într'o zi, de-odată, 
Lângă Moara Veche 
Veche făr' pereche, 
Cu durerea lui, 

— Jalea dorului — 
Focul calului 

Și-al stăpânului! 

Şi când seara cade 

Grea mâhnire-l roade 
Și când noaptea vine 
Grea mâhnire-l ține ! 


Uite-o! Bălăioară, 
Fata dela moară, 
Dela Moara Veche 
Fără de pereche, 

Pe cărare trece, 
Trece şi petrece 

Cu mersul uşor 

Și legănător. 

Dar cine mi-o prinde 
Şi'n brațe-o cuprinde 
Și-o sărută-așa 

De o ar mânca? 


Stă şi se crucește 
Nu se dumireşte: 
E fratele lui, 

Al haiducului, 
Al uitatului ! 


Mâna pe cuțit 
Arde. L-a simţit? 
Inima îi bate 
Clipe numărate, 
Visuri sfărâmate. 
Stă așa mâhnit, 
Frânt şi prăpădit 


De atât dorit, 
De aşa iubit. 
Frăţiorul lui 
Să-i ia fata lui]... 


Rar, i 
i e De 


Calu-a nechezat, 

Fata s'a uitat 

Cu spaimă 'ntr'o parte, 
La el și la moarte, 

Și s'a strâns duios 
De voinic frumos: 
De-al său frățior, 
Dragul dragilor. 


— Calule iubite, 

Cu repezi copite, 

Să mă duci oriunde, 
Du-mă de m ascunde ! 
Du-mă unde-i vrea 

Că inima mea 

S'a sfârșit cu ea! 


Și-a pornit în lume 
Pe calul în spume. 

Și mi s'a tot dus 
Peste munți în sus, 
De pe munți în jos 

— Păzească-l Hristos?! — 
Spre fund de genune 
De-unde încă nime 
Nu s'a mai întors, 


Marin Wegrea 

Gânduri de Duminecă 


de Horia Petra-Petrescu 


Proprietarul, directorul unui ziar de mare tiraj. Mașinile cele 
mai perfecționate huruie ziua și noaptea. Linotip-urile, cu zecile, 
prind în şirele lor de metal veştile din lume şi ţară. 

E Duminecă. Directorul a avut câteva nopți de nesomn. 
Acum e liniştit. Işi ia ţigara predilectă, chiamă pe dactilogrată, se 
aşează în fotoliu-i directoral şi dictează, umezind cu gura ţigara, 
tăindu-i vârful, pufăind încet, tacticos şi dând, din când în când, 
cu dreapta pe capul de grifon, de lemn, o parte a spetezei scau- 
nului, 

— „Scrie, domnişoară!“ 

— „Domnule corespondent!... Asta va fi o circulară către 
toți corespondenţii noştri din provincie... Domnule corespondent! 
Vă scriem în legătură cu spiritul ce dorim să domnească în ra- 
poartele dtale. Mai întâi şi mai întâi scrisul dtale are să contribuie 
ca să câștige cetitorul dragoste de viață şi nu să se scârbească 
de ea. De aceea, nu vei insista asupra tuturor scandalurilor din 
oraşul sau comuna d-tale. Dacă de ex. s'a îmbătat vre-un om şi 
a spus la miez de noapte o vorbă nerumegată, luându-se la pă- 
ruială, — nu ne repeta neghiobiile lui şi nu-i da numele, fiindcă 
mu ne poate interesa. 

„Dacă o biată fată a fost siluită, nenorocită de vre-un 
craidon şi a trebuit să nască, — nu ne interesează. Numele fetii 
să nu figureze în rapoartele d-tale, fiindcă biata ființă ar îi stig- 
matizată pe viața ei întreagă și ar şti-o toată lumea, câtă vreme 
chemarea presei noastre este să nu dăm în vileag fapte, cari tre- 
buie îndreptate pe tăcutele. 

„Dacă s'au certat, chiar straşnic, partizanii unui partid cu 
partizanii altui partid, nu pe teme de principiu, ci pe teme local- 
nice, de căpătuială, — nu ne poate interesa...“ 

Dactilografa făcea ochii mari. Ochii ei mărturiseau: Vrea 
să-și dea domnul director ziarul de mal? 

— „Dacă...,“ — directorul proprietar îşi duse dreapta prin 
păru-i stufos şi răsuflă odată din adânc, — „dacă observi greșuri 
între cetățenii oraşului sau comunei, scrie raportul astfel, ca gre- 

şelile să se poată îndrepta în viitorul apropiat. Caută d-ta pe cel 
ce ar putea aduce îmbunătăţirea şi ţine-te el, arătându-i putinţa 
de îndreptare, dându-i să înţeleagă chiar, că ai să-i lauzi fapta, 
stimulând astfel un orgoliu îndreptățit. Cazuri concrete: lipsa de 
lumină electrică, lipsa de canalizare, lipsa de baie, lipsa unui parc, 
lipsa unor şosele de dai-Doamne, lipsa unui ateneu popular sau 
casă culturală, sau a unei şcoli mai sănătoase ş. a. m. d. 

„Vom trimite, domnule corespondent, în viitorul apropiat, o 
broșură, în care vom specifica fiecărui corespondent al nostru 
„ce ne poale interesa“, ca să ni se raporteze. 

Directorul tăcu şi plecă fruntea închizând ochii. Da, da, ve- 
dea cu ochii sufletului cum se plimbă în toate oraşele şi comunele 
țării ... îi veni în minte durerosul cuvânt „lefegiii“ ziarului său, 
dar îl dete laoparte şi corectă: „salariaţii“ săi. Pe unul îl prinse 
odată, fără să fie observat, cum se plimba, radios, prin urbea 
cutare, cu lavaliera fluturându-i victorios, după ce scrisese câteva 
adjective murdare, întrun articol murdar, împotriva unui cetățean, 
adversar politic al unuia care era prieten bun cu corespondentul. 
Reprezentantul ziarului său se simțea eroul zilei, fiindcă dăduse 
un „frecuş“ părții adverse şi mai cu seamă, mai cu seamă — 
aci găsi directorul buba — fiindcă trimisese atâtea şi atâtea rân- 
duri, fără cari mar fi fost corespondentul ziarului, contractul spu- 
nând: ai să trimiţi atât şi atât. 

Directorul suspină adânc. Nu se scriu atâtea năzbâtii de co- 
respondenţii ziarelor, fiindcă ei trebuie să trăiască 2... 

Luă un număr și se îngrozi. Numai crime şi iarăşi crime, 
apoi bârfeli, şantajuri, sporovăeli de oameni fără de preocupări 
mai superioare... Şi iacă, trei-patru-cinci coloane despre uciderea 
cutărei prostituate de cutare beţivan. "Toate cuvintele scârboase 
ale amândurora, redate aidoma. Apoi fotografii şi interviewuri, cu 
urmări, cu litere de-o schioapă. „Cetăţenii capitalei caută corpurile 
delicte ale victimei, pe malul...“ Ce ticăloşie de riportaj! — strigă 
Par'că cineva în domnul redactor. Și alt articol, dintr'alt ziar. 
Descris pe larg, cu amănunte precise, cum au spart în noaptea 
trecută la cutare comerciant, cum s'au introdus bandiții pe fe- 
Teastră, cu ce mănuși au operat, cum au procedat la spargerea 
trezorului. Asişti la spargere şi parcă auzi pe cineva că-ţi şop- 
tește: Şmecheri flăcăi ! 

Ce oroare!... Directorul ridică iarăşi capul. 

„Scrie Domnişoară !“ 

Domnişoara își roti iarăși ochii, gata să pipăie pulsul şe- 
fului și îşi pregăti „stilo“-ul. 

— „Amănunte scabroase, epitete scârnave n'au ce căuta în 
coloanele ziarului nostru. Dacă le-a rostit cutare şi cutare, oco- 
leşte-le în raport, înlocuindu-le cu „vorbe necugetate, imprecaţii, 
sudalme“, eic. 

„Lasă descrierea hoţiilor savante pe seama justiţiei şi nu le 
descrie spre desfătarea şi aprobarea tineretului crud şi a cetito- 
rilor maturi fără de căpătâi. Apoi...“ 

Directorul plecă din nou capul. [i era rușine. Vedea, în gând, 
caricaturile muşcătoare, cari infiltrau deprimarea în suflete, ale 
cutărui bun desenator — caricaturist. 

— „Scrie, domnişoară! Caricaturiştii noştri să-și aleagă le- 
genda pentru caricaturi pline de bun-simţ și de indemn de cola- 
borare şi nu de destrămare. 

Se pot desemna cu succes şi comentariile faptelor, cari me- 
rită să fie aplaudate. Dacă unui conducător i-a scăpat o vorbă 
necugetată prin strunga dinţilor, nu trebue mulsă ideia până la 
disperarea conducătorului, care poate fi îndreptat şi poate presta 
ceva în domeniul în care se pricepe, Fireşte, nechemaţii trebuie 
puşi la punct, dar cei ce se pricep la resortul lor, trebuie lăsați 
să lucreze, nu descurajaţi cu caricaturi comentate: întreagă tagma 
cutare este o ceată de escroci, de pungași — după formula ge- 
neralizării, crima generalizărilor, * 

„De aici înainte caricaturiștii noştri se vor lăsa insuflați de 
spiritul de a contribui la strângerea rândurilor.“ 

Directorul se ridică resolut, se îndreptă în stat, îşi trase cu 
mâna dreaptă jiletca și — plimbându-se prin birou cu pași apă- 
sați — dictă mai departe: 

„Corespondenţii şi caracturiştii noştri să aibă incredere în 
direcţiunea ziarului nostru, Să raporteze fără grija zilei de mâne. 

„Leata le va merge, cu toate că nu vor raporta despre toate 
scandalurile“, 

— „Gata, domnişoară!“ 

Domnișoara dactilografă era consternată. 

Dări de seamă 
Cărţi şi broșuri. 


G. Popa-Lisseanu : Izvoarele istoriei Românilor. Ambasadele 
lui Priscus. Buc. 1936. Pp. 148. Lei 120, — E al Vill-lea volum 
pe care, la un destul de scurt interval dela apariţia vol. VII, 
ni-l pune la îndemână d-l G. P. L. din „Fontes Historiae Daco- 
Romanorum“. Excerptele (extrasele) de legationibus (o monogra- 
fie asupra ambasadelor din diferitele timpuri) care se dau în 
acest volum, fac parte din enciciopedia istorică, alcătuită la în- 
demnul și cu sprijinul împăratului bizantin — el însuşi scriitor 
de seamă — Constantin Porfirogenitul (a domnit de la 945—959). 
— Intre aceste extrase s'au păstrat şi cele scoase din istoria re- 
torului şi sofistului Priscus, privitoare la ambasade — 35 în 
total —, singurele care ne-au rămas din dispăruta sa istorie, 
Importanță deosebită dă acestor fragmente împrejurarea că sunt 
scrise de un ager și cult observator, în același timp şi iscusit 
mânuitor al condeiului şi, mai ales, că cele ce povesteşte sunt 
fapte la care a participat el însuşi. Calitatea de a judeca eve- 
nimentele conform ideilor stăpânitoare în vremea sa şi de a-şi 
„expune clar şi sincer impresiile personale“ „fără nici un inte- 
res de a ascunde sau falsifica adevărul“ ridică valoarea lor mult 
peste a altor însemnări comtemporane. : 

Dintre aceste excerpte prezintă un interes deosebit cel care 
priveşte ambasada din anul 448, trimisă la curtea lui Attila și 
condusă de Maximin — un înait demnitar de la curtea împăra- 
tului bizantin Teodosie al! Il-lea — la care ia parte și Priscus, 
D-l G. P. L. ne dă 22 de fragmente — şi în limba originalului 
(elina) și în traducere — cu concluziunile care se pot trage din 
textul păstrat, privitoare la Attila, la populaţiunile romanice și 
la satele dela Nordul Dunării — pe unde a trecut ambasada ro- 
mană — cu meiul şi miedul lor — și la limba Ausonilor, pe 
care istoriograful Niebuhr o crede latina vulgară, mama limbii 
noastre, 

„Ambasadele lui Priscus“ constitue încă o piatră de teme- 
lie la edificiul istoriei noastre, pentru ceeace nu-i putem fi de- 
cât recunoscători atât d-lui G. Popa-Lisseanu cât și d-lui G. D. 
Cioriceanu, cu al cărui sprijin material se publică aceste izvoare, 


se 
% 


____ on Gherghel: Schiller în literatura română. Aspectul isto- 
Tico-cultural și bibliografia critică. Cu o prefață de S. Mân- 
drescu. Buc. 1935, pp. 84. 

E un omagiu adus poetului german cu prilejul împlinirii 
a 175 de ani dela naşterea lui, — omagiu cu care-i datora li- 

teratura noastră. D-l |. Gherghel, simțind această datorie față 
de memoria idealistului animator al ideii de libertate și umani- 
tate, cu fecunde repercursiuni nu numai în literatura și viața 
noastră politică, ci a atâtor neamuri cari s'au grăbit să-i difu- 
zeze gândurile, tălmăcindu-i operele în limba lor naţională, — 
reia și amplifică studiul regretatului G. Bogdan-Duică, publicat 
în „Luceafărul“ din 1905, tot cu ocazia unei comemorări: a 
centenarului morții autorului lui „Wilhelm Tell“. 


Autorul își împarte lucrarea în trei capitole. In primul, ni 
se indică începuturile modeste ale penetrațiunii poetulu: german 
la noi prin revistele din prima jumătate a veacului al XlX-lea: 
Alăuta Românească, Foaia pentru minte, inimă și literatură, Au- 
rora. Se trece apoi la cei dintâi Schilleriani mai de seamă ai 
noștri (Kogălniceanu la laşi, Barițiu şi Andr. Mureșianu la Bra- 
şov) şi la rolul teatrului în cultul lui Schiller până la : 1859. 
Capitolul Il. îmbrățișează manifestările dela comemorarea din 
1859 și până la sfârșitul secolului trecut, când poetul german, 
mai ales prin stăruințele lui |. Negruzzi, ajunge să ocupe tot 
mai des scena Teatrului Naţ. din București. In cap. II. se re- 
zumă manifestările cultului lui Sch. în diferitele periodice, înre- 
gisirându-se şi traducerile și studiile apărute despre el până 
acum. Partea finală a lucrării cuprinde „Bibliografia critică despre 
Schiller în lit. română“. 

Lucrarea d-lui | Gh., ori câte întregiri i s'ar mai aduce 
ulterior, rămâne o lucrare merituoasă. Nu numai prin ceeace a 
strâns cu migală în cele 84 de pp. ale broșurii, ci și prin greu= 
tățile cu care sunt împreunate astfel de lucrări pentru cercetă- 
to ii care nu trăesc în Capitală, la'ndemână cu Biblioteca Aca- 
demiei. Lucrările acestea implică multe, nerăsplătite oboseli şi 
cheltuieli cu drumurile la Bucuresti, pe care nu le pot și nu le 
știu aprecia decât cei ce le cunosc. 


* 


In Sept se vor împlini 15 ani de când — cum spunea 
Gh. Bogdan-Duică — românismul a fost sărăcit de o minte și 
o inimă rară, iar Blajul s'a îmbogăţit încă cu un mormânt asu- 
pra căruia au căzut lacrimi calde şi, în viitor, totdeauna vor cădea 
amintirile nației : cu mormântul profesorului Gavril Precup. Pen- 
tu acest prilej, nepotul sau, directorul lic. „Petru Maior“ din 
Gherla, d-i E. Precup, publică întro broşură de 88 pp. (format 
24X16), biografia, activitatea și dovezile — oglindite în articole 
de ziar şi în vorbirile ţinute cu prilejul înmormântării — a jalei 
care a întovărășit la lăcașul de veci pe destoinicul luminător, 

pe neodihnitul animator, pe priceputul organizator de viață ro- 
mânească, pe bărbatul de caracter şi de ispravă, pe Românul 
din vremuri grele — când intransigența naţională se solda cu 
suferințe, nu cu beneficii — pe fiul graniţei năsăudene Gavril 
Precup. 3 

Numai cetind aceste pagini îți dai seama de ce a trebuit 
să muară acest om la vârsta de 56 ani. Nu atât munca fără 
preget, muncă de idealist, ci supărarea, mâhnirea de a se fi vă- 
zut, din partea celor care ar fi trebuit să-l menajeze, mereu pre- 
terat prin scurtarea în drepturile sale, fiindcă nu voia să îmbră- 
țişeze „ordul sacru al preoţiei“. Ca și cum reverenda ar îi alfa 
Şi omega înțelepciunii, a omeniei, a moralei! Ca și cum n'ar fi 
atâți surtucari cu o viață mai morală decât a atâtor reverendaţi! 


„.. Dacă am cerut să fiu promovat — zice G. Pr. în cererea sa din 
leu 1909 — am făcut-o nu ca să bat cârciumele, ci să săvârşesc lucruri 

une. 

Mă doare mult, când văd, că cei mai răi sunt considerați, iar oamenii 
cu sufletul curat sunt nedreptățiți. *) S'a mai pomenit undeva ca un profesor 
ordinar de gimnaziu, la anul al 18-lea de se:viciu, să fie egal în plată cu în- 
vățătoarele dela școala elementară de fete și mai pe jos decât învățătorul 
școalei de aplicație ? Nu ştiu, ce ar zice lumea, când ar auzi de toate acestea? 

Dacă Excelenţa Voastră și Veneratul Consistor sunteţi de credinţa, că 
e AIne așa, fie! Eu declar că'n chestia aceasta, cât voiu trăi, nam să vă in- 
comodez, 


Câtă amărăciune, câtă jignire a trebuit să înghită Gavril 
Precup până să-i dea sufletul în clocot şi să se reverse în ast- 
fel de acuze la adresa forului său superior | 

Broșura ar trebui cetită nu numai de foştii elevi ai profe- 
sorului dela Blaj, ci de toți cei care vreau să cunoască o pildă 
de apostolat din vechea gardă a idealiștilor vechiului Ardeal. 


% 


„Casina Română“ (1835—1935) Braşov. Pp. 175-+ anexe 
LXXXII și 37 pp. ilustraţii și facsimile. Format 2420 cm. L. 
150. Coperta de d-şoara O. Branisce după un motiv coresian 
din 1561. 

„Ce-o mai îi și pelteaua asta de „Casină Română“ — auzi 
dom'le Casină Română ! — întinsă în coșcogeamite dimensiuni 
de Biblie ?« — își exprima nedumerirea către polluxul său, pe 
un ton de persiflaj, un filfizon bucureștean, dând tiila, c'o pe- 
reche de mănuși creme — par'Car fi dat cu ele cuiva peste 
nas — volumului din vitrina libr. „Cartea Românească“. — 
Pollux ridică din umeri, drâmboindu-și buza interioară. 

Fireşte. Dacă ar fi intrat însă în librărie și şi-ar fi aruncat 
numai puțintel ochii prin volum, mar fi riscat întrebarea svâr- 





*) Sublinierile sunt ale noastre (N. Red.). 

lită ca din ciocul opincii. lar dacă l-ar îi şi cetit — presu- 
punând, se'nțelege, că avea pricepere și suficientă dragoste pen- 
tru trecut — te pomenești că se deștepta în el și dorința de a 
mai savura „peltele d'ăstea“. 

In adevăr, abia dupăce începi să ceteşti volumul îţi dai 
seama cât de greșit se poate judeca o carte numai după 
titlu, mai ales când acela spune așa de puţin celor de azi, — 
unora chiar nimic. E meritul d-lui |. Colan de a fi ştiut scoate 
dintr'un material fragmentar, adeseori sec (liste de cărți, de 
membri, de ziare etc.) o lucrare de atâta interes. E ch'ag de 
suflet cald, înțelegător, între file, dar și sprijinul darului de-a 
evoca, uneori atât de viu, un pilduitor trecut, cu ceeace se 
poate realiza prin mijloace foarte modeste, dacă e voinţă, inimă, 
solidaritate, dragoste de neam. 

Se urmărește pas de pas, începând dela modestele-i înce- 
puturi, până în zilele noastre, meritele celei mai vechi societăţi, 
cu existență continuă, la Românii din Ardeal, în domenii diferite 
— comercial, social, cultural, politic-naţional — încheind, logic, 
cu ceeace se desprinde, ca un testament din moștenirea lăsată 
de înaintași : păstrarea rostului pe care l-a avut în trecut, ca- 
racterul ei pur românesc și eliminarea patimilor care răslăţesc 
rândurile. Ă 

Studiului d-lui |. Colan îi urmează: Planul „Regatului Da- 
ciei“. Refugiații politici din Principate şi Românii brașoveni la 
1848, de d-l Aurel A. Mureșianu, care, cu citaţii din scrisorile 
inedite datorite celor dintâi refugiați moldoveni la Brașov, după 
năbușşirea în germene a mişcării „reformiste“ din 1848 — scri- 
sori păstrate de Teodor Nica, fost director al Băncii Naţ. din 
Bucureşti, mort în 1930 la Londra, şi cu fragmente din rapoar- 
t-le judelui braşovean loan de Albrichsfeld către guvernatorul 
Transilvaniei, contele Teleki, pune în câteva pagini pline de 
interes, în lumină de „adevărați pionieri ai unirii politicei a tu- 
turor Românilor pe corifeii naţionali ai acelei epoci, de dncoace 
și de dincolo de Carpaţi“. — D-l C. C. Mușlea arată realizările 
bisericești-culturale ale Românilor de aici dupăce îşi eluptă 
concivilitatea cu Grecii, fixează ordinea în care au luat ființă 
casinele din Brașov (1) cea săsească la 1789, 2) cea grecească 
la 1825/26, mai mult o cafenea la 'nceput, 3) cea românească 
şi 4) cea maghiară) ca, apoi, să se ocupe mai pe larg de timpul 
când şi felul cum a luat ființă a treia, aducând preţiose con- 
tribuţii la istoricul ei!) — D-l Gologan, prim-secr. al Cam. de 
Com. şi Ind. din Braşov, reîmprospătează memoriul din 1850 
prezentat Ministerului din Viena de delegaţii „Gremiului comer- 








„1) Lipseşte din enumerarea dela sfârșit a casinelor roi. din Ardeal, 
cea din Sălişte (|. Sibiu), tot așa de veche, cred, ca și cea din Orăștie. 

cial levantin rom. din Braşov“, din care reiese clar „însemnă- 
tatea comerțului brașovean pentru întreaga Transilvanie şi rolul 
precumpănitor pe care l-au avut Românii în desfăşurarea lui.“ 
— Alte contribuţii la acest volum jubilar vin dela d-nii N. Fur- 
nică (O amintire în legătură cu tribunul Axentie Severu) şi S. 
Tamba (scene din orele de distracţie ale Casinei dela sfârşitul 
veacului trecut). 

Domnii care au dat ființă acestui volum pot avea sati- 
sfacția, rară: că din tot valul de festivități care a întovărășit ani- 
versarea de 1009 ani a Casinei Române din Brașov, volumul lor 
e singura contribuție care va rămânea. Va rămânea, deoarece 
constitue o faptă ; restul, nefiind decât vorbe, va sbura. Ba, îmi 
pare, a şi sburat deja. B 


E 


Organizarea și apărarea muncii naționale, de Aurel 
Miliea, Cluj, Tip. Naţ. 1935, pag. 108, Lei 50. 

In numărul trecut am înregistrat apariția broșurii „Statul 
cultural al muncii naționale“, publicată de entuziastul patriot d-l 
N. N. Manolescu, directorul ziarului „Ideea Naţională“ din Buzău. 
Plecând dela viziunea realităților, dela nestrămutata credință în 
sensul și valoarea românismului, autorul preconizează un sistem 
politic de selecţionare şi de colaborare a tuturor valorilor ro- 
mânești, In linii generale ni se arată spiritul, directivele și struc- 
tura, pe care ar urma s'0 aibă noul stat românesc, pentru ca 
elementul autohton şi alcătuitor de țară să-și poată pune în va- 
loare forțele de care dispune, să poată profita, în măsura jert- 
telor şi eforturilor sale, de bogăţiile țării — azi exploatate de 
străini — şi să se simtă mândru şi fericit în ţara, care va îi 
Japtic a lui. Un stat, care să impună respect şi minorităţilor și 
străinilor, aceştia, firește, ne mai având dreptul să se ame- 
stece în trebile noastre, ale Românilor, națiunea română urmând 
să-și împartă conducerea destinelor sale numai — cu Dumnezeu. 

In broșura, al cărei titiu l-am pus în fruntea acestor rân- 
duri, d-l A. Millea, cunoscutul deputat și avocat ardelean, se 
ocupă în fond de aceeaşi problemă a muncii naționale, cu deo- 
sebirea, că d-sa priveşte chestiunea din perspectivă mai largă 
ȘI O tratează cu date și cifre atât din comeniul trecutului cât și 
el actualități. După ce face istoricul muncii, în legătură cu e- 
Voluţia sucială și economică a poporului nostru, zugrăvind aşe- 
zările româneşti din vechime, se ocupă de breslele evului me- 
diu, arătând intoleranța feroce a măeştrilor saşi şi maghiari din 
Ardeal față de meșteșugarii români. Explică originile și cauzele 
crizei economice de astăzi şi motivele care an dus la actualul 
Jezechilibru social Şi financiar, cu urmările lui: șomajul, au- 

tarhia economică şi specula nemiloasă a tuturor produselor 
materiale. 

In cele din urmă două capitole autorul emite o serie de 
opinii și argumente despre felul cum ar trebui organizată şi 
sistematizată munca Românului, pentru ca ea să fie în adevăr 
productivă şi apărată de concurenţa strivitoare a elementelor 
venetice și de pripas. 

Sunt demne de reţinut şi pline de interes paginile în care 
se relevează tenacitatea și talentul comercial al Româniior „Măr- 
ginen:“, din frumoasele sate de oieri, situate ca o salbă de măr- 
gele, la poalele Carpaţilor între Turnu-Roşu și Orăștie, un ele- 
ment, care ar merita toată grija și tot sprijinul celor dela con- 
ducerea ţării. 

Increstările d-lui Milea, constitue o călăuză și un stimulent 
pentru toţi cei care — ca și noi — au ajuns la convingerea 
că stările deplorabile în care se zbate azi neamul românesc vor 
trebui să ia odată sfârșit, pentrucă — vorba lui O. Goga — 
paharul s'a umplut! 

Gh. T. 


Ei 


Al. Lascarov-Moldovanu: „Romanul Furnicei“, în editura 
„Cugetarea“. Pg. 305. L. 60:— 

Este o întinsă povestire simbolică, potrivită cu liniile ne- 
hotărite ale visului, care urmează discuţiei aprinse a doi stu- 
denţi, doritori de a se lămuri dacă at tudinea cea mai bună în 
viață este cea idealistă sau cea materialistă. 

După cum se vede din titlu, e, în același timp, o replică 
pe care avântul religios și moral al autorului o dă vestitei fa- 
bule a lui Lafontaine. 

Indrumați de seninătatea de suflet a unui reparator de in- 
strumente muzicale, tinerii, îndată ce ațipesc, sunt purtați la 
țărmul unei mări de Spiritul bun şi vesel, ia cetatea întunecată 
și tristă a d-nei Furnici, care prin muncă și economie strânge 
toate bogățiile lumii. 

Spiritul amintit ajută transformarea sufletească a aceleia 
care caută un sens superior preocupărilor bănești, o face să 
rupă cu Crainicul Averii, care venea cu tot fastul să-i aducă 
alte bogății, și o hotărăște să-i însoțească în diferite regiuni ale 
țării noastre, pentru a vedea cu aparența de umbre, dezastrele 
omenești produse de pofta averii. 

Puriticată astfel prin remuşcări, dorește să se împace cu 
Greerele, spre care pornesc acum, să înveţe însfârşit să cânte 
şi Furnica. 


La locuinţa desfătătoare a Greerului, unde se doria acelaşi 
lucru, tata Cristinel, vestită de Spiritul bun și vesel, cu care se 

asemăna, pregătește o serbare, în care se înfățișează însăşi îm- 
păcarea cea mare între Greere și Furnică, pe care apoi o va 
duce în lume, ca o solie de bine, Crainicul Cântării. Se da, în 
felul acesta, un sens superior averii, iar veselia vieții se îmbo- 
gățește cu un dram de înțelepciune. 

Se va putea obiecta că acţiunea operei e prea redusă, că 
personagiile nu au complexitatea vieții reale și că stările su- 
fletești nu sunt destul de motivate, că în locul dramatismului 
vieţii, stăpânește prea mult sentimentalismul. 

Toate aceste neajunsuri sunt răscumpărate prin pa- 
siunea superioară a unei credințe, iar în ce priveşte forma, prin 
frumusețea descrierilor, adeseori neîntrecută în literatura noastră. 

Opera aceasta a d-lui lLascarov-Moldovanu e potrivită și 
edificătoare mai ales pentru tineretul nostru, atras poate prea 
mult spre o literatură al cărei realism se reduce adeseori la 
specularea unor înclinări cari sunt de altă natură decât cea 


artistică, 
At. CB. 
* 

Mihail Dragomirescu: „Sânducu“ — roman. Pg. 150, Lei 
40.— Edit. „Oficiul de Librărie“, Bucureşti 1935. 

„Sănducu“ este al treiiea roman din ciclul „Copilul cu trei 
degete de aur“ al d-lui Mihail Dragomirescu. Apărut către finele 
anului 1935 nu s'a bucurat de o presă prea bogată. Autorul lui 
însă merge pe drumul apucat, promiţându-ne alte noi volume, 
din același ciclu. 

„Sănducu“ conţine povestirea vieţii copilului care a dat 

titlul volumului, de când începe a sloveni și până la sfârşitul 
claselor primare. E vorba de un copil dotat cu o vie inteligenţă, 
dar care este absorbit de jocuri şi de fel de fel de năsbâtii. 
____ Gheorghiţă, tatăl lui Sănducu, învățătorul satului, e un om 
simplu și cu frica lui Dumnezeu. El nu-i iartă băiatului "prea 
Svăpăiat nici o greşală și nu scapă nici o ocazie ca să-l ure- 
chească pe vinovat. 

Sănducu e în același timp, o fire volentă, răsbunătoare ; 
ba dă dovadă, întrun loc, de suflet mic, lăsând nişte bieți 
Pițigoi să moară, aruncându-i apoi în zăpadă. 

_Tovarășii de joc ai acestui copil, pe care autorul vrea să-i 
prezinte ca pe un exemplar rar, sunt cu toții șterşi, fără perso- 
nalitate, Ei apar numai întrucât e nevoie pentru descrierea per- 
Sonajului central, 

„oana, mama băiatului, o femeie fără nici un pic de au- 
toritate, nu prea are influență asupra odraslei sale. 
„___ Incursiunea în politica externă a țării, prn doi corifei ai 
vieţii publice, formează o parte slabă a cărții, constituind un 
episod foarte puţin reuşit. 

Gheorghiţă nu urmăreşte să-și dea copilul la școală mai 
înaltă, iar după sfatul prietenului său, preotul David, ar fi vrut 
să-l vadă librar. Sănducu vrea însă să înveţe şi-i răspunde că 
nu se duce la meserie în ruptul capului. ..Şi astfel ajunge să 
termine clasa a patra primară şi băiatul cu trei degete de aur, 
(cum îl visase Gavrilaş dela Frăsinei) rămâne acelasi svăpăiat 
vara întotdeauna cu gândul la scăldat, iar iarna la prins păsări, 

„Sănducu“ nu e propriu zis un roman, ci o simplă po- 
vestire, presărată cu amintiri din copilărie, nici prea șterse dar 
nici prea sugestive. 

Scrisă altfel, și cu mai mult răgaz, ar fi putut fi o mai 
bună carte pentru copii. În felul însă în care apare, ea nu face 
cinste autorului. Dimpotrivă. Noi refuzăm să credem că textul 
cules de tipografi a fost revăzut de autor. Și asta, fiindcă azi 
nici unui debutant în ale scrisului — și d-l M. Dr, slavă Dom- 
nului, are atâtea lucrări la activul d-sale, încât nu mai era ne- 
voit să adauge acest voiumașş spre a-și păstra locul pe care și 
l-a cucerit — nu i se poate ierta greșeli ca acestea: 


„Fiecare spuseră câte o poezie“ (p. 112) 

„Steluţe gălbui plutea pe deasupra“ (p. 103) 

„Le erau foame şi mâncară“ (p. 107) 

„Curtea, pridvorul era măturate“ (p. 110) 

„Căldura... nu îi se mai părură așa de năbuşitoare (p. 150) 

„Simţea o bucurie care nu ştia cum să-i zică“ (p. 72) 
sau expresii ca : îi șterpeli o palmă (p, 41), Voica și cu Petra se luau fa colf 
toată ziua (p. 73), (Una e la colţ, și alta la coli) ș. a. „Soarele gălbejind 
apunea“, 


— ca să nu mai vorbim de ortografie, care pune la grea încer- 
care indulgenţa cititorului: 
sârbi, dar Români (p. 9), o împărţi la toți copii (p. 9), căpătii (p. 27, 39), 
dar căpătâi (p. 42), întâi (p. 82), dar cel dintii (p. 70), astîmperi, la 'nceputul 
paginei şi astâmperi, la sfârşitul ei (p. 40.) Tot acolo: sînge, hirtii, a scînci, 
dar cârpă, mână, cât etc. — usturoiz, iar cu un şir mai jos „părul vâlvoi“ 
(p. 89), „Netcă Niculae, strigă el cam îngînând a plins“ (p. 39). Perf. simplu 
pers 3 sing, a verbelor de conj. |. cu â la sfârşit în loc de dă sunt curente 
(apucă, înduplecâ, scutura etc.) Nu lipsesc nici cacofoniile („0 gură ca ci- 
reașa“ p. 72, „tot ca cu Grecul“ p. 83). 

Hotărit lucru: d-l Mih. Dragomirescu a călcat cu stângul 
când a dat această carte la tipar. 

Marin Negrea 


Ei 


Colaboratorul nostru d-l Gh. Tulbure, insp. gen. școlar, 
vechiu și apreciat publicist ardelean, sub titiul „Sate şi dascăli“ 
a scos, recent, un volum de articole privind viața şcolară. Vom 
reveni în nr. viitor. 

Reviste. 


Piatră de hotar se întitulează, începând cu anul curent 
ș luând forma unei reviste, fosta Gazetă Revizionistă dela Arad. 
o. 1, apărut în forma cea nouă la 15 lanuarie, aduce articole 
de mare interes. D-l Prof. . Lupaș, în articolul prim (,„Triano- 
nul în lumina istoriei“) arată că „opera de reparaţie și dreptate 
istorică săvârșită prin tratatul dela Trianon, încep s'o recunoască 
şi oamenii de știință ai vecinilor: dela Tisa — ca prof. dela 
univ. din Bpesta Francisc Eckhart, care într'o lucrare de sinteză 
istorică, apărută la 1933, spune că „teritoriul ocupat (de cetele lui 
Arpad) se potrivea aproximativ cu cel stabilit prin pacea dela 
Trianon, la care a fost redusă după o mie de ani Ungaria Mică“, 
D-l Dr. Sabin Manuilă, dir. Inst. de Demografie şi Recensământ. 
din grafica statisticilor de azi indică regiunile inflamabile de 
mâne ale Europei, care în urma sporului de populaţie vor da 
prilej la conflicte nouă, anemiind sau scoțând cu totului din 
actualitate conflicte vechi, precum şi de acelea care, astăzi, mai 
stârnesc încă discuţii. Intre acestea va fi şi procesul pornit de 
revizioniștii maghiari, cărora disproporţia-tot mai mare, din an 
în an, între cifra populaţiei din Ungaria şi cea din statele suc- 
cesorale le va fi fatală, demonstrând încă odată, dacă mai e 
nevoie de demonstrat, că tinerețea triumfează întotdeauna asu- 
pra senilității. DI AL. Olteanu, ocupându-se de „Mișcarea poli- 
tică ungară din România“, evidenţiază, cu probe concludente, 
„pornirea și reaua credință“ în politica partidului maghiar, con- 
chizând că „problema ungară din România nu mai este o pro- 
blemă politică, ci psihologică. Nu statul român sau opinia pu- 
blică românească, ci însaşi minoritatea ungară o poate soluţiona 
abandonându-i „prejudecățile“. D-l Cătălin Pârvu ne comunică 
uluitoare date asupra presei minoritare dela noi. Câtă vreme 
141/2 mil. de Români au 55 ziare zilnice, 1.400.00) de Maghiari 
din România au 42 cotidiane în Ardeal (Românii abia 6—7) 
Şi unul în București. Pe când cca. 8 mil. de Unguri și unguri- 
zați de stăpânirea d-lui Horthy, au numai 32. Se mai constată 
apoi că cel puţin 90%, dintre ziarele ungurești și rusești etc. 
Sunt editate și scrise de Evrei. Tot în acest nr. găsim edificatoare 
informații despre reforma fidei-comisurilor, despre noul regim al 
Şcolilor minoritare şi despre stările din ţara guvernată de d-l 
Gâmbăs, dezpre felul cum se poate naște o pâră la Geneva, 
despre felul cum judecă poii scriitori din Ungaria partidul ma- 
ghiar dela noi, despre Românii din Ungaria, despre cei din Cii- 
sura Dunării românești etc, 
Vorba bună pe care am întârziat s'o spunem până acum 
despre Gazeta, azi revista d-lui Isaia Tolan, o spunem de astă- 
dată, întemeiați pe ceeace am constatat despre ea în cursul unui 

an întreg, cât am primit-o: e cea mai bine informată călăuză a 
noastră privitor la cunoaşterea framântărilor, planurilor, dedesub- 
turilor po iticei vecinilor dela Tisa şi ale consângenilor lor de aici, 
— cu informații din surse directe, nu din a doua sau a treia 
mână. Ea s'a făcut indispensabilă pentru oricine vrea să cu- 
noască intenţiile şi manevrele politicei ungurești, situația reală 
din țara latifundiilor și a fidei, comisurilor. Scrisă cu obiectivitate, 
la bază întotdeauna cu respectul adevărului, folosindu-se de arme 
scoase, de obiceiu, din arsenalul adversarului, „Piatră de hotar* 
nu numai înlocueşte, dar face de prisos rubricile ziarelor relative 
la problemele pe care le îmbrățișează. D-lui Isaia Tolan, toate 
felicitările pentru trecut și toate urările de trăinicie şi satisfacție 
pentru viitor. (Red. și Adm.: Arad, Str. Filipescu 30). 
* 


Constatând că tineretul de azi, încurajat de partidele po- 
Jitice care-i pun sub ochi atâtea exemple de ascensiune fără 
muncă, fără eforturi, fără o pregătire temeinică pentru locurile 
de conducere pe care le reclamă şi asaltează, d-l prof. dela 
Acad. Comercială din Cluj Josif Gârbacea, a pornit, secondat 
de un coleg cu studii economice și de trei exponenţi ai vieţii 
comerciale practice românești, sub denumirea „Economia Ro- 
mânească“, publicarea unei reviste trimestriale pentru îndruma- 
rea practică spre negoț și industrie No. 1 pe lan. - Martie în 
extensiune de 138 pg. (format 26X18), e de bun augur. Și bo- 
gat și variat. Şi având în vedere necesitaiea acestei îndrumări, 
e de dorit ca storțările celor grupați în jurul revistei E. R. să 
nu rămână zadarnice. Ceeace nădăjduim că nu se va întâmpla, 
dacă iniţiatorii ei îi vor putea asigura respirația regulată și con- 
ținut de interes, Existenţa ei. cu scopul pe care-l urmăreşte ar 
îi nu numai în interesul tineretului pe care-l vizează, ci şi al 
statului, creindu-ne clasa de comercianți și industriaşi cu pre- 
gătire superioară, care să poată lua lupta cu străini: mai bine 
pregătiţi și mai înstăriți. 

La observaţia cu care-și încheie E. R însemnările privi- 
toare la „Țara Bârsei“ (însemnări pentru care îi mulțumim), 
răspundem : Intoleranţa n'a fost nici odată bună sfătuitoare. Noi 
nu numai că nu refuzăm, dimpotrivă: ne bucurăm de fiecare mână 
minoritară de colaborare, dacă e întinsă cu prietenie și cu ho- 
tărtrea sinceră, care e şi a noastră, de a contribui la luminarea 
adevărului. 


„Tată şi sumarul nr. 1: V. Pascu: Cum am ajuns negustor, I. Gârbacea: 
Orientarea economică profesională, A. facob: Industria agricolă Vlad, N. Petra: 
Băncile românești în trecut, Gh. Dragoș: Săcelenii ca negustori în Brăila şi 
Galaţi, V. Vlaicu: Primele întreprinderi rom. de asig. în Transilvania, Tr. 
Nichiciu: „Solidaritatea“, 1. Haşeganu: Negustori mărgineni în „Țară“, A. 
Tătaru: Românii din America: Cronica şi revista revistelor. Red, şi Adm. 
Cluj, str. G-l Grigorescu 37/c, 

Răsfoind ultimul nr. din „Plaiuri Săcelene“ (nr. 10—12 pe 
Oct.-Dec.) „închinat d-lui Alex. Lapedatu și împlinirei a doi ani 
de luptă pentru ridicarea Săcelelor“, am avut impresia că ne 
aflăm în faţa vitrinei unui fotograf. Figurile mărimilor locale — 
11 din ele (cele mai ochioase ori, poate, mai protejate) chiar în 
dublu exemplar — îți absoarbe întratâta atenția, încât te face 
să uiţi că printre ele mai există și slovă tipărită. Admirând a- 
ceste figuri fotogenice, ne întrebam însă involuntar: Oare chel- 
tuiala cu atâtea clişee nu s'ar fi putut întrebuința pentru lucruri 
mai de interes? Sau poate era necesară această irosire de franci 
spre a justifica subtitlul publicaţiei („revistă de atitudini... să- 
celene“)? E așa de... hai să-i zicem.. electoral, obiceiul unor 
publicațiuni de a scoate mereu ochii cetitorilor cu fotografiile 
directorilor şi a colaboratorilor lor!.. Dacă țin confrații săceleni 
să-și ilustreze paginile revistei, nu găsesc în trecutul acelor co- 
mune destule figuri remarcabile, pe care mulți din cei de azi 
nu le cunosc? Şi mau atâtea frumuseți din vasta pinacotecă a 
Naturii sau documente cu care sar putea mândri orice colț de 
țară, cum sunt picturile lui Mişu Pop, obiecte artistic înflorite 
de iscusite mâni țărănești, costume et:. etc. Căci în felul cum 
a pornit-o, cetitorul e tentat să presupună că adevăratul scop 
al Plaiurilor Săcelene nu e „ridicarea“ Săâcelelor, ci lansarea 
unor singuratici. 

Facem aceste observaţii nu pentru a jigni pe cineva, ci 
pentru a semnala vanități care nu sunt în interesul revistei. 


* 

Am mai primit, rămânând să revenim în nr. viitor asupra 
unora: 

Dr. Caius Bardoş : Cassele de Economii, Buc. 1935. 

Gh. V. Madan: Răsunete din Basarabia. Colecţia „Cartea 
Satului“ (nr. 13). 

„Dorin Popescu: Les habitations de l'&poque n6o-En6o- 

litique en Roumanie. Extras din „Istros“. 1935. 


Valer Literat: Biserici din "Țara Oltului și „de pe Ardeal“ 
zugrăvite de o familie de pictori Cluj, 1935. 


„__Î E. Torouţiu: Studii și Documente Literare. Vol. V, „Ju- 
nimea“ 1934 şi vol. VII. „Sămănătorul“ Buc. 1936 Inst. de arte 
grafice „Bucovina“. Primul 466 pp., u'timul 520. L. 350 — fecare 


| Mih. Popescu : Documente inedite din timpul ocupațiunii 
fvincipatelor Române de către Austrieci, între 1854—56. Bucureşti 


Elisabeta FHenţiu : Valah. Icoane din Ardeal. Ed. „Gazeta 


Transilvaniei“. Lei 50.— 
Mircea O. Savu: Poezii. 


OBCU CLUJ 


— 198 — 


St. Manciulea: Românii şi minoritățile etnice la Nord- 
Vestul țării. (Bibl. „Astra“ nr. 21). 


ÎI. 7. Niculescu- Varone: Bibliografia poeziei noastre pop, 
(Folklor român versificat, cuprins în volume şi broşuri) 1830— 
1935). Autori români în ordine cronologică și alfabetică. Buc. 
1935. Pp. 68, Lei 20. 

Cât te-am iubit: Din compoziţiile lui C. G. Porumbescu. 
Text de Matilda Cugler (Colecţia „Făt-Frumos“ nr. 4. Cernăuţi 
1936, Lei 20. 

Din Bibl. poporală a Asociaţiunii „Astra“ Nr. 219: Povestiri 
istorice. Din trecutul românesc al Clujului, de lon Fiiimon. No. 
220: Munţi, animale şi pământ de |. Pop-Reteganul. No. 221: 
Cântece oltenești, adunate de N. |. Dumitrașcu, No. 222: Stâlpii 
satului, teatru sătesc în trei acte, de Petrea Dascălul. No. 224; 
Moartea lui Asan, povestire istorică de loan Al. Lăpedatu. No. 
225 : Amor și răzbunare (Povestiri istorice), de loan Al. Lăpe- 
datu. Fiecare nr. 5 Lei. 

Despre câteva anale și reviste tot în nr-ele viitoare. 

*% 


Avis, Revista „Țara Bârsei“. dacă i se_va da posibilitatea, 
va publica o serie de monografii sub titlul: „Indrumătorii dela 
Brașov“. Prima va fi: „Virgil Oniţiu“. de Horia Teculescu şi 
va apărea în primăvara aceasid. Atragem asupra ei atenția ce- 
lor care doresc s'o aibă — în deosebi a liceelor, pentru premii șco- 
lare, şi a foștilor săi elevi — ca s'o comande din vreme, deoarece, 


pentru a micşora cheltuielile, ea se va trage întrun număr foarte 


redus de exemplare, 
aa asi a [md A Și 


Sosindu-ne articolul d-lui prof. O. Ghibu după tragerea primelor coate, 
nu i-am mai putut da locul pe care am fi dorit să i-l dăm. 
% 


Poşta Red. Rugăm de scuze pe d. colaboratori ale căror contribuţii 
n'au putut apărea în nr.-ul acesta. Nu bunăvoința a lipsit, ci lipsa de spaţiu, 
+ E 


Errata. in poezia „Crăciunul învățatului“ din nr. trecut s'au strecurat 

câteva greșeli. Rugăm cetitorii să binevoiască a le îndrepta, 

La pg, 70, rândul 6 de sus: „Trecând al casei prag, el par'c'a luat tărie“, 
se va îndrepta: 
„Trecând el pragul casei, par'-c'a luat tărie“. 

La pg. 71 „17 de sus: „Când de-al lumii Ziditor, că-i „om a ascultaţ“ 
se va îndrepta: „Când Ziditorul lumii că-i „om* 
a ascultat“. 

La pg. TI „2 de jos: „Nu știa“ se va îndrepta: „Nu știut. 

La pg. 72 » 8 de sus: „Cea căreia nu-i plac ochii ridicaţi spre cer“ 
se va îndrepta: „Cea căreia nu-i place ochi 
ridicați spre cer.“ 

Ne-au mai venit în ajutor dela apariția nr-ului pe lan.-Febr.: 


Astra, Despărţământul Miercurea-Ciuc cu L,  20.— 
Banciu Sorin, judecător în Trib. din Tg.-Mureş „ 3800,— 
Ing. Bohăţiel Leo, Cluj p 40 
Casa Naţională Română, Făgăraş po 40.— 
Dr. Ceușianu Al., advocat, Reghin „ 500.— 
Dr. Ciura V., notar public, Sighişoara „ 100.— 
Dr. Colbazi E., medic primar de spital, Braşov „ 240.— 
Dr. Crețu M,, Pi „ jud. Sf.-Gheorghe po 40.— 
Dr. Dancu N., advocat, Miercurea-Ciuc m 20, 
Dr. Decian [., not. public > PR „ 20.— 
Faroga Victor, primar A  20.— 
Zernoveanu N,, dir. la Soc. de cărbuni „Petroșani“, Bucureşti „2 140.— 


Mulţumiri tuturora, cum mulțumim şi domnilor: Dr. Ilarie Debu, adv. 
în Miercurea-Ciuc, pentru achiziționarea a patru, lie Savu, propr. Braşov, 
pentru al! ireilea şi ing. Bujor Măzgăreanu pt. un abonament nou, 


ABONAŢII 
care şi-au mai achitat abonamentul: 


Până la 31 Dec. 1935 Triteanu Lucian, episcop, Roman 
Dr. Vasu AL., adv. M.-Ciuc. 


Dr. Baciu A., adv., dep. Tg.- 
n do atu (GU) 3. ea Până la 1 Martie 1936. 


Banciu lie, adm. fin., Târgovişte 


Bârseanu Catinca, Sibiu Primăria comunei Turcheş 

Bărtoiu Gr., ing. insp. silv. Sighişoara?) Până la 30 Aprilie 1936. 

Bibl. paroh ort. română, Prejmer Popescu-Bogdan Maria, dir. șc.î.p.Braşovr 
Boată Toma, advocat, București Dr. med. Spârchez Tib., Cluj 


Dr. med, Comşa N,, f. pref. Sibiu _ 
Cruceanu D. G., preot, tai „Până la 30 lunie 1936. 
Direcţ. lic. gr. cat. de băeți, Blaj Dr. Atirescu ler. adv., î. pref. Haţeg 
Pr. Dure Const., prof, Arad Ing. Mâzgăreanu Bujor, Braşov | 
Maniu [., adm. sanat. „Bucegi“, Predeal Dr. Rodean O. ins. gen. san., Sighet 


Mosora A., primar, dep., Sighişoara!) Până la 31 Oct. 1936. 

Puşcariu I., învăţător, Braşov Brânduş Virginia, Sibiu 

Tanislau [., asistent univ., Cluj Dr. Rusu D., preş. de Trib,, Tg.-Mureș 
Îi n O 


, 1) D-l Aurel Mosora, primar şi deputat de Sighișoara, a fost publicat 
in nr. trecut al rev, între cei care nu voesc să achite ceeace au primit şi re- 
ținut. Cum d-sa ne-a trimis însă restanța înainte de expedierea nr.-ului de 
Crăciun, dar după tipărirea lui (când mam mai putut scoate numele d-sale 
dintre celelalte), facem azi cuvenita rectificare, bucuroşi de a putea constata 
că d-sa nu face parte dintre cei vizaţi acolo. 

2) Intre cei publicaţi a fost şi d-l ing. insp. silvic Gr. Bărtoia, a! cărui 
abonament l-am primit la 10 Ianuarie. 

Până la 31 Dec. 1936. 


Ardeleanu G., restaurateur, Brașov 
Astra, Desp., Mercurea-Ciuc 
Dr. Bânda Ch. prim-preş. Trib. Sibiu 
îng. Bohăţiel Leo, Cluj 
Boiu Ol, ing. cons. silv. Mălini 
Bologa Emil, propr., Braşov 
Casa Naţ. Română, Făgăraș 
Dr. Ciura V.. not. publ. Sighișoara 
Dr. Colbazi E., med. pr. de spital Braşov 
Comanescu Â., ing. agr. şef, Botoşani 
Dr. Comşa O., cons. C. de Apel Brașov 
Constantin G., preot, Brașov-Stupini 
Dr. Creţu M., med. pr. jd., Sf.-Gheorghe 
Dr. Dancu N., adv. Miercurea-Ciuc 
Dr. Debull. ,, A 3 
Dr. Decian |. not. publ. ,, 5 
Direcţ. Șc. prim. „Dr. V. Saitu“ Braşov 
Pa gimn. de fete, Făgăraș 
> „ de băeţi, Satulung 
Dr. Dobrin G., advocat, Lugoj 
Faroga V., primar, Miercurea-Ciuc 
Fulea O., dir. Bcii Rom. Tg.-Mureş 
Grecu P., ing. agr. insp., Lugoj 
Lt.-col, Hociotă 1. prot., Braşov 
Hodârnău M. prot. gr. cat., Brașov 
Dr. med. lonescu Tudor, Braşov 


” 


Dr. Jinga N. med. şet C.Cerc. Sf.Gheorghe 
Dr. med. Lupaş Mih., Sălişte 
Modroiu L. preot, Vama-Buzăului 
Munteanu l., maestru-zidar, Cristian 
Neguţ Vas, profesor, Braşov 
Dr. Petra N., advocat, Sibiu 
Pop Hossu-Longin Elena, Băseşti 
Popa G. insp. șef şc., Cluj 
Popa-Lisseanu G. insp. g. şc. î. r. Buc. 
Dr. Popea N,.,insp. şef al Muncii, Brașov 
Popescu Al. notar, Checia 
Popp Const. î. dir. ex. Albina, Sibiu 
Primăria comunei Checia 
Rectoratul Acad. teol., Arad 
Roşculeţ 1. comerciant, Bușteni 
Savu Ilie, proyr., Braşov 
Dr. Sbârcea T. î. med. pr. jud. Braşov 
Schiopul 1. cons. de presă, Berna 
Dr. Stănilă N., cons. C. de Casaţie, Buc. 
Dr. Stinghe N., preot, Brașov 
Torouţiu E. [., prof, propr. tip. „Bu- 
covina“, Buc. 
Dr. Turtea S., advocat, Braşov 
Zernoveanu N., dir. Soc. „Petroşani“, 
Buc. 

Până la 30 lunie 1937. 

Dr. "Țeposu E., prof. univ., Cluj 


Se mai confirmă primirea costului nr. pe lan.-Febr. dela d-l Mateescu 


N. C., prof. în R.-Vâlcea. 


Abon. sosite după 16 1. c., în nr. viitor. 


* 


Ca să nu poată pretexta neprimirea scrisorii noastre — şi scrisori re- 
comandate, fiind prea costisitoare, nu putem trimite — ne adresăm pe această 
cale următorilor domni, atrăgându-le atenţia asupra sumei cu care ne datorează. 


Bellu T., prefectul jud. Constanţa 
Dr. Mălaiu Tit, not. publ., Timişoara 


1 an 
1 an şi 4 luni 


Dr. Mihuţ N., adv. fî. deputat, Băița » » » 


Dr. Ursu [., adv., fost primar, Arad 
Dr. Cazacu D., adv., Tighina 


Glodariu C., prof., Bacău 


Dr. Sulică D., adv. f. deputat, Ilia 
Dr. Scridon L., adv. deputat, Bistriţa 
Dr. Bâran Cor., adv. f. prefect, Timişoara 


T an şi 8 luni 
» » » 

1 an şi 10 'tuni 
doi ani 


Negru Sofronie, funcț. sup Albina, Sibiu say 


Bota Gh., prof., deputat, Oradea 
Dr. Cosma N. Tr., adv., deputat, Beiuş 


doi ani şi jum. 
trei ani. 


Pentru cei surdo-muţi, vom continua în altă formă. 





Numărul acesta a apărut la 24. [1. 1936. 

